
corpuri (o generalizare matematică a mişcării sistemului Soare- 
Pământ-Lună), fenomen pe care îl numim azi haos. 

Cu toate că ecuaţiile diferenţiale descriu procese 
deterministe, adică, date fiind condiţiile iniţiale, comportarea 
soluţiilor poate fi determinată, cel puţin în principiu, fenomenul 
de haos lasă puţine speranţe găsirii efective a soluţiei şi chiar şi 
predicţiei aproximative a comportării ei. Principalul motiv al 
acestei dificultăţi este tocmai s.r.d.i., care exprimă nu numai 
lipsa de stabilitate şi de regularitate a soluţiilor, ci şi prezenţa 
unei puternice instabilităţi ce face imposibilă prognozarea lor pe 
termen lung. 

Este ca şi cum navetistul nostru, care a întârziat trei minute 
la deşteptare, nu va mai şti ora plecării următorului autobuz, 
nici a următorului tren şi deci ora ajungerii la serviciu devine 
total incertă. Cu toate că problema este deterministă, adică vor 
exista cu siguranţă şi autobuze şi trenuri, ea este haotică, adică 
nimeni nu ştie când. 

Ideile matematice ale lui Poincaré au fost urmate în prima 
parte a secolului XX de către George David Birkhoff, iar în 
timpurile noastre de Steven Smale. Cei doi americani au reuşit 
să aducă demonstraţii riguroase ale rezultatelor întrevăzute de 
Poincaré, să obţină o mai profundă înţelegere a felului în care 
haosul se implică atât în ecuaţiile diferenţiale, cât şi în 
sistemele dinamice discrete. 

Incepând cu anii '60, calculatoarele electronice au permis 
oamenilor de ştiinţă investigarea numerică a problemelor ce 
necesitau o imensă prelucrare de date. Ideea de haos, 
cunoscută şi studiată până atunci doar de un cerc restrâns de 
matematicieni, a fost redescoperită de specialişti din alte 
domenii. Unul dintre aceşti entuziaşti, Edward Lorenz - 
cercetător în meteorologie la Massachusetts Institute of 
Technology, a devenit celebru, mulţi atribuindu-i, în mod 
eronat, descoperirea haosului. 

Lorenz propusese un sistem de ecuaţii diferenţiale ce 
modela mişcarea unui gaz încălzit de la bază. Un exemplu de 
acest fel este atmosfera terestră, care, ştim cu toţii, se încăl- 
zeşte de la suprafaţa Pământului. Folosind calculatorul, Lorenz 
a înțeles că ecuaţiile sale prezintă fenomenul de s.r.d.i., ajun- 
gând astfel la concluzia că prognoza vremii pe termen lung nu 
poate fi făcută. Oamenii de ştiinţă, care la vremea respectivă 
nu foloseau încă noţiunea de s.r.d.i., au denumit acest feno- 
men efectul fluturelui. Motivul stă în spatele unei glume pe trei 
sferturi adevărată. S.r.d.i. acţionează atât de puternic încât o 
simplă bătaie din aripi a unui fluture la Paris va aduce ploaie 
peste şase luni în Melbourne, Australia. In absenţa fluturelui, 
vremea la Melbourne va fi însorită în ziua respectivă. In fapt, nu 
se ştie cum şi unde va ploua. Cert este însă că acea - aparent 
neînsemnată - bătaie de aripi va duce la sensibile schimbări 
atmosferice, după un interval de timp suficient de îndelungat. 

Publicată în 1963, lucrarea lui Lorenz a rămas în anonimat 


Dacă doriți mai 
multe date despre 
teoria haosului puteţi 
găsi informaţii detali- 
ate în cartea Întâlniri 
cereşti publicată de 
societatea noastră. 
Cei care o vor citi vor 
putea cunoaşte dru- 

parcurs matematica 

lui. Cei care nu o mai pot găsi pe piaţă pot să o comande 
printr-o simplă scrisoare expediată pe adresa noastră. 

până în 1972, când James Yorke, un cercetător de la 
University of Maryland, a înţeles semnificaţia redescoperirii lui 
Lorenz şi a trimis o copie a lucrării acestuia lui Steven Smale la 
Berkeley. Smale, care se ocupase de s.r.d.i. încă din 1960, a 
găsit în ea o frumoasă aplicaţie practică a rezultatelor sale 
matematice, iar Lorenz a a devenit faimos peste noapte. Ter- 
menul de haos a fost folosit pentru prima oară în acest context 
în 1975 într-o lucrare publicată de Li şi Yorke. De atunci, 
noţiunea s-a răspândit nu numai în ştiinţă, dar şi în toate 
domeniile activităţii umane, începând cu literatura şi artele şi 
încheind cu reclamele comerciale. 

Succesul de editură al unor lucrări de popularizare a lăsat 
falsa impresie că haosul este o nouă ştiinţă. Mai întâi, 
fenomenul de haos nu e o descoperire recentă, deşi a fost am- 
plu studiat doar în ultimele două decenii. Poincare a fost primul 
care a înţeles semnificaţia cu mai bine de un secol în urmă, iar 
ideea de s.r.d.i. apare deja într-o lucrare a lui James Clerk 
Maxwell din 1873. In al doilea rând, haosul nu este o ştiinţă. 
Nici unul din criteriile ce definesc ştiinţele nu este verificat în 
acest caz. Haosul este o ramură a unui domeniu bine stabilit al 
matematicii (teoria sistemelor dinamice), având în plus o mare 
rază de aplicaţii. Haosul este mai degrabă un mod de gândire 
care va duce probabil la apariţia unor noi filozofii. 

Am ajuns acum la punctul la care putem înţelege posibilele 
aplicaţii ale haosului în diverse alte domenii. Există întotdeauna 
complicata problemă a modelului matematic: în ce măsură 
reflectă un model realitatea? Dincolo de această dificultate, pe 
care nu o vom discuta aici, majoritatea sistemelor dinamice 
prezintă fenomenul de haos. Acest fapt este în general dificil 
de demonstrat riguros pe cazuri particulare, de aceea 
matematicienii încearcă tratarea lui generală. 

In cazul sistemelor economice, nimeni nu a reuşit să ofere 
un model care să descrie perfect realitatea. Chiar şi o atare 
reuşită nu ar duce prea departe; multitudinea şi starea 
complicată a acestor ecuaţii ar face imposibilă obţinerea de 
rezultate calitative. Există însă modele simple, care descriu 
doar anumite aspecte ale relaţiilor economice. Aceste ecuaţii 
manifestă fenomenul de haos. 

Aşadar, orice încercare de a planifica economia pe termen 
lung este tot atât de absurdă ca şi prognozarea unei zile cu 
soare în Montreal peste trei luni. A plănui construcţia unei case 
este cu totul altceva. O clădire e un sistem solid, stabil, 
nehaotic. Fluctuaţiile economice sunt însă tot atât de 
schimbătoare ca şi vântul. Economia este un sistem dinamic 
foarte delicat, foarte sensibil şi foarte instabil. 

Ştim bine cu toţii că, în familie, planificarea cheltuielilor la 
începutul lunii se dovedeşte a fi în general departe de realitatea 
de la sfârşitul ei. Ce să mai vorbim de cheltuielile anuale? De 
altfel, legătura dintre fenomenul economic la nivel global şi cel 
la nivelul individual a fost pusă în evidenţă în lucrările 
economistului american Gary S. Becker de la University of 
Chicago, căruia i s-a decernat în 1992 Premiul Nobel pentru 
economie. Deci, aşa cum un individ nu-şi poate planifica în 
amănunt câştigurile în următorii cinci ani, tot aşa un plan 
cincinal ce trebuie respectat cu stricteţe (sau chiar depăşit! - 
altă aberaţie: a depăşi un plan înseamnă a nu-l fi întocmit bine) 
va fi mai degrabă nociv decât folositor. 

Sistemul economic dezvoltat în vest, departe de a fi perfect, 
este cel mai bun cunoscut astăzi. Motivul succesului? Flexi- 
bilitatea sa, capacitatea de a răspunde rapid la schimbările pe 
care haosul le produce, uşoara lui manevrabilitate. Toate aceste 
modificări sunt de multe ori dureroase la nivelul individului, dar 
cei mai tari înving, iar cei inadaptabili se văd nevoiţi a se 
mulţumi cu mai puţin. Guvernele ascultă, vrând-nevrând, de 
a elabora planuri minuţioase pe termen lung. 

Marx şi Engels n-au avut cum să cunoască teoria haosului. 
Altfel, poate, n-ar fi pus niciodată bazele unei teorii economice 
falimentare care a afectat în rău cursul vieţii a sute de milioane 

MOTIVAŢIE 


Câtă diferenţă între rigoarea şi simplitatea clasică pe 
care le putem întâlni la Faraday şi barocul vieţii şi operei 
lui Newton! Un baroc pe care îl regăsim într-o formă încă 
şi mai amplificată la Einstein. 

Albert Einstein s-a născut din părinţi evrei la Ulm, în 
Germania, a fost cetăţean german şi elveţian, a lucrat ca 
funcţionar, profesor de şcoală şi de universitate şi 
cercetător în Elveţia şi la Praga, pentru a-şi încheia viaţa 
ca cetăţean şi cercetător american la celebrul Institut 
pentru Studii Avansate de la Princeton. Dacă s-ar întocmi 
o statistică a celor mai cunoscuţi, mai discutaţi, mai 
mediatizaţi, mai controversaţi oameni de ştiinţă, acelaşi 
Albert Einstein ar ocupa fără îndoială locul întâi! De ce? 
Pentru că a fost genial? N-a fost singurul. Pentru că s-a 
implicat cu toată puterea în vâltoarea politică a timpului? 
Au mai făcut-o şi alţii. Pentru că mulţi i-au discutat (şi unii 
o mai fac încă!) originalitatea şi meritele în ceea ce 
rămâne cea mai cunoscută creaţie a sa, teoria relativităţii? 
La atâtea întrebări, poate că cel mai potrivit este ca 
dumneavoastră să vă formulaţi propriile răspunsuri. Opera 
lui Einstein - şi de fapt chiar şi viaţa lui! - constituie nu doar 
un subiect deosebit de “fierbinte”. De aceea, cu o totală 
neutralitate, nu fac decât să vă invit la o excursie de-a 
lungul uneia din cele mai zbuciumate şi mai strălucitoare 
perioade a fizicii din toate timpurile, oprindu-ne puţin mai 
mult asupra celui mai ambițios proiect al său: unificarea 
ultimă a electromagnetismului cu gravitația. De ce? Pentru 
că o asemenea excursie ne poartă efectiv la graniţele 
spaţiului şi timpului - un loc de unde am putea privi înapoi 
spre noi înşine, cu o oarecare şansă de a ne înțelege ceva 
mai bine. 


ÎN LOC DE ÎNCEPUT 


Să precizăm din capul locului, chiar dacă nu am spus-o 
niciodată explicit, că există o evidentă filiaţie Newton - 
Faraday - Einstein. Care începe cu prima încercare (deplin 
reuşită!) de a formaliza fizica şi succesul primei teorii a 
gravitaţiei, continuă cu cel care pregăteşte terenul pentru 
viitoarea teorie a câmpului şi se încheie cu cel care 
încununează totul-cu teoria relativităţii generale. Nu am 
încercat niciodată de-a lungul acestui miniserial de istoria 
fizicii să prezint efectiv realizările lor ca fizicieni. Majoritatea 
sunt prea bine cunoscute de cititorii acestei reviste, iar pe de 
altă parte, am crezut că este totuşi momentul să ne aplecăm 
şi asupra feţelor mai puţin cunoscute sau măcar mai puţin 
popularizate ale marilor creatori. Este ceea ce voi încerca şi 
în ceea ce îl priveşte pe Einstein, unul dintre cei - nu foarte 
mulţi - care au marcat efectiv istoria ştiinţei şi, fără nici o 
exagerare, chiar şi pe cea a omenirii. 

Dar fiind vorba de o viaţă şi de o epocă de extremă com- 
plexitate, iată principalele date care jalonează drumul nostru; 
deocamdată doar până în anul 1921. Pentru că anul următor 
va primi Premiul Nobel, trecând definitiv graniţa spre nemurire. 


O VIAȚĂ DE OM 


1879, 14 martie, ora 11.30. Se naşte Albert Einstein, în 
casa părintească de la Ulm, de pe Bahnhoff Strasse nr. 135. 


ISTORIA FIZICII 


VISUL ULTIM (1) 
Albert Einstein 


În 1894 familia se mută la Milano, pentru afaceri, dar 
Albert rămâne la Ulm pentru a-şi termina şcoala. Doi ani 
mai târziu, contra sumei de 3 mărci, obține un document 
conform căruia nu mai este cetățean german (al Wiir- 
tembergului), rămânând timp de cinci ani fără naţionalitate. 
Îşi obţine diploma la Aarau şi astfel dreptul de a se înscrie 
la ETH, Zurich, pentru obţinerea diplomei. La 29 octombrie 
1896 devine rezident la Zürich. Aici va fi coleg cu Marcel 
Grossmann şi Mileva Maric şi tot aici, în 1897, îl cunoaşte 
pe Michele Angelo Besso. Grossmann şi Besso vor fi 
prietenii şi colaboratorii săi de o viaţă; Mileva îi va deveni 
soţie. 

1899. Solicită cetăţenia elveţiană - o va obține la 21 
februarie 1901. 

1900. Secolul îşi schimbă prefixul! La 28 iulie primeşte 
diploma, care îi permite să predea ca profesor de şcoală. 
Notele pe care le obține sunt (nota maximă fiind 6): 5 - 
fizică teoretică, astronomie şi fizică experimentală; 5,5 - 
teoria funcţiilor; 4,5 - articolul pentru diplomă. Nu reuşeşte 
să găsească însă post la Zurich. 

O primă dată de mare importanță: 13 decembrie, 1900. 
Trimite pentru publicare primul articol la Annalen der 
Physik (AdP). 

Un an mai târziu îl găsim predând matematica la un liceu 
tehnic din Winterthur, apoi la Schaffhausen. In 1902, la 16 
iunie, este acceptat ca expert tehnic clasa a treia la Oficiul 
de patente din Berna (salariul anual - 3 500 franci elveţieni). 

1903. La 6 ianuarie se căsătoreşte cu Mileva; la 5 
decembrie prezintă la Naturforschende Gesellschaft, Berna, 
lucrarea “Teoria undelor electromagnetice”. La 14 mai 1904 
se naşte fiul său Hans Albert. Ceea ce urmează poate fi 
considerat “al doilea an mirabil al fizicii” (după anul în care 
Newton realizase calculul fluxiunilor - pe care noi îl numim 
astăzi calculul diferenţial -, optica şi teoria gravitaţiei). lată 
succesiunea din 1905 a performanțelor lui Einstein: 

- 17 martie. Termină lucrarea despre ipoteza cuantelor de 
lumină. 

- 30 aprilie. Teza de doctorat: “Asupra unei noi determinări 
a dimensiunilor moleculare”. In continuare se primesc la 
AdP următoarele lucrări: 

- 11 mai. Prima lucrare despre mişcarea browniană. 

- 30 iunie. Prima lucrare despre relativitatea specială (uneori 
numită şi “relativitatea restrânsă”). 

- 27 septembrie. A doua lucrare despre relativitatea 
specială (cu relaţia E = mc?). 

- 19 decembrie. A doua lucrare despre mişcarea browniană. 

Să recapitulăm deci: într-un singur an el realizează 
două lucrări care completează în mod fericit fundamentele 
fizicii - cele despre efectul fotoelectric şi mişcarea 
browniană - şi una care revoluţionează însuşi modul de a 
gândi în ştiinţă - teoria relativităţii. Drumul spre Premiul 
Nobel şi recunoaşterea internaţională era deschis! 


1906. Ne reîntoarcem la preocupări “pământeşti”. La 1 
aprilie devine expert tehnic clasa a doua, iar salariul îi 
creşte cu 1 000 franci elveţieni. Un nou moment de 
răscruce pentru Einstein şi pentru fizică: 1907 - “cel mai 
fericit gând al vieţii mele” (die gliicklichste Gedanke 

meines Leben) - descoperă principiul 
echivalenței sistemelor mecanice 
uniform accelerate. 


1908, 28 februarie. Acceptat ca 
Privatdozent la Berna. 1909. La 6 
iulie demisionează de la Oficiul de 
patente şi din poziția de Privatdozent; 
la 8 iulie devine doctor honoris causa 
al Universităţii din Geneva, iar la 15 
decembrie profesor asociat la 
Universitatea din Zurich. 

1910, 28 iulie. Se naşte al doilea 
fiu, Eduard (va muri în 1965 la Spi- 
talul de Psihiatrie din Burghölzli). In 
octombrie termină lucrarea despre 
opalescenţa critică, ultima lucrare 
majoră de fizică statistică, despre 
unul din cele mai spectaculoase 
fenomene, legat de tranzițiile de fază 
de speța întâi. 

1911, martie: În urma semnării de 
către împăratul Franz Iosif a decre- 
tului de numire ca profesor la 
Universitatea “Karl Ferdinand”, se 
mută la Praga, pentru ca un an mai 
târziu, în august 1912, să revină la 
Zürich, unde fusese numit profesor la 
ETH (Eidgenâssiche Technische 
Hochschule). Aici începe colaborarea 
cu Marcel Grossmann, şi el profesor la 
ETH, asupra bazelor teoriei generale a = 
relativităţii. Pentru prima oară gravitația este descrisă prin 
tensorul metric şi se arată că ecuațiile câmpului gravitațional 
nu pot fi covariante “în general”. 


Un nou mare pas spre recunoaşterea oficială: 1913, 
primăvara: este vizitat de Plank şi Nernst, care îl invită la 
Berlin, oferindu-i o poziţie de cercetător pe lângă Aca- 
demia de Ştiinţe a Prusiei (ASP), profesor, fără obligaţii de 
a preda, la Universitatea din Berlin şi directoratul unui 
institut care urma să fie înființat: Institutul de Fizică “Kaiser 
Wilhelm”. La 12 iunie, Plank, Nernst, Rubens şi Warburg îl 
propun ca membru al ASP; la 12 noiembrie, împăratul 
Wilhelm îl aprobă. Propunerea fusese votată la 3 iulie (cu 
21 voturi pentru şi un vot contra). Astfel, în aprilie 1914 se 
mută cu întreaga familie la Berlin. Curând însă se 
desparte de Mileva. 

La 26 aprilie, acelaşi an, apare primul său articol de 
ziar. Subiectul: teoria relativităţii. La 2 iulie rosteşte dis- 
cursul de recepție la Academia Prusacă. La 1 august 
începe primul război mondial. 

1915. “Manifest către europeni” - probabil primul 
document politic cu numele său. În iunie-iulie susţine şase 
conferințe despre teoria generală a relativității la Göttingen, 
oraşul unuia dintre cei mai mari matematicieni ai tuturor 
timpurilor - David Hilbert. În curând, ştiinţa mondială va trăi o 
nouă dată istorică: 18 noiembrie - primele rezultate 
nonnewtoniene: 43" pe secol pentru precesia periheliului lui 
Mercur şi o curbură a razelor de lumină dublă decât cea 
considerată de el în 1911. 


Şi un nou an de răscruce: 1916, 20 martie. “Die 
grundlage der allgemeinen Relativit&tstheorie” - Bazele teoriei 
generale a relativităţii, prima expunere sistematică a 
relativităţii generale (AdP), publicată în acelaşi an ca şi prima 
sa carte. Totul continuă într-un ritm accelerat: la 5 mai îi 
urmează lui Planck la preşedinţia Societăţii Germane de Fizi- 
că; în iunie publică primul articol asupra undelor 
gravitaționale; în iulie se reîntoarce la mecanica cuantică; în 
decembrie împăratul autorizează numirea sa în Consiliul 


guvernatorilor al  Physikalisch 
Technische Reichanstalt, poziţie pe 
care o va deține până în 1933! 


1917, febuarie. Primul articol de 
cosmologie; introduce termenul cos- 
mologic. În acelaşi an, la 1 octombrie, 
Institutul “Kaiser Wilhelm” îşi începe 
activitatea cu Einstein ca director. _ 


1919 începe cu divorțul de Mileva 
(14 februarie), dar continuă cu o altă 
mare realizare: la 29 mai are loc o 
eclipsă totală de Soare. Unul din 
obiectivele ştiinţifice - verificarea 
predicțiilor lui Einstein, ceea ce se şi 
realizează în Insula Principe (Edding- 
ton) şi nordul Braziliei (Crommelin). 
Rezultatele sunt confirmate de Lorentz 
(22 septembrie) şi la Londra de către 
Royal Society şi Royal Astronomical 
Society (6 noiembrie). Are loc o 
mediatizare ce poate fi considerată 
fără precedent pentru creaţia ştiinţifică: 
Times - “Revoluţie în ştiință/ O nouă 
teorie a Universului/ Ideile lui Newton 
detronate” (7 noimebrie) şi The New 
York Times (10 noiembrie). Reputația 
lui Einstein devine mondială! În 
acelaşi an, la 2 iunie, se căsătoreşte 
cu vara sa, Elsa Einstein Löwenthal. 


1920, iunie. Prima întâlnire cu 
Niels Bohr. Chiar dacă facem un 


oarecare abuz, şi acesta este un moment istoric pentru 


fizică, marcând începutul celebrei controverse asupra 
mecanicii cuantice (cine nu îşi aduce aminte de celebra 
“zicere” a lui Einstein, legată de subiectul disputei: 
“Dumnezeu nu joacă Zaruri'!). Şi ca lucrurile să nu fie simple, 
la 24 august are loc o manifestaţie de masă la Berlin, în 
prezența lui Einstein, împotriva relativităţii generale. 

Un an mai târziu, între 2 aprilie şi 30 mai, are loc prima 
vizită în Statele Unite, împreună cu Chaim Weizmann, în 
scopul colectării de fonduri pentru viitoarea Universitate 
Ebraică de la Ierusalim. Este primit de preşedintele Harding. 
La întoarcere vizitează la Londra mormântul lui Newton. 


În aceste câteva rânduri - şi în cele cu care va debuta 
episodul următor - poate să încapă viaţa unui om şi a unei 
epoci! In tot acest timp fizica şi-a schimbat complet faţa: 
au fost descoperite radioactivitatea naturală şi mecanica 
cuantică, a fost enunțat principiul dualismului undă- 
corpuscul, au fost descoperite experimental particulele 
elementare, au fost construite primul reactor nuclear şi 
prima bombă atomică, a fost “descris” Big Bang-ul... 
Lumea a trecut prin două războaie mondiale, dar totuşi nu 
a pierit. Au fost şi au trecut Afacerea Dreyfus (1897), 
războaiele balcanice (1912-13), a fost înființat CAER-ul şi 
a murit Stalin, au fost Yalta, Hiroshima şi Carta ONU. Au 
defilat pe scena lumii Bergson şi Proust, Heidegger şi 
Gandhi, Freud şi Russell, Lenin şi Mao, Picasso şi 
Brâncuşi, impresionismul, expresionismul, futurismul, 
dadaismul, dodecafonismul, suprarealismul... 

Ar trebui să fim mult mai bogaţi în sufletele şi minţile 
noastre - şi chiar am putea fi, dacă ne-am aduce mereu 
aminte de cei care creează pentru noi, de uriaşii despre 
care vorbea Newton, care ne oferă umerii lor pentru ca 
noi, cei slabi şi mici, să ne putem ridica şi să putem astfel 
cuprinde cu vederea tot ce se află în jur. Până foarte 
departe... 


ANDREI DOROBANŢU 


NOIEMBRIE 1996 

Informatica 
“tradițională 


pariţia calculatoarelor digitale şi dezvoltarea teoriilor 
A moderne de învăţare şi procesare neurală s-au 

afirmat cam în aceeaşi perioadă, în anii 1945-1950. 
De atunci, calculatorul digital a devenit instrumentul folosit 
atât pentru modelarea celulelor nervoase artificiale (numite 
neuroni artificiali) individuale, cât şi pentru modelarea 
reţelelor de neuroni (numite firesc reţele neurale). 

Primele exemple de reţele neurale au apărut cu puţin 
înainte de 1960. Printre cele mai cunoscute referinţe 
“istorice” pot fi menţionate lucrarea lui Frank Rosenblatt 
despre dispozitivul numit perceptron, precum şi dezvoltarea 
elementului Adaline (Adaptive Linear Element) de către 
profesorul Bernard Widrow. 

Din nefericire, conceptul de reţele neurale nu s-a bucurat 
şi în domeniul ingineriei sau calculatoarelor de statutul 
privilegiat pe care l-a câştigat în comunitatea ştiinţelor 
neurale. Din 1969 până în 1985, subiectul a stagnat. Apariţia 
în 1969 a cărţii Perceptrons, scrisă de Marvin Minsky şi 
Seymour Papert, este adesea considerată motivul denigrării 
“tehnologiei” reţelelor neurale. 

In 1986 a fost publicată o lucrare cu un remarcabil efect 
pozitiv în afirmarea conceptului de “rețea neurală artificială”. 
Este vorba de Parallel Distributed Processing, în două 
volume, autori David Rumelhart şi James McClelland. Deşi 
bazată pe concepte fiziologice, cognitive şi psihologice, 
cartea - împreună cu un manual editat ulterior - constituie o 
sursă accesibilă şi conţine un mare volum de noţiuni 
fundamentale în domeniu. 

La ora actuală există un interes deosebit în 
fundamentarea cercetării şi dezvoltării reţelelor neurale. 
Există conferinţe dedicate, a fost înființată o nouă societate 
profesională pentru reţele neurale, iar multe universităţi din 
toată lumea includ în programele de studiu ore pentru 
familiarizarea studenţilor cu reţelele neurale artificiale. 
Atracția către structurile neurale artificiale se afirmă nu 
numai în matematică, neurologie sau psihologie, ci şi în 
aplicaţii practice dificil de realizat cu informatica tradițională 
sau cu inteligenţa artificială clasică. Aceste din urmă aplicaţii 


se referă mai ales la recunoaşterea de forme şi la extragerea 


de caracteristici specifice din informaţii aparent 
întâmplătoare şi neclare. 

Informatica tradiţională este în măsură să rezolve orice 
problemă care se poate traduce în etapele unui algoritm 
precis. Executat pe o maşină de calcul secvenţială, 
algoritmul asigură o soluţie exactă într-un timp rezonabil 
corelat cu complexitatea problemei. 

În procesul dezvoltării de aplicaţii care poate fi abordat fie 
în termenii inteligenţei artificiale clasice, fie în termenii 
reţelelor neurale artificiale, trebuie incluse cel puţin patru 
etape obligatorii. Prima etapă este constituită din analiza 
problemei, adică examinarea sub toate aspectele şi 
formularea printr-o secvenţă corespunzătoare de paşi logici 
care, parcurşi începând cu pasul iniţial, garantează soluţia 
căutată (algoritm). Cea de-a doua etapă este programarea 
problemei, adică transformarea într-o succesiune de 
instrucţiuni executablile de un calculator folosind un limbaj de 
programare adecvat (simbolic, de nivel înalt, independent de 
arhitectura fizică a maşinii). Faza succesivă, compilarea, 
traduce în mod automat programul în limbaj maşină (la nivel 
de bază şi dependent de arhitectura fizică a calculatorului pe 


care este executat). A treia etapă o constituie testarea 
problemei, parcurgerea unui ciclu de probe ale programului 
impunând diverse modificări sau eventual analize 
suplimentare. In fine, etapele obligatorii se încheie cu 
operarea şi adaptarea, deoarece chiar şi în faza operativă 
programul poate fi schimbat fie în funcţie de modificările 
problemei, fie pentru a fi corectate erori ce nu au fost 
depistate anterior. 

În cadrul acestui mod de lucru tradiţional, în informatică, 
ramură căreia i se atribuie marele merit al introducerii 
automatizării în multe procese intelectuale executate anterior 
de operatori umani (contabilitate, administraţie, calcul tehnic 
etc.), s-au remarcat în ultimele trei decenii progrese 
dramatice în generaţii succesive. Prima generație 
informatică a fost caracterizată înainte de toate de 
componente de bază incomode, scumpe, lipsite de fiabilitate, 
consumatoare de energie, generatoare de căldură (tuburile 
electronice) şi de programare obositoare în limbaj maşină. A 
doua generaţie a fost marcată de apariţia tranzistorului (care 
a eliminat mare parte din inconvenientele tuburilor 
electronice), de memorii auxiliare cu acces direct (benzi care 
permiteau numai accesarea secvenţială a datelor) şi apoi de 
discuri magnetice şi de o remarcabilă înlesnire a programării 
(mulţumită apariţiei primelor limbaje simbolice, de nivel înalt). 
In cea de-a treia generaţie informatică apare dezvoltarea 
circuitelor integrate şi a sistemelor operative pentru 
gestiunea automată a resurselor informatice din ce în ce mai 
numeroase, microprogramarea unităţii de comandă (care 
permite emularea pe o maşină unică a altora din aceeaşi 
familie), elaborări “on-line” cu utilităţi multiple, limbaje de 
programare cu nivel din ce în ce mai înalt (HLL - High Level 
Languages), baze de date (Data-Base, care aveau un model 
logic de tip ierarhic (structură “arbore”) la început, iar apoi de 
tip reticular. In prezent parcurgem a patra generație 
informatică, caracterizată de o extensie din ce în ce mai 
pregnantă a integrării circuitelor şi miniaturizării 
componentelor (evoluţia din faza LSI către VLSI). Această a 
patra generaţie este, de asemenea, marcată de masiva 
dezvoltare a informaticii individuale graţie calculatoarelor 
personale şi puternicelor limbaje orientate spre utilizatorul 
final, precum şi de extinderea bazelor de date cu model logic 
relaţional şi de reţelele de calculatoare. 

Situaţia actuală poate fi caracterizată din punctul de 
vedere al configuraţiilor hardware, software şi al aplicaţiilor. 

Pe tărâmul echipamentelor de calcul (hardware), se 
trece la maşini de calcul din ce în ce mai mici, mai rapide şi 
mai puternice, mai fiabile şi mai economice, uşor de utilizat 
(chiar şi de către nespecialişti), dar construite tot în 
concepţia arhitecturală a lui Von Neumann. Această 
arhitectură este bazată pe un grup de unităţi specializate 

intercomunicante (memoria centrală, unitatea de comandă, 
procesorul), arhitectură de tip SISD (Single Instruction Single 
Data), permiţând execuţia unei singure instrucţiuni în 
unitatea de timp, instrucţiune care operează asupra unei 
singure date. Strangularea care apare astfel la nivelul 
unicului procesor este cu atât mai greu de suportat cu cât 
memoria este mai mică şi deci utilizarea datelor şi 
instrucţiunilor se face în “coadă de aşteptare”. Pentru 
îmbunătăţirea performanţelor, unica soluţie este încercarea 
permanentă de creştere a vitezei unicului “preţios” procesor. 
Această cursă pentru creşterea vitezei întâlneşte totuşi multe 
obstacole, dintre care trei sunt demne de menţionat: viteza 
luminii este mare, dar finită (într-o nanosecundă sunt 
parcurşi “numai” 30 cm), ceea ce implică reducerea per- 
manentă a dimensiunilor traseelor, reducerea dimensiunilor 
nu poate totuşi depăşi limitele rezoluţiei litografiei optice 
(distanţa dintre două conexiuni adiacente dintr-un microcip 
trebuie să fie superioară lungimii de undă a radiaţiei utilizate 
în procesul litografic de fabricaţie) - se impune deci 
recurgerea la radiaţii cu lungime de undă mereu mai scurtă, 
cum sunt razele X; în fine, apariţia efectelor cuantice sau 
termodinamice nedorite când miniaturizarea este împinsă la 
extrem şi nivelurile energetice ale semnalelor sunt mici 
impun limite severe - de exemplu, fluctuațiile aleatorii ale 
zgomotului termodinamic pot obtura semnalele utile. 

În ceea ce priveşte programele de calcul (software), 
procesul de elaborare şi întreţinere a programelor aplicative 
este foarte dificil, în ciuda existenţei limbajelor mereu mai 
puternice şi a metodelor modeme de “software engineering” 
rulate pe instrumente avansate de tip CASE (Computer 
Aided Software Engineering). La ora actuală productivitatea 
în domeniu este foarte scăzută, peste 70% din personalul de 
programare fiind ocupat în activităţi de întreţinere a 
programelor. 

Cât priveşte aplicaţiile, informatica tradiţională poate 
rezolva numai probleme bine definite şi bine structurate, cu 
date obiective, cantitative, complete şi certe, cu soluţie unică 


Un exemplu edificator relativ recent pentru nivelul 
celei de-a patra generaţii din informatica tradiţională 
îl constituie lui P6 al firmei Intel în 
toamna anului 1995. Câteva caracteristici principale 
pentru această realizare de ultimă oră poate nu sunt 
lipsite de interes: | 

A unitatea centrală conţine 5,5 milioane tranzistoa 
integrate; 

O memoria cache secundară conţine 15,5 milioane 
tranzistoare integrate; 

Q 256 kB memorie (SRAM) cache secundară 
cuplată intern cu unitatea centrală pe magistrală 
(bus) dedicată (dedicat); 

Q capsulă unică (387 pini) numită de Intel “dual-cavity 
PGA” (PGA - Processor Gate Array), P6 fiind primul 
procesor destinat producţiei de serie care conţine 
două pastile de siliciu într-o singură capsulă; 

Q prezicerea instrucţiunilor din program şi execuţie 
speculativă în avans; 

Q tehnologia de realizare: patru straturi de metal 
BiCMOS (CMOS - Complementary Metal Oxid 
Semiconductor); 

Q dimensiunea pastilei de siliciu pentru UC: 306 mm, 
iar pentru memoria cache secundară: 202 mm?; 

Q consum de putere estimat: 20 W vârt-la-vârt pen- 

tru frecvenţa de 133 MHz. 


şi obtenabilă în timpi rezonabili. Datorită necesităţii acestei 
formulări, imensa gamă de probleme din lumea reală se 
restrânge drastic rămânând excluse poate majoritatea 
problemelor de interes ştiinţific, industrial, comercial, militar 
etc., probleme care pot fi împărţite în mai multe categorii, 
dintre care câteva sunt enumerate pe scurt în cele ce 
urmează. 

Problemele algoritmice de mare complexitate impun un 
volum de calcule atât de mare încât devine practic imposibilă 
implementarea pe un calculator secvențial - exemple tipice le 
constituie problemele de aerodinamică în care formele 
geometrice nu sunt simple, fluxul este tridimensional, iar 
fluidul în cauză este real (adică vâscos) - pentru a căror 
abordare a trebuit aşteptată apariţia primelor maşini paralele. 
Există probleme de tip combinatoric a căror soluţie riguroasă 
nu poate fi obţinută nici măcar cu calculatoare ideale, 
deoarece numărul combinațiilor de găsit şi de comparat este 
prea mare sau chiar infinit - un exemplu tipic: repartizarea a 
N lucrări L, la N persoane P, care le efectuează cu 
randamentul R,, dorind optimizarea randamentului global 
R= trebuie comparate nu mai puţin de NI soluţii, adică 
deja pentru numai N = 20 persoane, un număr astronomic 
egal cu 2-10'8 (apare cu alte cuvinte vestita “explozie 
combinatorică” şi trebuie să se renunţe la soluţia teoretic 
optimă în favoarea unora inferioare, dar accesibile numai cu 
metode euristice şi criterii empirice). Problemele bazate pe 
raționamentul aproximativ sunt slab sau imprecis definite şi 
au, în general, câteva caracteristici care le impun un grad de 
dificultate demn de respect (datele necesare sunt mai ales 
calitative şi de origine empirică; datele disponibile nu sunt 
întotdeauna complete şi/sau au numai o certitudine relativă; 
nu se cunosc proceduri exacte care să garanteze obţinerea 
unei soluţii şi se impun atunci abordări flexibile, explorative, 
nemonotone, cum sunt formele de raţionament ipotetic). Un 
exemplu tipic de apelare la raţionamentul aproximativ îl 
constituie diagnosticele medicale pe baza simptomelor care 
nu sunt mereu clare şi complete şi la care medicul trebuie să 
evalueze şi date calitative, particulare şi de origine empirică, 
găsind soluţii posibile cu metode explorative, făcând ipoteze 
care pot fi confirmate sau nu, până la obţinerea de concluzii 
rezonabil compatibile cu datele ştiute. Problemele de tip 
asociativ nu sunt bazate pe raţionament, ci pe asocierea 
imediată soluţie/date pe baza unui proces de antrenare 
anterior, exemple sunt cele referitoare la recunoaşterea 
vizuală şi acustică a formelor sau semnalelor complexe 
(pentru recunoaşterea unei forme, este necesară întâi o 
descriere cu care să fie comparată; totuşi nu este posibilă 
descrierea unor forme complexe - de exemplu un arbore - cu 
număr finit de raze şi apare atunci posibilitatea enumerării 
variantelor infinite; de aici dificultatea, dacă nu 
imposibilitatea, de a dezvolta o procedură, fie ea automată 
sau nu, care să recunoscă forme complexe pe baza 
raționamentului pur). 

In scopul rezolvării tipurilor de probleme enumerate, 
probleme fără îndoială cu o mare însemnătate practică, 
tendinţele actuale sunt axate pe două direcţii: una priveşte 
noi arhitecturi hardware (calcul paralel), cealaltă utilizarea de 
metodologii mai puternice (inteligenţă artificială) până la 
recurgerea la noi concepte (interconectare şi reţele neurale, 
în contrast cu sistemul simbolic al informaticii tradiţionale şi 
inteligenţei artificiale “clasice”). Cele două direcţii sunt poate 
destinate să se integreze, putându-se astăzi implementa pe 
calculatoare cu structuri paralele complexe, reţele neurale 
care rezolvă probleme pe baza procesului de antrenare şi nu 
prin execuţia unui program. 


Dr. ing. DAN FODOR, 

f de lucrări, 

Facultatea Electrotehnică, 
Universitatea Politehnica Bucureşti 

montat la calculator un CD-ROM sau SoundBlaster? 

Vi s-a întâmplat să vă cumpăraţi un kit multimedia 
după ce v-a expirat garanţia calculatorului şi v-au fost ceruţi 
bani pentru a vă fi instalat? Dacă da, atunci cu siguranţă 
acest articol este remediul potrivit. Din păcate, nu le vom 
putea restitui banii celor dintre dv. ce deja au făcut greşeala 
să-i dea, însă putem cu siguranţă să vă salvăm pe voi, cei 
ce încă nu aţi comis fatala greşeală. 

Articolul ce urmează va fi bazat pe poze pentru a vă 
putea prezenta cât mai clar şi mai simplu procedura. 

In primul rând, iată obiectele aduse în faţa dv.: un CD- 
ROM şi un SoundBlaster (în cazul de faţă este vorba 
despre un CD-ROM MITSUMI şi un SoundBlaster Creative 
Labs AWE32 Value Edition; imaginea 7). 


1. Închideţi calculatorul şi scoateţi-l din priză. 


y -ați plicitisit să dați zeci de mii de lei pentru a vă fi 


2. Priviţi cu atenție modul în care cele două piese vor 
fi conectate între ele după ce vor fi introduse în calculator. 
Dacă CD-ROM-ul are un controller, atunci cablul mai lat 
va fi montat în acesta şi nu în Sound Blaster. Ţinând cont 
că majoritatea SB-urilor suportă mai multe tipuri de CD- 
ROM, se recomandă consultarea manualului pentru a se 
introduce cablul în locul potrivit. 

Aceasta ar trebui să fie una dintre ultimele etape însă o 
aşezăm aici pentru a vedea mai clar în poză cum cele 
două device-uri se conectează (imaginea 2). 


3. Deschideţi carcasa calculatorului, deşurubând cele 
patru şuruburi din locurile 1, 2, 3, 4 indicate în imagine 
(imaginea 3). 


4. Eliberaţi unul dintre sloturile din partea din faţă sus 
a calculatorului, de preferinţă împingând-o din spate, şi 
introduceţi CD-ROM-ul după cum se vede în imagine. 
Acesta va fi aliniat celorlalte drive-uri, după care va fi fixat 
cu ajutorul şuruburilor din lateral (imaginea 4). 


5. Puneţi calculatorul în poziţia “culcat”, ca în imagine, 
şi eliberaţi unul sau două slot-uri metalice (două dacă CD- 
ROM-ul are controller, imaginea 5). 


6. Introduceţi cu atenţie SoundBlaster-ul, după care 
fixaţi-l cu şuruburi în acelaşi loc din care aţi desfăcut 
plăcuţa metalică (imaginea 6). 


7. Introduceţi cu atenţie SoundBlaster-ul şi CD-ROM- 
ul, după cum se vede în imaginea 2, şi, atenţie, aici mai 
intervine ceva: alimentarea. 

Conectarea CD-ROM-ului la alimentare este foarte 
simplă, dar şi foarte riscantă. Locul unde trebuie introdus 
este evident (un dreptunghi alb din care ies patru pini), iar 
alimentarea este uşor de detectat: o mufă albă din care ies 
cabluri de culorile galben, negru şi roşu (imaginea 7 este o 
poză cu un cablu de alimentare). De ce riscantă? 
Deoarece conectarea greşită va duce la “prăjirea” CD- 
ROM-ului. Două metode pot fi aplicate pentru înlăturarea 
pericolului: 

A. În 95,5% din cazuri alimentarea se introduce cu firul 
roşu orientat spre centrul device-ului. 


B. Alimentarea trebuie să intre uşor, să nu necesite efort 
pentru a fi introdusă. 

8. Închideţi calculatorul, înşurubând şuruburile din 
locurile 1, 2, 3, 4 (imaginea 3). 


9. instalaţi soft-ul de pe dischetele pe care le-aţi primit 
când aţi cumpărat SoundBlaster-ul şi CD-ROM-ul. 


10. Luaţi 5 minute pauză şi aruncaţi un ochi şi pe 
celelalte articole din Ştiinţă şi tehnică. 


Teoretic, dacă încă mai trăiţi după ce aţi făcut acestea, 
iar calculatorul nu a sărit în aer când i-aţi dat drumul, 
atunci totul este OK şi aveţi un CD-ROM şi un SondBlaster 
perfect instalate. 


Dacă respectaţi cuvânt cu cuvânt cele zece etape, 
nimic nu ar trebui să meargă prost. Cu toate acestea, 
Ştiinţă și tehnică nu îşi asumă nici o responsabilitate 
pentru eventualele paguba care vor rezulta din 
nerespectarea instrucţiunilor sau mânuirea incorectă a 
componentelor cu care veţi lua contact. 


CAMIL PERIAN 


SUPERCOMBINAȚII 
SUPERJOCURI 
RISE OF TRIADS 


Aceste cheat-uri merg în totalitate la noua versiune 
1.1, la cea veche potrivindu-se sporadic. 
DIPSTICK: toate modurile de cheat 
TOOSAD: invulnerabilitate 
SEEYA: invulnerabilitate temporară 
CHOJIN: invulnerabilitate superioară 
SIXTOYS: armură, sănătate şi chei 
SHOOTME: armură împotriva gloanţelor 
JOHNWOO: două pistoale 
PLUGENM: mitraliera MP-40 
VANILLA: bazooka 
FIREBOMB: aruncător de bombe înflăcărate (sau 
cam aşa ceva) 
HOTTIMES: un fel de rachete direcționate 
BOOZE: aruncător de rachete bete (adică merg pe 
două cărări) 
BURNME: armură de azbest 
LUNGDUNG: mască de gaze 
HUNTPACK: o mulţime de lucruri 
FLYBOY: zboară pe culmi înalte 
GOOBERS: reînceperea episodului 
REEN: reînceperea nivelului 
GOARCH: sărit peste nivel 
GOTO: sărit la un anumit nivel 
WHACK: pierdut 10% din sănătate 
PANIC: pierdut toate armele 
86ME: sinucidere 
SPEED: fugă automatizată 
LONDON: ceaţă (ca la Londra) 
WHERE: coordonate 
RECORD: înregistrare demo 
STOP: oprirea înregistrării demo 
PLAY: vizualizarea demo-ului înregistrat. 
GOGATES: ieşit în DOS 
CARTIER: toată harta 
De asemenea, cei norocoşi, care au versiunea 
1.1 şi peste 18 ani, pot lansa jocul astfel: ROTT 
/EKG pentru efecte picante superioare. 


NOIEMBRIE 1996 

URGENTE 
MEDICALE 


Articolul de faţă este un răspuns la foarte 
multe scrisori primite de la deţinătorii de 
animale care, îndureraţi, mi-au relatat despre 
moartea micilor lor prieteni ca urmare a unor 
accidente sau boli cu evoluţie fulgerătoare. 
Departe de mine gândul că un proprietar de 
câine poate înlocui medicul veterinar, aşa cum 
fac unii crescători de câini, la care mortalitatea 
este întotdeauna foarte mare. Dar orice om cu o 
instruire elementară poate da un prim-ajutor 
care, bine acordat, este salvator pentru viața 
animalului sau a omului. Primul ajutor dat greşit, 
cum se întâmplă, din păcate, de foarte multe 
ori, face ca vizita ulterioară la medic să nu mai 
poată fi de nici un folos. 

Foarte important este ca acela care oferă 
primul ajutor să nu acţioneze la întâmplare, sub 
influența emojiei: trebuie să fie calm şi să 
gândească corect modul de acţiune. In general, 
când se întâmplă un accident, se strânge lume, 
membrii familiei se agită şi măresc panica celui 
care acordă primul ajutor şi în special a 
animalului accidentat. Primul ajutor trebuie să 
se dea într-un loc liniştit, fără strigăte, fără 
panică şi numai în această situaţie va fi benefic. 


Hemoragiile 


Sunt cele mai impresionante accidente. Ele au cea 
mai mare frecvenţă la câinii de talie mare, dintre care cei 
mai afectaţi sunt Dogii germani, care calcă pe cioburi şi, 
datorită greutăţii corporale mari, tăietura este foarte 
adâncă. Aceste accidente se petrec, de regulă, în parcuri, 
foarte frecventate de alcoolici, care, după ce-şi consumă 
băutura, simt o nevoie imperioasă să şi spargă sticlele, 
sub ochii îngăduitori ai gardienilor publici. Aceste cioburi, 
mai ales când sunt acoperite de zăpadă, constituie un 
mare pericol atât pentru câini, cât şi pentru copiii care se 
joacă în parcuri. 

Hemoragiile pot fi arteriale, şi atunci sângele este de 
culoare roşu aprins şi ţâşneşte cu presiune, venoase, 
când sângele este mai închis la culoare şi se prelinge din 
plagă, sau capilare, când plaga afectează numai vasele 
mici, ceea ce se întâmplă de regulă la tăieturile în perniţe. 

Indiferent de felul hemoragiei, ea trebuie stopată 
măcar parţial, până se ajunge la medic. Oamenii, speriaţi 
de sânge, care pare a fi întotdeauna mai mult decât este 
în realitate, de regulă leagă piciorul animalului cu sfori ori 
cu cârpe deasupra plăgii. In cazul hemoragiilor venoase, 
care sunt cele mai frecvente, măsura este nulă, întrucât 
sângele curge de la periferie spre centru, deci legătura 
aplicată deasupra nu are nici un efect. De asemenea, 


legătura aplicată sub plagă, în cazul hemoragiilor arteriale, 
este nulă deoarece în artere sângele curge de la centrul 
spre periferia corpului. Când plaga este profundă, pot fi 
secţionate şi vena şi artera, care sunt paralele, şi atunci 
hemoragia este mixtă. 

In toate cazurile se recomandă aplicarea unui 
pansament compresiv pe plagă (o compresă sterilă în care 
se pune un tampon de vată), după care se aplică o faşă 
întâi deasupra tamponului, apoi se rulează strâns atât 
deasupra plăgii, cât şi dedesubt, Trebuie folosită o faşă 
întreagă mare sau două mici. Dacă sângele țâşneşte la 
distanță mare, semn că este afectată o arteră mai 
importantă, se poate pune deasupra plăgii un garou (un 
furtun subţire de cauciuc): După acordarea primului ajutor, 
animalul trebuie dus la medie pentru sutura plăgii. Este 
bine de ştiut că sutura unei plăgi se face în bune conditii în 
termen de şase öre de la producerea ei. Dacă se întârzie, 
marginile plăgii trebuie încă ô dată tăiate pentru a fi 
posibilă cicatrizarea. 

Tratamentul plăgilor tăiate accidental trebuie însoţit 
întotdeauna de administrarea antibioticelor pentru că sunt 
plăgi septice. 

Dacă animalul a pierdut mult sânge, hrana lui va fi mai 
sărată, ca să-l oblige să bea mai multă apă pentru 
refacerea volumului normal al sângelui. De asemenea, 
hrana va fi mai consistentă, cu mai multă carne, dacă se 
poate crudă, de vacă. Garoul sau un pansament foarte 
compresiv nu poate fi ţinut mai mult de două ore pentru că 
se produce întreruperea circulaţiei sangvine, care poate 
duce la cangrenă. 


Arsurile 


Sunt produse de agenţi termici (arsuri termice) şi de 
substanţe chimice (arsuri chimice), care pot fi acide sau 
bazice, tratamentul de urgenţă fiind diferit. 

Arsurile termice se produc mai frecvent la animalele 
care circulă în bucătării. Cei mai expuşi sunt papagalii, 
lăsaţi liberi să zboare în bucătăriile în care se găteşte în 
oale sau cratiţe fără capac. Papagalii sunt atraşi de 
mirosul de carne, se apropie mult, sunt prinşi de vârtejul 
aburilor şi cad în ciorbă. Au existat cazuri în care 
doamnele care nu poartă ochelari în bucătărie, deşi au 
nevoie, au pus cu polonicul în farfuria soţului, o dată cu 
perişoarele, şi un papagal fiert... Când accidentul este 
observat, de regulă se ard numai picioarele, care se şterg 
cu alcool, şi papagalul este prezentat urgent la medic. 
Dacă arsura este pe toată suprafaţa corpului, orice 
tratament este nul. 

La câini şi pisici arsurile termice se produc cu lichide 
fierbinţi pe care gospodinele le varsă pe ele, de obicei, 
atunci când au un vas în mână şi se împiedică de animalul 
care li se încurcă în picioare. Pielea este protejată de păr 
şi de obicei lichidul fierbinte curge pe suprafaţa părului, 
fără să afecteze pielea. Dar dacă animalul este tuns sau 
dacă este vorba de ulei sau untură la temperatură ridicată, 
atunci se produc arsuri grave. In aceste cazuri durerea 
este atât de puternică încât trebuie administrat animalului 
un tranchilizant pentru ca plaga produsă de arsură să 
poată fi curățată bine. Plaga trebuie curățată cu tifon şi 
spirt medicinal, după care se aplică liniment oleo-calcar 
sau un unguent cu propolis. 

Foarte important de ştiut este că plăgile produse de 
arsuri sunt plăgi ce se infectează datorită faptului că ele 
conţin multe ţesuturi mortificate, motiv pentru care 
tratamentul trebuie însoţit întotdeauna de antibiotice. Local 
se vor îndepărta zilnic crustele şi se va curăța plaga cu 
spirt, operaţie întotdeauna dureroasă. Dacă suprafaţa arsă 

este mare, medicul va aplica, pe lângă antibiotice, şi 
perfuzii, iar dacă suprafața arsă depăşeşte 1/3 din 
suprafața corporală, viața animalului este în mare pericol. 

Arsurile termice trebuie tratate cu multă grijă şi pe 
toată durata vindecării complete. 

Foarte importantă este profilaxia; atunci când ridicăm 
de pe foc lichide fierbinți trebuie să ne uităm bine unde 
sunt animalele pentru că, o dată cu arsurile cauzate 
acestora, de regulă se produc şi arsuri ale picioarelor 
persoanelor care manipulează lichidele. 


Arsurile chimice survin întotdeauna datorită 
neglijenţei cu care se utilizează produsele chimice în 
gospodărie. Cele mai frecvente accidente se întâmplă cu 
substanţe bazice, sodă caustică, sodă de rufe, var stins. 

Gravitatea mare a acestor arsuri constă în faptul că, 
datorită usturimii, animalele se ling şi se produc astfel 
arsuri grave ale cavităţii bucale, ale limbii, ale faringelui şi, 
în cazuri grave, ale esofagului. Dacă survin arsuri ale 
esofagului datorită faptului că se ling sau înghit substanţa 
caustică, atunci chiar nu mai este nimic de făcut. In cazul 
unui astfel de accident, când o substanţă alcalină vine în 
contact cu pielea, cu ochii sau cu gura animalului, acesta 
se va spăla urgent cu cantităţi mari de apă călduţă şi, 
după îndepărtarea substanţei de pe toată suprafaţa de 
contact, se vor neutraliza urmele rămase cu o soluţie 
acidă. La 1 | de apă se pun 2-3 linguri de oţet, cu care se 
vor spăla bine zonele atinse. Substanțele alcaline se 
caracterizează printr-o acţiune distructivă în profunzime şi 
în timp îndelungat dacă nu este neutralizată. Se va spăla 
şi gura, iar animalul poate chiar trebuie să înghită din 
soluţia de oţet pentru a neutraliza particulele care au 
pătruns în aparatul digestiv. 

Un accident care se întâmplă frecvent în mediul rural 
este arsura cu var. Gropile în care se stinge varul ar trebui 
asigurate cu un gard, altfel în ele pot să cadă câini, pisici, 
copii, chiar şi cai. Sunt foarte mulţi care au plătit cu viaţa 
aceste neglijenţe crase ale celor care sting varul. In aceste 
cazuri, primul ajutor este spălarea abundentă cu apă până 
dispar toate urmele vizibile de var. Urmează spălarea cu apă 
cu oţet şi în final cu o soluţie din 1 | de apă + 4 linguri zahăr, 


aceasta va neutraliza şi ultimele particule de var, prin 
formarea zaharatului de calciu, insolubil, deci inactiv asupra 
țesuturilor. 

Arsurile chimice cu acizi sunt mai rare în gospodării, 
totuşi cei care folosesc acid azotic pentru spălarea băilor şi 
closetelor trebuie să îl ţină într-un loc inaccesibil animalelor. 
Dacă totuşi se întâmplă un astfel de accident, animalul 
trebuie spălat bine cu o cantitate mare de apă, apoi cu o 
soluţie alcalină pentru neutralizarea acidului, soluţie obţinută 
prin dizolvarea a 4 linguri de bicarbonat de sodiu într-un litru 
de apă (cu care se pot spăla şi gura şi ochii). 

Şi în cazul arsurilor chimice, după acordarea primului 
ajutor, animalul trebuie dus la medic, deoarece şi arsurile 
chimice se infectează întotdeauna, ca şi cele termice. În 
plus, arsurile nu produc doar modificări locale, care se văd, 
ci şi o stare de şoc, întregul organism este afectat atât de 
durere, cât şi de resorbţia de la locul arsurii a substanţelor 
toxice rezultate din celulele arse. 

Apare o stare de boală, cunoscută sub denumirea de 
boală a arşilor, care trebuie tratată doar de medicul veterinar. 


Fracturile 


Sunt accidente frecvente care se produc fie în urma 
impactului cu autovehicule, fie în urma căderilor sau a 
lovirilor, intenţionate sau nu. 

Ele sunt favorizate de demineralizări în perioada de 
creştere la animalele tinere. Animalul manifestă o 
impotenţă funcţională a membrului respectiv, durere la 
atingere, nu mai face sprijin şi uneori apare o inflamație a 
zonei fracturate. 

Pentru a reduce durerea până la prezentarea la medic, 
se recomandă imobilizarea membrului fracturat. Dar 
aceasta nu se face, aşa cum văd eu la cabinet în 100% 
din cazuri, prin aplicarea, pe zona afectată, a unor atele de 
lemn legate cu sfoară. O imobilizare corectă a unui os lung 
fracturat se face aplicând un rulou de vată pe os, inclusiv 
pe cele două articulaţii, superioară şi inferioară. Dacă nu 
se imobilizează cele două articulaţii, segmentele osoase 
rămân mobile. După aplicarea ruloului de vată, se aplică 
atelele de lemn, care însă vor fi acoperite cu vată şi peste 
care se aplică un bandaj. Este inuman să se aplice bucăţi 
de lemn direct pe o zonă dureroasă şi să mai fie legate şi 
cu sfoară. 

După imobilizarea corectă, animalul se va prezenta la 
medic, care, după ce va executa o radiografie, va proceda 
în funcţie de caz doar la o imobilizare sau de cele mai 
multe ori la o osteosinteză. 

În cazul suspiciunilor de fractură de coloană, animalul 
va fi transportat pe o suprafaţă dură (o scândură sau o 
planşetă) până la un cabinet unde se va face o radiografie. 


Ințepăturile de insecte 
(viespi, albine, tăuni) 

Pot reprezenta o urgenţă, mai ales atunci când sunt la 
buză, ochi, limbă sau chiar în faringe în cazul în care 
câinele înghite insecta. 

Reacţia inflamatoare poate fi violentă şi poate produce 
edeme glotice, cu tulburări respiratorii şi chiar moartea. Unii 
câini sunt în mod special alergici la muşcăturile de insecte. 
In aceste cazuri se recomandă aplicarea locală a unei soluţii 
de amoniac şi pe cale generală (injecții subcutanate sau pe 
gură) a substanţelor antihistaminice: Romergan, 
Clorfeniramin etc. In cazurile foarte severe se recomandă 
terapie cu hidrocortizon. 

Aconitum napellus L. 


Muscărița, burete șerpesc, burete pestrit 
(Amanita muscaria L.) 

Natura a însemnat această ciupercă toxică cu o pălărie 
colorată în roşu cu buline (solzi) albe. Uneori, în sezonul plo- 
ios bulinele sunt spălate, rămânând însă culoarea roşie a 
pălăriei. Creşte în păduri de răşinoase, în fânețe pe muşu- 
roaie, dezvoltându-se în iulie-septembrie. Are pălăria de 8- 
20 cm în diametru, cu lame albe sau albe-gălbui. Piciorul 
viguros este înalt până la 25 cm, dilatat la bază fără valvă 
(păhăruţ), ceea ce o diferenţiază de alte Amanite, tot toxice. 
Denumirea populară derivă de la faptul că se foloseşte în 
amestec cu sirop de zahăr pentru distrugerea muştelor. 

Muscarina - bază cuaternară amoniacală - pe care o 
conţine această ciupercă nu este mortală pentru om, dar 
produce fenomene de excitație psihică, halucinaţii. In 
schimb, o altă substanţă de natură polipeptidică - amanitina - 
pe care o conţine este răspunzătoare de cazurile mortale 
(80%), care survin în urma consumării accidentale a 
Muscăriţei. Amanitina produce hemoglobinurie şi ictere. 

Fenomenele toxice apar după maximum 2 ore de la 
ingerare: transpiraţie, salivaţie abundentă, halucinaţii, 
dispnee, mioză, colici abdominale, colaps, convulsii, comă. 
Este necesară asistenţa medicală de urgenţă. Se pare, după 
unele date recente, că au avut loc fenomene de hibridare 
între ciuperci comestibile şi toxice. Deci mare atenţie la 
consumarea ciupercilor din flora spontană! 


Mutătoarea 
(Bryonia alba L., Bryonia dioica L.) 


Cunoscută şi sub denumirile populare de cucurbăţea, 
brei, poama câinelui etc., cele două specii se confundă 
între ele, fiind foarte asemănătoare. Au tulpinile lungi de 2- 
3 m, prevăzute cu cârcei agăţându-se de garduri, mără- 
cinişuri, crescând sălbatic în locuri ruderale, vii, pe 


Qtravurile 
din plante (5) 


marginea livezilor, în special lângă gardurile vii. În pământ 
au o rădăcină groasă, napiformă, până la 7 cm în dia- 
metru. Frunzele sunt palmat-lobate, florile unisexuate şi 
fructele bace negre la prima specie şi bisexuate la cea 
de-a doua, la care fructele sunt roşii. 

Rădăcinile acestor plante conţin substanţe toxice şi 
cancerigene: cucurbitacina B şi E, derivați afla-pirazolil 
alaninici, glicoizici sterolici, alcaloizi-esteri, derivați fenolici, 
substanţe de natură proteică ce dau prin hidroliză 
numeroşi aminoacizi, enzime, acizi graşi etc. 

In trecut rădăcina uscată, 1-2 g pe zi, se utiliza ca 
purgativ drastic, iar în doze mai mari ca emetic. Aceste 
utilizări au fost abandonate. In medicina empirică se 
utilizează şi în prezent sub formă de fricţiuni preparate din 
rădăcina rasă a plantei pentru calmarea algiilor reumatice. 

Nici această utilizare nu este recomandată, ţinând 
seama de resorbţia pe cale cutanată. Rădăcinile plantei se 
vând şi astăzi pe diferite tarabe din pieţele noastre. 

In cazul intoxicaţiilor cu preparate din rădăcinile sau 
fructele plantei, ele se manifestă prin greață, vărsături, 
colici, diaree puternică, convulsii, stupoare, moarte prin 
asfixie. Deci atenţie la pseudoremediile populare. 


Mutulica 
(Scopolia carniolica Jacq.) 

Cunoscută şi sub denumirea de mătrăgună mică, 
vegetează în aceleaşi locuri cu mătrăguna mare, prin 
tăieturi de pădure, doborituri, lăstărişuri din zona montană. 
Rizomul este brun închis, cu noduri şi strangulaţii. 
Înfloreşte primăvara devreme (martie-aprilie) faţă de 
mătrăgună (iulie-august). Corola de mutulică este gal- 
ben-verzuie spre deosebire de mătrăgună, care este vio- 
lacee la exterior şi brun-verzuie la interior. 

Simptomele de intoxicație sunt foarte asemănătoare la 
mutulică cu cele ale mătărgunei datorită compoziţiei 
chimice, a substanţelor active foarte înrudite: 
uscarea gurii şi faringelui cu sete foarte puternică; 
dilatarea pupilei, sensibilitate slabă la lumină; 
slăbiciune musculară, ameţeală; 
veselie exagerată, delir erotic, uneori accese de furie; 
pierderea memoriei şi cunoștinței, diminuarea sensi- 
bilităţii, accelerarea pulsului şi halucinaţii; 
apariţia convulsiilor. 

Dacă moartea nu survine în 5-6 ore, sunt şanse de 
supravieţuire. 


Omag 
(Aconitum species) 


Denumit popular şi omeag, este o specie care creşte 
în mod obişnuit în zonele stâncoase şi ierboase din 
regiunea submontană şi montană (800-1 800 m altitudine) 
în Carpaţii Meridionali şi Orientali, în Munţii Bihorului şi 
Trascăului. În pământ au un tubercul alungit, napiform, cu 
numeroase rădăcini adventive. In timpul înfloririi se 
formează al doilea tubercul “fiică”. Frunzele, 5-6 divizate, 
sunt cu peţioli scurţi. Inflorescenţa are flori dese, în formă 
de coif, de culoare violet-închisă, exceptând specia 
Aconitum anthora, care are florile galbene. 


Imaginea alăturată ne permite, pentru prima 
oară, să vedem pe viu un prion în trei dimensiuni. 
Cu toate că despre acesta am mai scris în paginile 
revistei (vezi Ştiinţă şi tehnică 6/1996), menţionăm 
că este o proteină suspectată de a fi la originea 
maladiei Creutzfeldt-Jakob şi a encefalopatiei 
spongiforme bovine. Echipa profesorului Rudi 
Glockshuber de la Şcoala politehnică federală din 
Zürich a obţinut configuraţia unei zone esenţiale 
(de 200 ori mai mică decât o bacterie) a prionului 
de şoarece prin RMN (rezonanţă magnetică 
nucleară). 


Graţie captatoarelor 
sale solare, lampa din 
fotografie înmagazinează 
lumina zilei într-un acu- 
mulator, apoi, la lăsarea 
întunericului, se aprinde 
automat. In funcţie de 
anotimp, are mai multe 
ore de autonomie (maxi- 
mum opt). Este fabricată 
din ABS, etanşă la apa 
de ploaie, poate fi fixată 
pe sol sau pe un zid. 
Intensitatea luminii poate 
fi reglată manual. 


Întreaga plantă, în special rădăcinile tuberculiforme, con- 
ține alcaloizi foarte toxici de tipul acetil-benzoil-N-metil-alca- 
minic, benzoilaconină, aconină, hipaconitină, aconitină etc. 

Deşi în trecut în unele farmacopei produsele obţinute 
din omag erau oficinale, în prezent utilizarea terapeutică în 
majoritatea ţărilor a fost părăsită nu numai datorită toxici- 
tăţii, ci şi ineficienţei terapeutice. In ultima farmacopee 
română mai figurează această plantă fără nici o funda- 
mentare ştiinţifică. 


Bacteria Helicobacter pylori este implicată în 
dezvoltarea ulcerelor gastroduodenale. Unul dintre 
principalii factori ai virulenţei acestui germen îl reprezintă o 
urează, enzimă capabilă să degradeze ureea. 
Demonstrând că administrarea pe cale orală a unei 
ureaze obţinute prin inginerie genetică este perfect 
tolerată de adultul purtător asimptomatic al infecţiei, o 
echipă din Lausanne (Elveţia) a deschis calea către un 
vaccin contra lui Helicobacter pylori şi către reînnoirea 
tratamentului ulcerului. 


Compania britanică Graff Electronic Machines a pus la 
punct de curând un copiator pentru casete audio care 
realizează această operaţie cu mare viteză, mult mai 
repede decât copiatoarele existente până acum pe piaţă 
(este vorba, desigur, despre copiatoarele folosite de 
studiourile de înregistrare sau de posturile de radio). O 
casetă de 60 de minute, de exemplu, poate fi copiată în 
mai puţin de 2 minute; în plus, copiatorul GEM realizează 
simultan copierea ambelor feţe ale casetei. Compania din 
Marea Britanie a realizat nu de mult GraffDuplicating 
Centre, destinat studiourilor de la BBC World Service, cu 
ajutorul căruia vor putea fi copiate benzile din arhivă pe 
casete compacte. (LPS) 


Intoxicaţiile cu preparate pe bază de omag se mani- 
festă prin greață, vomă, salivaţie abundentă, senzaţie de 
acreală şi arsură în gură, pe limbă şi faringe, furnicături în 
tot corpul, midriază, halucinaţii colorate, abolirea văzului şi 
auzului, cianoză, respiraţie neregulată, oprirea respirației, 
iar apoi a inimii în diastolă. 

Din păcate, conştienţa rămâne nealterată până la 
sfârşit, până la moarte. 

Dr. OVIDIU BOJOR 


NOIEMBRIE 1996 


NOIEMBRIE 1996 


Paliţia în limba romána 


Grupul de presă BMJ se numără printre cele mai mari edi- 
turi medicale din lume, publicând cărui si reviste medicale ce 
acoperă O gamă vastă de specialităţi si probleme profesionale 
Redacţia BMJ, Ediţia în limba română (ROBMJ) oferă pu 
blicului din România o selecţie de articole care îşi propun să 
fie relevante pentru clinicieni, îndeosebi pentru medicii de 
medicină generală şi pentru toți cei care au legătun cu pro 
tesiunea medicală 

Lângă Wiesbaden, Germania, arheologii au descoperit, 
în timp ce săpau un mormânt al unei familii princiare, 
statuia unui bărbat din epoca preceltică. In jurul acestei 
statui, din gresie, datată 25000 î.e.n., au fost descoperite 
bijuterii şi arme preceltice. Cercetările sunt abia la început, 
dar specialiştii apreciază că este vorba de o descoperire 
de mare importanţă. 


Nume de cod: O-157. O bacterie necunoscută face 
ravagii de la începutul anului în Japonia. Peste 9 000 de per- 
soane au fost deja atinse de acest germen, care se trans- 
mite prin alimente alterate şi provoacă diaree şi febră mare, 
înregistrându-se decese, datorate complicaţiilor, la copii şi 
vârstnici. Conform ultimelor studii, bacteria ar fi o suşă foarte 
virulentă de Escherichia coli, microorganism prezent în 
intestinele noastre. Alte epidemii efemere similare au fost 
constatate în ultimii 20 de ani în special în SUA şi Suedia. 


In judeţul Suceava, în pădurea din satul Comăneşti, 
furnicile şi-au construit un muşuroi uriaş, cu înălţimea de 
peste 1 m şi lăţimea la bază de circa 2 m. De remarcat că 
pe o rază de circa 10 m toate acele de brad sunt cărate 
zilnic la muşuroi, terenul fiind practic măturat exemplar. Se 
spune că prezenţa furnicilor în pădure este un indiciu că 
aceasta este sănătoasă şi că poluarea nu a atins cote 
alarmante. (Dimitrie Olinici) 


LUCY: LUCIA 
SAU LUCIAN? 


Conform revistei La Recherche nr 284, 
1996, doi antropologi elveţieni au stabilit că 
venerabila Lucy - aşa a fost “botezat” scheletul 
de Australopithecus afarensis descoperit în 
1974 la Hadar, în Etiopia - ar fi de fapt... de 
sex masculin. La vremea descoperirii şi mult 
după aceea, scheletul respectiv a fost 
considerat prea mic pentru a fi aparţinut unui 
bărbat de acum 2,8 - 3,5 milioane de ani. Dar 
forma bazinului său ar pleda, spun specialiştii 
elveţieni, pentru apartenenţa la sexul tare. 


BEETHOVEN 


Doi pasionaţi de muzică au cumpărat la licitaţie una 
dintre buclele de păr ale lui Ludwig van Beethoven. Ei au 
oferit-o cercetătorilor, care speră ca, studiind firele de păr, 
să descopere tratamentele maladiilor de care suferea 
marele compozitor. Specialiştii consideră că absorbţia de 
plumb sau de mercur ar fi putut provoca surditatea 
maestrului. Mercurul era folosit în epocă pentru tratarea 
sifilisului, de care se crede că suferea Beethoven. In tot 
cazul, ne informează Science et vie 8/1996, acesta nu lua 
morfină pentru a-şi uşura durerile şi nici nu avea păduchi. 


RADIO FĂRĂ BATERII 


Ceea ce vedeţi în fotografia de mai jos reprezintă 
primul aparat de radio care funcţionează pe principiul unui 
ceas deşteptător mecanic. Realizat de un inventator 
britanic, este proiectat să reziste unor condiţii meteo 
nefavorabile, nu necesită nici un fel de baterii, asigurând o 
audiție clară de 30-40 de minute după doar 20 s de 
întoarcere a unei manivele din plastic. 

Radioul, a cărui construcţie a fost inspirată de vechile 
gramofoane, a fost conceput pentru zone lipsite de 
alimentarea cu energie electrică. El cunoaşte de altfel un 
mare succes în Africa de Sud, unde se produc lunar 
20 000 de bucăţi, multe din ele fiind achiziţionate de 
organizaţii umanitare, ca UNICEF sau Crucea Roşie 
Internaţională. (LPS) 


TERMOMETRU 
TETINA 


Luarea temperaturii unui 
copil devine o joacă cu ajutorul 
tetinei termometru. După 3 
minute, ecranul afişează tempe- 
ratura bucală, la care nu mai 
trebuie decât să adăugăm 0,5*C 
pentru a o afla pe cea a 
corpului. 


NOUTĂŢI 3C0M 


Corporaţia 3Com a anunţat recent dezvoltarea clasei de 
produse Gigabit Ethernet, care include adaptoare, 
comutatoare şi module pentru echipamente de rulare de 
mare putere. 

Cu ajutorul acestei tehnologii, 3Com continuă programul 
său de dezvoltare pentru reţelele de mare viteză. Derivată 
din Ethernet, ea poate fi integrată în infrastructura de rețea 
existentă, îmbunătăţind performanţele în timpul exploatării. 

De asemenea, a mai fost anunţată extinderea platformei 
de reţea OfficeConnect cu încă patru componente: 
OfficeConnect Hub 8/TP 100 (care permite realizarea unor 
rețele Fast Ethernet la viteze de 100 Mb/s); Office Connect 
Gateway 535 (asigură utilizatorilor de reţele locale un acces 
mai uşor la Internet); OfficeConnect Switch 140 (permite 
“segmentarea” unor reţele pentru ca schimbul de date să se 
realizeze mai eficient); OfficeConnect CD-Rom Server 
(realizat de către Castelle, partener al 3Com, permite 
conectarea a 7 drivere de CD-Rom într-o reţea locală). 


O anchetă americană a ajuns la concluzia că 
ameliorarea condiţionării medicamentelor ar diminua 
considerabil frecvenţa intoxicaţiilor medicamentoase 
accidentale la copil. In 30 de ani, numărul de decese 
datorate acestui gen de accidente s-a redus cu 45%. 


Să loveşti o femeie însărcinată este inacceptabil. 
Totuşi 13 studii - publicate în ultimele decenii -, 
privind actele de violenţă săvârşite contra gravidelor - 
presiuni psihologice, loviri şi răniri, violuri - prezintă cifre 
edificatoare. 4-8% dintre femeile care aşteaptă un copil 
sunt victimele acestor violenţe. 

VICTORIA & ALBERT 
MUSEUM 


Publicarea proiectului arhitectului 
Daniel Libeskind pentru construirea 
unei anexe a celebrului Victoria & 


Albert Museum din Londra a stâr- 
nit nu de mult mare vâlvă în ca- 
pitala Marii Britanii. În vara 
acestui an, 57% dintre 
englezii chestionați 
s-au declarat împotriva 
construcției futuriste 
pe care o puteți ve- 
dea în fotografia 
alăturată. Noua ari- 
pă va fi inaugurată 
probabil în anul 
2001 şi va adăposti 

o galerie multime- 
dia, ne informează 
revista Science et 
vie 10/1996. 


CEL MAI 
COMPACT 
MATERIAL 


Diamantul sintetic din imagine 
conține mai mulți atomi/cm? decât 
orice alt material cunoscut. Obținut 
din C4, el este testat în prezent de 
specialiştii de la Ford. Dacă previziu- 
nile se vor adeveri, acesta va con- 
stitui cel mai rezistent material 
cunoscut de către om. 


O echipă de la Institutul 

Pasteur este neliniştită de 
creşterea anormală a salmonelozei 
în Franţa. După opinia cercetătorilor 
francezi, aceasta s-ar datora 
consumării cărnii de pasăre ce nu a 
fost fiartă sau friptă suficient. Cei mai 
vulnerabili sunt copiii, în 1996 fiind 
de trei ori mai multe cazuri de 
îmbolnăvire faţă de 1995. 


ATU PENTRU CORD 


În ciuda tratamentelor antiaritmice, în fie- 
care an zeci de mii de bolnavi de inimă 
mor subit, ca urmare a unei fibrilaţii ventri- 
culare, o dezorganizare a contracţiilor 

cardiace. Or, un recent studiu american 

arată că această mortalitate poate fi re- 
dusă la 55% prin implantarea unui defi- 
brilator. Dar acesta este foarte scump. 

In Franţa, cam la aceleaşi costuri, a fost 
pus la punct de către Ela, filiala firmei 
Synthelabo, un aparat care prezintă 
două avantaje în plus faţă de defibrila- 
toarele concepute până acum: el detec- 
tează ritmurile anormale, reducând ast- 

fel numărul şocurilor electrice ce se apli- 

că în fibrilaţie şi, asemenea unui 
pacemaker, stimulează atriile şi 
ventriculele, atunci când contracţiile 

slăbesc în intensitate. 


STATISTICĂ 


Încă o bizarerie statistică: după 
un studiu al INSEE, coroborat cu o 
anchetă britanică, numărul femeilor 
poartă ochelari (sau lentile de con- 
tact) este mai mare decât al băr- 
baţilor. Diferenţa dintre ei atinge 
chiar 20% între 15 şi 30 de ani, ne- 
existând nici o explicaţie plauzibilă. 
Consultă acestea mai mult oftal- 
mologii? Nu, dimpotrivă. Este vorba 
de profesie? Nu, deoarece o ase- 
menea situaţie se regăseşte în toa- 
te profesiile. Cât priveşte predispo- 
ziţiile biologice, acestea nu depind 
de sex. Rămâne, după INSEE, fac- 
torul “talie”. Femeile fiind în general 
mai scunde decât bărbaţii, mai ales 
la nivelul trunchiului, ochii lor se 
află mai aproape de carte atunci 
când stau pe scaun lângă masă. 
Ochelarii ar fi deci răspunsul la o 
oboseală mai mare. Riscăm o altă 
ipoteză: este bine ştiut faptul că ele 
citesc mai mult decât bărbaţii. 


DESCOPERIRE 
ÎN MEXIC 


În sud-estul Mexicului, în statul 
Campeche, a fost descoperită nu de 
mult o cetate maya veche de 2 000 
de ani. Studiind basoreliefurile din 
piatră, pe care sunt reprezentaţi 
jucători de “pelotă”, ca şi ceramica 
descoperită în situl respectiv, 
specialiştii au ajuns la concluzia că 
cetatea a fost locuită între anii 300 
î.e.n. şi 600 e.n. 


DECEMBRIE 1996 

Într-un mormânt vechi de aproximativ 2 000 de ani, 
descoperit la Stanway, în Essex, Marea Britanie, cercetă- 
torii au găsit o tablă de joc datând din epoca romană. Este 
vorba probabil despre o variantă antică a jocului de dame, 
iar arheologii au scos la lumină tabla de joc şi douăzeci de 
piese confecționate din sticla. zece albastre şi zece roşii. 


În curând va fi inaugurat, în Arhipelagul Svalbard, în 
nordul Norvegiei, radarul cel mai apropiat de Polul 
Nord. Datorită prelucrării numerice a semnalului şi 
puterii de emisie (în 2 ani va ajunge la 1 MW), această 
instalaţie va putea fi utilizată pentru cercetarea 
ionosferei de deasupra calotei polare, o zonă puternic 
perturbată de interacţiunea vântului solar cu câmpul 
magnetic terestru (care de altfel produce şi minunata 
auroră boreală). Rezultatele cercetărilor întreprinse cu 
acest radar vor permite înţelegerea mai bună a 
fenomenului, dar şi ameliorarea telecomunicaţiilor la 
mare distanţă. 

Un tânăr colecționar francez care doreşte să îşi 
păstreze anonimatul a achiziţionat în mai 1996, la o 
licitaţie la Christie's, Londra, un codicil al testamentului 
împăratului Napoleon |, dictat în august 1819, şi despre 
care se credea că a fost distrus. Acest codicil, estimat la 
2 milioane de franci, prevede împărţirea obiectelor aflate 
în posesia împăratului pe Insula Sfânta Elena. 


Oamenii de ştiinţă încearcă să 
stăpânească unul dintre cele mai 
spectaculoase fenomene atmosfe- 
rice: trăsnetul. Soluţia clasică, 
paratrăsnetul obişnuit, nu dă 
totdeauna rezultatele aşteptate. De 
aceea o echipă de cercetători fran- 
cezi a apelat la tehnologia acestui 
sfârşit de secol. Atunci când 
fulgerul se declanşează este de- 
clanşat un laser care, încălzind 
local aerul, creează un “conductor 
electric” ce dirijează fulgerul către 
locul dorit. Se speră că acest 
sistem va permite o protecţie 
eficace a zonelor sensibile, cum ar 
fi centralele de telecomunicații sau 
cele electrice. 

O echipă de la CNRS din 
Toulouse, dirijată de Jean-Marie 
Zajac, a descoperit un antialgic care, 
în doze mici, are efecte mai durabile 
ca morfina. Este vorba de o sub- 
stanță naturală, neuropeptida FF 
(NPFF). Ea se fixează, ca şi morfina, 
pe receptorii măduvei spinării care 
controlează durerea (în roşu şi 
galben pe foto) şi induce eliberarea 
opioidelor endogene (derivați 
naturali ai morfinei), ce declanşează 
acţiunea analgezică. NPFF ar avea 
deci un rol în modularea percepţiei 
durerii. Rezultate concludente au 
fost obținute la şobolan cu analogi ai 
NPFF. Mai rezistenți la enzimele de 
degradare decât NPFF naturală, ei 


Realizare de ultimă oră a firmei Sony, DCR-PC7E 
este cea mai mică cameră video numerică lansată de 
curând pe piaţă. Norma sa de înregistrare este stan- 
dard, poate filma direct în format 16/9 şi este echipată 
cu un ecran cu cristale lichide. 


Dispozitivul holografic din imagi- 


Spre deosebire de medica- 
mentele actuale, care se dizolvă 
undeva pe traiectul digestiv, pilula 
inteligentă “livrează” medicamentul 
conţinut exact unde este necesară 
prezenţa acestuia. În drumul său 
prin corpul uman, pilula, având 
lungimea maximă de 2,5 cm, îşi 
transmite poziţia unui calculator cu 
ajutorul unor impulsuri; în momen- 
tul oportun, calculatorul transmite 
pilulei să elibereze medicamentul. 


lucrează un timp îndelungat. 


ne înmagazinează rapid cantităţi 
imense de date în 3 dimensiuni în 
reţeaua sa de cristale. Cu ajutorul 
unei tehnici de codificare este modi- 
ficată direcţia a două raze laser, ast- 
fel încât acestea se intersectează 
sub diferite unghiuri în interiorul fie- 
cărui cristal, creând “pagini” de holo- 
grame care conţin informaţii. Produ- 
cătorii apreciază că versiunile urmă- 
toare vor putea înlocui discurile hard 
ale calculatoarelor, putând stoca mai 
mult de 10 GB într-un cristal mai mic 
decât un cub de zahăr. 


Acesta este diagnosticul pus de 
arheologi după descoperirea schele- 
tului unei tinere fete care avea, în 
momentul morţii în jur de 12 - 13 ani. 
Scheletul a fost găsit la Olkam, în 
Austria, în timpul săpăturilor efectuate 
într-un sit datând din epoca neolitică. 


GRIPA SPANIOLĂ: 
MAI MULȚI MORȚI 
DECÂT PE FRONT 


Virusul gripei spaniole a “debarcat” în Europa în 
1918, în plin război mondial, o dată cu trupele ameri- 
cane. În aprilie 1918 maladia s-a răspândit cu viteza 
fulgerului în rândul populaţiei civile şi al militarilor, slăbiţi 
de cei doi ani de război, şi profitând de faptul că trupele 
se deplasau cu rapiditate pe întreg continentul. În şase 
luni, boala a cuprins toată Europa, fără a cruța pe 
nimeni: documentele vremii consemnează că regele 
Spaniei şi mai mulţi dintre miniştrii săi s-au numărat 
printre primele victime. In vara aceluiaşi an, epidemia a 
cuprins China, India, Brazilia. 

Măsurile luate pentru a opri virusul ucigaş au fost 
mai degrabă derizorii. În spitalele supraaglomerate, 
medicii se protejau cu... măşti (virusul trecea, 
bineînţeles, prin cele mai fine țesături!). În Australia, na- 


vele au fost puse în carantină; în mai multe oraşe din 
Statele Unite ale Americii, au fost închise şcolile, biseri- 
cile, teatrele şi dancingurile, iar la Chicago, poliția, mas- 
cată, a primit misiunea de a aresta persoanele care 
scuipau pe stradă... Totul a fost în zadar. Epidemia de 
gripă spaniolă din 1918 - 1919 a făcut de două ori mai 
multe victime decât primul război mondial: 20 de 
milioane de morţi şi un miliard de bolnavi. 

AVION 
MODERNIZAT 


Bătrânul avion B-52, care a fost pro- 
iectat la jumătatea secolului, este supus unui 
tratament de întinerire, care costă mult mai 


puțin decât proiectarea şi fabricarea unuia nou. Armata 
americană a hotărît să încredinţeze firmei Boeing un 
program de modernizare a acestui bombardier. 
Proiectanţii firmei au decis, printre altele, să-i modifice 
aripile înlocuind cele 8 motoare ale variantei de bază 
cu 4 motoare Rolls Royce RB-211. 


CIOCNIRI 


Imaginea de mai sus ne arată rezultatul ciocnirii mai 
multor particule subatomice. Ea a fost obţinută la 
acceleratorul de la Albuquerque (SUA), care este 
folosit pentru studierea, la scară mică, a proceselor 
nucleare din interiorul stelelor. 


MĂNUSȘI 
ANTIALERGICE 


Aproximativ 10% din perso- 
nalul medical suferă de alergii 
datorate mănuşilor din latex 
natural, utilizate în spital 
pentru îngrijiri şi intervenţii 

5 chirurgicale. Alergiile pot 
să meargă de la o simplă 
iritație nazală până la o 
criză de urticarie, mai rar, 
şoc anafilactic. Pentru a 
elimina aceste incon- 
veniente, există astăzi 


mănuşi din latex sintetic, 
fabricat plecând de la buta- 

dienă şi acrilonitril. În 

afara calităţilor lor 

| antialergice, ele pre- 


fa zintă o rezistență 
crescută la uzură, 
produse chimice, 
alungiri şi deformări. 


A 


PIRAMIDELE $I 
MATEMATICA 


Stuart Kirkland Wier, un englez 
pasionat de matematică, a răspuns, 
nu de mult, la o întrebare pusă de 
multă vreme: câţi oameni au lucrat 
la înălţarea piramidei lui Kheops? 
Ştiind că marea piramidă de la 
Ghizeh avea o bază de 
53 084,16 m2, o înălţime de 146,7 
m, că la înălţarea ei s-a muncit pe toată durata domniei 
faraonului Kheops, adică 23 de ani, care a fost numărul 
oamenilor necesari pentru a asambla 
materialele în greutate de 7 mili- 
oane de tone care alcătuiesc 
piramida? Se pare că la 
începutul lucrărilor au 
fost necesari 10 000 
de lucrători, dar atunci 
când piramida a atins 
100 m înălţime, iar 
suprafaţa de lucru s-a 
micşorat, numărul 
lucrătorilor s-a micşo- 
rat, de asemenea, 
ajungând la 2 300 şi 
chiar la 40 de oameni, 
susține matematicia- 
nul englez. 


FORT CHARLES 


Arheologii de la Universitatea Carolina de Sud, SUA, 
au descoperit nu de mult vestigiile primei aşezări 
întemeiate de coloniştii europeni în partea sudică a ţăr- 
mului Oceanului Atlantic. Este vorba despre Fort Charles, 
ridicat, conform documentelor vremii, în 1562 de hu- 
ghenoții veniţi din Franţa, sfâşiată la acea epocă de răz- 
boaie religioase. Peste vestigiile fortului francez - clădiri 
din lemn şi pământ, înconjurate de o palisadă cu patru 
bastioane în colţuri, care serveau drept platforme pentru 
tunuri, şi de o ridicătură de pământ - a fost construit, în 
1566, un fort spaniol. Coloniștii nu au rămas la Fort 
Charles - denumit aşa în onoarea regelui francez Charles 
IX (1560-1574) - decât un an, după care s-au întors aca- 
să. Peste 10 ani, în 1572, se vor număra printre victimele 
masacrului din Noaptea Sf. Bartolomeu, ordonat de 
Catherina de Medicis, mama regelui Charles IX... 


| EDITORIAL > | 


BMI: BACALAUREAT SAPIENS SAPIENS 


ă tot frământă ideea că ma- 
[| terialul devine mai ieftin de- 

cât ideea, că producţia de 
oţel, să zicem, aduce mai puţin profit 
decât producţia de desene animate 
(şi chiar aduce: compania Walt Dis- 
ney are o cifră de afaceri anuală de 
peste 50 miliarde dolari! - nu ştiu cât 
Dumnezeu aduce siderurgia noastră, 
dar cum tot bugetul ţării este de apro- 
ximativ 20 mii miliarde lei, adică vreo 
5 miliarde de dolari SUA, socoteala-i 
simplă...). 

De aceea revin la ideea că, 
obligaţi fiind de puţinătatea debu- 
şeelor (dar şi ca urmare a unei exce- 
lente campanii pro educaţie şi in- 
struire începută de acest extraordinar 
român care a fost grecul Spiru Haret), 
şcoala românească este un “produs” 
de bună calitate, exportabil la preţ 
bun, cu condiţia, bineînţeles, ca în 
campusurile universitare şi liceale 
viaţa să nu fie sordidă (curăţenie, 
condiţii de dormit, hrană în internate, 
laboratoare, comunicaţii, terenuri şi 
săli de sport, case de cultură şi 
discoteci). In acest sens autonomia 
universitară va da prilejul unor mana- 
geri buni să-şi facă atractive locurile 
de muncă şi învăţare pentru ca Alma 
Mater să poată aduce şi venit, 
acoperind cheltuielile de instruire 
(gratuită, prin Constituţie) ale elevului 
şi studentului român (la ora actuală 
4% din buget, oricare ar fi el). 

Dar propunerea mea se referă 
doar tangent la eventualele profituri 
ale Almei Mater. Experienţa admi- 
nistrativă şi socială dobândită m-a 
învăţat că în România întâi trebuie să 
faci, să pui în mişcare ceva (o idee, o 
tehnologie, un aparat, o şcoală etc.) şi 
apoi, dând-o ca exemplu şi constru- 
indu-i reguli de funcţionare, poţi con- 
vinge pe cei din jur să generalizeze 
iniţiativa. 

De aceea mă bate gândul ca, prin 
intermediul Fundaţiei SOCRaTeE 
(acronim de la Sistem Organizat pen- 
tru Coordonarea prin Radio şi Televi- 
ziune a Educaţiei la distanţă) şi al re- 
vistei Ştiinţă şi tehnică să punem la 
cale o afacere legată nu atât de instru- 
ire, cât de educaţie: o şcoală de vară. 

Îi vom spune Bacalaureat Sapiens 
Sapiens, se va întinde pe parcursul a 
4 săptămâni şi va cuprinde 40-42 de 
“elevi de vară”, împărţiţi în 3-4 clase, 
care se vor roti în jurul unor oferte de 


activităţi. Cursurile, seminariile, in- 
structajele vor fi făcute de mari profe- 
sori, mari personalităţi ale culturii 
noastre, instructori capabili (care vor fi 
bine plătiţi pentru munca lor) şi se vor 
desfăşura într-un loc potrivit pentru o 
tabără de munte - astfel încât caza- 
rea, masa, aerul curat, facilităţile de 
distracţie să fie de bună calitate. 

Categorii de vârstă: 21-24 de ani 
(studenţi) sau liceeni de 15-17 ani sau 
elevi de gimnaziu de 12-14 ani, aces- 
te categorii implicând, evident, şco- 
larizări diferite. 

Ce ar putea găsi, într-o asemenea 
şcoală, un băiat sau o fată de 16 ani, 
de pildă? 

După deşteptare, la ora 8” (este, 
totuşi, vacanţă), liceanul ar trece prin- 
tr-un proces pe care, în general, nu-l 
cunoaşte, dar cu care părinţii lui s-au 
întâlnit în taberele de altădată: învio- 
rarea. Cu un instructor sportiv în faţă, 
diferențiat (băieţi, fete, obezi sau prea 
slabi etc.), tânărul va face o jumătate 
de oră de exerciţii fizice, plimbare, 
alergare. Micul dejun, consistent sau 
nu, de la caz la caz, va fi luat în pre- 
zenţa medicului taberei. 


În cursul dimineţii, două feluri de 
activităţi (pentru variaţie): cursuri de 
genul “Civilizaţia Europei” (cu, de pil- 
dă, profesor Răzvan Theodorescu), 
“Mecanisme ale politicii externe” 
(Teodor Meleşcanu sau Marcel Dinu), 
“Teatrul lumii” (Valentin Silvestru), 
“Literatura secolului XX” (Nicolae 
Manolescu), “Industriile viitorului apro- 
piat” (Dorel Dorian sau Andrei 
Bacalu), “Societatea anilor 2000” 
(viitorologul Mircea Malița), “Peşterile 
României” (Marcian Bleahu), “Eu 
comunic, tu comunici, el comunică” 
(Neagu Udroiu) etc. etc. 

Activităţi artistice efective: “Clubul 
cinefililor” (celebrul prof. Dumitrescu, 
de la Casa Studenţilor din Bucureşti), 
“Muzica lumii” (Iosif Sava, bineînţe- 
les), cercul de ghitară sau dans, cer- 
cul de folclor, clubul de jurnalistică 
(care lucrează efectiv la ziarul taberei 
şi la postul de radio-TV al şcolii). 


Sport: obligatoriu o oră de înot pe 
zi, învăţarea echitaţiei, a ciclismului, a 
conducerii auto, demonstraţii de 
gimnastică, scrimă, judo, karate (la 
care copiii participă efectiv), meciuri în 
campionatul şcolii, de handbal, volei, 
baschet, fotbal - două ore efective de 


educaţie fizică pe zi, inclusiv duminica! 

Masa de prânz - tot în prezenţa 
medicului -, plimbarea obligatorie de 
după-amiază, o jumătate de oră de 
exerciţii yoga simple. 

După-amiază: aproape acelaşi 
program ca şi dimineaţă, cu “ateliere” 
rotindu-se de la o activitate la alta. 

Zilnic, o surpriză, care să adauge 
ceva la bagajul cunoaşterii: un zbor 
cu planorul sau avionul (expli- 
cându-li-se pasagerilor cum se 
conduc astfel de vehicule), o vizită 
într-o fermă, stână, uzină, rezervaţie, 
o întâlnire cu o mare personalitate din 
cultură, sport, politică etc. 

Seara: dans (cu instructor!), foc 
de tabără, karaoke, astroclub, şah, 
bridge, go, scrabble. 

Fără timp liber, fără timpi morţi. 

Cu psihologi şi pedagogi capabili 
să discute cu copiii de la suflet la 
suflet ale învăţării. 

Cu, la dispoziţie, toate uneltele 
moderne ale învăţării: PC, racordate 
la Internet, diascoluri şi epidiascoape, 
videocasetofoane şi staţii radio-TV. 

Cu - mai ales - implicarea tinerilor 
în propria lor educaţie, stârnindu-li-se 
curiozitatea, făcându-i să vină spre 
noi, educatorii, atrăgându-i spre 
analiză şi sinteză. 

Va fi, spuneam, o şcoală parti- 
culară care va costa mult pe candidat 
- pentru a-i plăti pe profesori, instruc- 
tori, cazarea şi masa... 

Vor fi invitaţi 10-12 câştigători ai 
olimpiadelor naţionale, cu burse pe 
care le vom obţine de la bănci şi de la 
capitaliştii noştri realişti. Pentru 
ceilalţi cursanţi se va face concurs, un 
minimum de cunoştinţe, îndemânare 
şi - mai ales - interes pentru autodez- 
voltare fiind obligatoriu la subiecţii 
“Şcolii de vară”. 

La sfârşit: o diplomă de Bacalau- 
reat Sapiens şi o recompensă consis- 
tentă, constând din efectuarea unui 
traseu european, pe urmele “călătorii- 
lor premianţilor” (peste 6 000 de elevi, 
câştigători ai olimpiadelor pe obiecte 
de învățământ au străbătut Europa, 
chiar planeta, în lung şi în lat, ştiaţi?). 

Efectele? 

Mai stăm de vorbă prin 2020... 


ALEXANDRU MIRONOV 

TEHNOLOGIILE MILENIULUI III 
9 © $ 
Mini, micro 
$ 9200 
și... nanosateliții 

ofo 0 ] 
artificiali 


A ntr-o perioadă când din fosta URSS se lansau sateliți 
$ artificiali în greutate de o jumătate de tonă sau chiar 
mai mult, la 31 ianuarie 1958 specialiştii americani au 
lansat minisatelitul Explorer-1, care, deşi avea o greutate 
de 36 de ori mai mică decât a lui Sputnik-2, a reuşit să 
descopere centurile de radiații Van Allen... Cu toate aces- 
tea, americanii erau adesea criticaţi pentru dimensiunile 
reduse ale sateliților lor, aceştia fiind asemănați cu un 
grepfrut sau cu o minge de baschet! lată însă că, după 
patru decenii, microelectronica şi, mai ales, miniatu- 
rizarea computerelor au readus în actualitate minisateliţii. 
De fapt, încă din primii ani ai “erei cosmice”, în 
conceperea sateliților s-au confruntat două tendinţe: 
fiabilitate cu orice preţ, chiar la dimensiuni - şi costuri - 
mari; fiabilitate şi miniaturizare, o dată cu reducerea 
costurilor. Recent, tot mai drasticele reduceri de alocaţii 
bugetare au impus introducerea conceptelor de mini şi 
chiar microsateliţi, mai ales în domeniile mai puţin 
favorizate financiar, şi anume tehnologia, cercetarea 
ştiinţifică, educaţia, unde, cu costuri relativ reduse, noii 
sateliți mici vor permite abordarea programelor ştiinţifice. 
Aceste argumente au fost, se pare, înţelese cel mai 
repede de comunitatea ştiinţifică, minisateliţilor fiindu-le 
dedicate tot mai multe întruniri ştiinţifice internaţionale. 


Minisateliții în dezbaterea savanților 


Prima conferinţă internaţională dedicată sateliților 
ştiinţifici mici (S - Small Scientific Satellites) a fost 
organizată în 1987 de Agenţia americană pentru 
programe speciale de cercetare (ARPA); de reţinut că 
ARPA a alocat în 1988 suma de 140 milioane dolari 
pentru Advanced Space Technology for S* Program, 
program destinat lansatoarelor de minisateliţi şi 
tehnologiilor acestora. 

In perioada 20 - 31 iunie 1994, la Biarritz (Franţa), 
s-au desfăşurat lucrările Simpozionului “Sisteme şi ser- 
vicii realizate cu minisateliţi” (precedentul simpozion cu 
aceeaşi temă s-a ţinut în 1992 la Arcachon, tot în 
Franţa). Specialiştii din 19 ţări şi-au prezentat lucrările 
în cadrul a 12 secţiuni, printre care: Tehnologii spaţiale, 
Tehnologii şi minisisteme în spaţiu, Concepte privind 
maţii tehnice şi performanţe ale unor minisateliţi, printre 
care: ARSENE şi MINISTAR - Franţa; LIGHTSAT, 


În greutate de 55 kg, microsatelitul SAFIR-1 a fost lansat, în 
martie 1993, pe o orbită polară (altitudinea medie 688 km) pentru 
monitorizarea mediului. 


TUBSAT, QUICKSAT şi GEOSAT - SUA; FS-1 - Fin- 
landa; MISSION - 01 şi 02 - Spania; FREJA - Suedia. 

Deşi, în paralel cu lucrările congreselor de astro- 
nautică, Academia Internaţională de Astronautică orga- 
nizează simpozioane special destinate micilor sateliți, 
tot această academie, ajutată de Agenţia germană 
DARA, a organizat recent la Berlin, în luxoasele 
saloane ale Hotelului Hilton, Simpozionul internaţional 
“Minisateliţi pentru observarea Terrei” (4 - 8 noiembrie 
1996). Această prestigioasă manifestare ştiinţifică a 
permis specialiştilor implicaţi să-şi împărtăşească 
experienţa şi rezultatele privind obiectivele, tehnologiile 
şi concepţiile manageriale aferente minisateliţilor 
destinaţi observării Pământului. Cele cca 100 de comu- 
nicări, referate şi rapoarte prezentate în 14 secţiuni, două 
săli de postere şi două mese rotunde au avut în vedere: 
Noi misiuni pentru minivehicule spaţiale; Tehnologii 
destinate Programului “New Millennium”; Transmiterea cu 
înaltă precizie a imaginilor; Folosirea minisateliţilor pentru 
monitorizarea operaţională a mediului; Coordonarea 
acţiunilor cosmice şi a segmentului terestru; Sisteme de 
minisateliţi şi minivehicule spaţiale etc. 


O nouă terminologie și primele realizări 


În literatura de specialitate, prin minisatelit se 
înţelege, de regulă, acel satelit artificial care are la start 
o greutate totală cuprinsă între 100 şi 500 kg; prin 
microsatelit se înţelege, pentru condiţii similare, un 
satelit a cărui greutate nu depăşeşte 100 kg; în 
general, costul unor asemenea sateliți oscilează între 1 
şi 10 milioane dolari SUA. Atât mini, cât şi microsateliţii 
au devenit realizabili şi operaţionali datorită progreselor 
spectaculoase din microelectronică, tehnica de calcul 
miniaturizată, tehnologia materialelor neconvenţionale, 
structurile epoxi-grafit şi beriliu şi, nu în ultimul rând, 
realizării de noi vehicule lansatoare mici, dar avansate 
tehnologic, printre care cele din seria PEGASUS, 
TAURUS, LLV etc. 

Dacă până nu de mult această tehnică spaţială avea, 
chiar în SUA, ca beneficiari doar armata şi o agenţie 


E 


guvernamentală de forța NASA (US Navy a achiziţionat 
minisatelitul GEOSAT “Follow me”, iar NASA minisatelitul 
Explorer plasat pe o rachetă SCOUT pe orbită polară), în 
ultima vreme situaţia s-a schimbat, tot mai multe 
agenţii, organisme guvernamentale sau private intere- 
sându-se de minisateliţi. 

Un exemplu este minisatelitul suedez FREJA, 
destinat efectuării de pe orbită a unor experienţe de 
fizică solară şi cosmică, experimente de propagare a 
radioundelor etc. Tot pe orbită polară, ca şi FREJA, a 
fost lansat, în 1995, satelitul danez Oersted, destinat 
cercetărilor asupra magnetismului terestru, particulelor 
spaţiale încărcate electric etc. La sfârşitul acestui 
deceniu este programată lansarea microsatelitului de 
cercetări ştiinţifice şi tehnologice ARISTOTELES. 

Una din firmele americane promotoare a 
minisateliţilor este Ball Aerospace System Group, 
constructorul minisatelitului LOSAT în greutate de 76 
kg, lansat în iulie 1991 pentru armată (stabilizat pe trei 
axe, comunicaţii spaţiale, “viaţă” utilă - un an). De 
asemenea, Ball a construit, în perioada 1992-1993, 
minisatelitul QUICKSTAR în greutate de 99 kg, cu 
stabilizare pe trei axe şi transmitere ultrarapidă a 
datelor către propria staţie de recepţie şi decodificare a 
semnalelor de la sol. Pentru minisateliţii pe care i-a 
construit şi livrat pînă în 1994, Ball afirmă că a reuşit o 
proiectare cu costuri reduse şi o interfaţare rapidă a 
sistemelor satelitului cu diverse încărcături utile, 
precum şi reducerea la minimum a timpului cerut de 
integrarea încărcăturii utile impuse de beneficiar în 
structura satelitului. Specialiştii firmei au dezvoltat un 
procesor modularizat de uz spaţial, giroscoape cinetice 
reactive în miniatură, microbaterii funcţionale în vid, 
antene tip marcă tensiometrică, structuri grafitice, 
sisteme autonome ambarcate de distribuire a energiei, 
procesoare cu memorii compacte etc. 

La începutul ultimului deceniu al acestui mileniu, 
NASA a lansat Programul Small Spacecraft Technology 
Initiative, una din primele beneficiare fiind TRW Space- 
Electronics, constructoarea minisateliţilor LEWIS, 
capabili să ofere posibilităţi diversificate şi ample de 
cercetare la costuri de lansare relativ reduse; beneficiari: 
ştiinţele şi tehnologiile spaţiale, acţiunile private şi 
educaţia. Programul de proiectare abordat de TRW a 
inclus standardizarea şi modularizarea, ca elemente 
care au asigurat derularea în paralel a fabricaţiei, 
testelor şi integrării produselor. Au fost aplicate 25 de 


Minisatelitul TUBSAT a fost ales ca emblemă a Simpozionului inter- 
naţional “Minisateliţi pentru observarea Terrei”, noiembrie 1996. 


tehnologii, proceduri şi componente noi sau necon- 
venţionale, structura compozită şi miniaturizarea 
permiţând reducerea greutăţii structurii în beneficiul 
aparaturii ambarcate; se menţionează ca sisteme şi 
aparate: trei senzori performanţi pentru teledetecţie şi 
ştiinţe spaţiale; un analizor hiperspectral (384 benzi 
spectrale în loc de 7!) pentru analiza scoarţei planetare; 
o reţea spectrală de vizualizare cu etalon liniar pentru 
scanarea Pământului şi a liniei orizontului; un înre- 
gistrator UV al radiaţiei cosmice pentru observaţii 
astrofizice în condiţiile cerului nocturn. Lansările aces- 
tor sateliți de 386 kg (putere electrică - 740 W) asigură 
validarea unor tehnologii noi, printre care: răcire 
criogenică cu canal pulsatoriu; microînregistrare pe 
suport solid; comprimare a datelor la bord; poziţionare 
cu ajutorul sateliților tip GPS; urmărire a dârelor stelare, 
folosind câmpuri de vedere largi; suspendare mag- 
netică a giroscoapelor reactive; aplicare a controlului ter- 
mic integrat structurilor uşoare; utilizare a celulelor solare 
din arseniură de galiu cu joncţiuni multiple şi din siliciu 
amorf etc. Cu o durată de funcţionare pe orbită estimată 
la cinci ani, minisateliţii LEWIS vor fi lansați la finele ac- 
tualului deceniu, folosind rachete moderne de tip LLV-1, 
pe orbitele heliosincrone, la altitudini medii de 525 km. 


Un program performant: "New Millennium” 


La fel ca în cazul calculatoarelor, specialiştii 
apreciază că şi în situaţia minisateliţilor artificiali este 
aproape imposibil să se poată aprecia corect unde şi 
când se va opri “revoluţia” produsă de aceştia. In 1995, 
NASA a iniţiat Programul “New Millennium” (Noul 
mileniu), destinat să opereze fundamental asupra mo- 
dalităţilor de construcţie şi utilizare a sateliților şi staţiilor 
planetare cu dimensiuni în continuă reducere; de 
program răspunde JET Propulsion Laboratory din 
Pasadena, California, în beneficiul a trei organisme ale 
NASA: Oficiul pentru ştiinţe spaţiale, Oficiul de teh- 
nologii pentru acces în spaţiu şi Oficiul misiunii pentru 
planeta Pământ. Programul “Noul Mileniu” a primit în 
acest an 30 milioane dolari, iar pentru următorii doi ani 
va primi 30 şi, respectiv, 50 milioane dolari... Scopurile 
acestui program sunt: promovarea de tehnologii de vârf 
destinate reducerii dimensiunilor aparatelor spaţiale; 
creşterea performanţelor şi reducerea costurilor; 
promovarea tehnologiilor noi şi performante. 

Un seminar ştiinţific ţinut în februarie 1995 la JPL- 
Pasadena a inclus 250 de specialişti din sectoarele 
guvernamental şi privat. In cele trei zile ale seminarului 
au fost abordate aspecte tehnico-ştiinţifice din 
microelectronică şi miniaturizarea unor dispozitive şi 
agregate capabile să fie integrate. Au fost chiar stabilite 
grupe de lucru pentru integrarea produselor dezvoltate 
(IPD), fiecare grupă fiind orientată către o anumită gamă 
de tehnologii, cum ar fi sistemele microelectronice; 
sistemele şi instrumentele microelectromecanice; 
sistemele multifuncţionale şi arhitectura modulară. 
Aceste grupe IPD urmează să ajute la definirea zbo- 
rurilor destinate omologării tehnologiilor, precum şi la 
stabilirea criteriilor de selectare a tehnologiilor, inclusiv 
etapizarea acestora pentru misiunile spaţiale având 
scopuri ştiinţifice. 

In luna septembrie a anului trecut, NASA a definit 
pentru Programul “New Millennium” trei misiuni spaţi- 
ale, programate să-şi aducă aportul ştiinţific la 
începutul noului mileniu, şi anume prima misiune 
prevede că JPL-Pasadena, împreună cu firma Spec- 

trum Astro din Guilbert, Arizona, vor lansa în 1988 o 
mică sondă interplanetară, construită şi dotată pentru a 
survola, într-o misiune de 12 - 18 luni, o cometă şi un 
asteroid. In cele 100 kg ale ministaţiei interplanetare 
vor fi incluse echipament ştiinţific şi de telecomunicaţii 
spaţiale, o miniantenă pentru unde lungi, panouri 
solare, baterii cu ioni de litiu, un spectometru 
miniaturizat de imagini, destinat să asigure hărţi 
chimice ale obiectivelor astrale. In această misiune va fi 
testat un motor electrostatic solar, cu diametrul de 30 
cm, care accelerează, la viteze mari, ionii de xenon. 
S-a prevăzut utilizarea unui calculator de zbor spaţial 
performant, precum şi prototipul unui multispectometru 
cu o greutate de 10 ori mai mică decât a celui care a 
echipat sondele Voyager... 

Cea de-a doua misiune din Programul “New 
Millennium” implică lansarea, cu ocazia zborului “mar- 
tian” din 1998, a unuia sau a doi roboţi de coborîre pe 
Marte care, deşi vor fi miniaturizaţi, vor penetra solul 
marțian spre a evidenția o posibilă prezenţă a apei 
subterane. 

Cea de-a treia misiune propusă se referă la 
interferometria cosmică: vor fi lansate, într-un fel de 
“troică stabilă”, trei aparate spaţiale în miniatură; în 
timp ce prin poziţionarea a două din aceste staţii se 
formează un fel de “axă de referință cosmică”, lungă de 
câteva zeci de kilometri, cel de-al treilea aparat spaţial 
va reuşi să combine fasciculele de radiaţie provenind 
de la primele două ministaţii, formând în acest fel un 
observator astrofizic orbital demn de mileniul trei şi 
capabil să descopere planete aparţinând altor sisteme 
solare din alte galaxii. 

Printre beneficiarii tehnologiilor microsateliţilor nu se 
numără doar programele de cercetări ştiinţifice în 
cosmos sau de robotică spaţială, ci şi programul de 
observare a Pământului (“Misiunea pentru planeta 
Pământ”), în speţă studierea cu ajutorul minisateliţilor a 
modificărilor climatice globale. 


Aparate în miniatură pentru... BITSY 
și alți microsateliți 


Relativ recent, la Centrul de tehnologie 
microelectronică al JPL-Pasadena, a fost construit un 
microaccelerometru având dimensiunea caracteristică 
puţin mai mare decât cea a unei monede de 25 de 
cenți. Această performanţă a fost comparată cu 
amplasarea unei camere de luat vederi într-un... cip cât 
vârful degetului mic! Asemenea minidispozitive sunt 
destinate unui microvehicul spaţial în greutate de 
numai 5 kg, ale cărui echipamente în miniatură, ce 
formează încărcătura utilă, au dimensiunea unei 
monede de 10 cenți... 

Prin introducerea acestei adevărate “inteligenţe 
artificiale” într-un aparat spaţial, el devine capabil să-şi 
asigure manevrarea, corecţiile traiectoriei şi chiar 
monitorizarea stării funcţionale. Totodată, costul 
misiunii scade chiar şi datorită reducerii numărului de 
controlori de misiune din staţiile de la sol. 

Perseverând în reducerea dimensiunilor sateliților, 
în paralel cu creşterea performanţelor acestora, s-ar 
putea intra în “epoca nanosateliţilor”, propuşi de spe- 
cialiştii Centrului tehnologic pentru mecanică şi 
materiale noi al firmei AeroSpace Corp. Asemenea 
afirmaţii se bazează pe tehnologia sistemelor micro- 
electromecanice (SMEM), din care fac parte senzori, 
procesoare şi chiar... valve, toate având dimensiuni 


micronice şi care pot fi asamblate în module de dimen- 
siunea unui biscuit; un “teanc” de astfel de module ar 
putea fi considerat ca o componentă constructivă a 
viitorilor nanosateliţi ai mileniului următor! 

Firma constructoare de minisateliţi AEROASTRO 
din Herndon (SUA) a iniţiat în 1995 împreună cu 
specialiştii de la Air Force construcţia unui microsatelit 
în valoare de 100 000 dolari, denumit BITSY. Cântărind 
sub 1 kg, BITSY este programat să fie plasatpe o 
orbită de transfer geostaţionar în martie 1997, urmând 
a avea ca destinaţie fie teledetecţia, fie experienţe de 
astrofizică, în funcţie de dotarea care va fi aleasă. 
BITSY va putea fi “operat” de la o staţie de sol, având 
doar un PC individual sau un sistem Macintosh! 

Firma AEROASTRO, care are în construcţie, încă 
din primii ani ai actualului deceniu, echipamente pentru 
minisateliţi, iar de la începutul lui 1996 realizează 
componente pentru 20 de sateliți în miniatură, 
reproşează Centrului de la JPL responsabil al 
Programului “New Millennium” că se concentrează prea 
mult pe hard-uri specifice misiunilor spaţiale, dar care 
nu pot fi folosite de unii constructori de minisateliţi. 


Soluția: mecanica cuantică 


Cunoscuta revistă Aerospace America a inserat 
relativ recent declaraţia directorului Diviziei de nano- 
electronică a firmei Texas Instruments din Dallas: 
“... dacă se doreşte fabricarea sistemelor de sateliți din 
generaţia următoare, trebuie folosită electronica de 
ultimă generaţie...”. Ca soluţie, acest specialist 
propunea nanoelectronica, respectiv aplicarea legilor 
mecanicii cuantice la dezvoltarea de noi mijloace de 
calcul, bazate pe supercipuri având forma unor cuburi. 
Un astfel de supercip poate fi considerat echivalentul 
unei... magazii de supercomputere CRAY, dar ale cărei 
dimensiuni se reduc la cele ale unei... mărci poştale! Ar 
putea fi obţinută chiar o serie de astfel de cuburi, ceea 
ce înseamnă miliarde şi miliarde de agregate care ar 
putea forma circuite logice şi de memorie. In viitor, 
această tehnologie va permite accesul oricărei 
persoane la puteri de calcul comparabile cu cele ale 
celor mai performante computere. In acest fel, lansarea 
de sateliți, având la bord computere de performanţele 
unui CRAY, dar amplasate în... cutiuţe, ar deveni o 
problemă de rutină! 

Mergând în contiunare cu anticipaţia, omenirea ar 
putea, prin această tehnologie a microminiaturizării, să 
dispună de zeci de mii de astfel de computere... 
nanotehnice, care să fie amplasate pe orbite 
circumterestre. Legaţi de Terra prin mijloace radio, 
aceşti nanosateliţi, dotați cu microcomputere, vor putea 
deveni accesibili marelui public pentru îndeplinirea de 
servicii diverse. 

Lansate în misiuni spaţiale îndelungate, aceste 
“roiuri” de nanosateliţi şi staţii planetare ar putea 
descoperi noi lumi din vecinătatea galaxiei noastre, ele 
reorganizându-se într-un fel de reţele de radare 
superfazate, capabile să obţină şi să transmită spre 
Terra, imagini cu rezoluţii fantastic de mari... Şi astfel 
SF-ul devine realitate... 


Prof. FLORIN ZĂGĂNESCU, 
membru al Academiei Internaţionale de 
Astronautică 


TEHNICĂ 


(el mai puternic motor 


în istorie un moment extrem de important. Dacă 

ne gândim că lumea de azi nu ar fi existat fără 
teribilul motor cu piston, putem uşor să facem o 
analogie între inventarea acestuia şi descoperirea roții. 
Aceeaşi maşinărie ingenioasă a fost alături de om 
atunci când a vrut să zboare precum păsările. 

Motorului cu piston i-a urmat, pe o scară a forţei pro- 
pulsive, motorul aeroreactor, care i-a permis omului să 
călătorească mai repede decât sunetul. Intrucât motorul 
aeroreactor are nevoie de aer pentru a funcţiona, reac- 
torul şi-a “declinat” capacitatea atunci când omul a vrut să 
părăsească atmosfera protectoare a planetei mamă. 

Ajungem în acest fel la motorul rachetă fără de care 
Apollo-11 nu ar fi ajuns pe Lună. Acest sistem de 
propulsie produce forţa de tracţiune prin arderea unui 
combustibil solid sau lichid înmagazinat într-un 
rezervor. Gazele rezultate din ardere sunt evacuate în 


P escoperirea motorului cu ardere internă a marcat 


Deep Space-l 


NASA a ințiat programul “New Millennium” ca un 
cadru de dezvoltare a unor tehnologii revoluţionare ce 
privesc construcţia şi propulsia sondelor spaţiale. Sub 
această egidă generoasă, proiectul sondei Deep 
Space-1 prevede lansarea în 1998 a unei sonde 
extraatmosferice dotată cu sistem propriu de propulsie. 

Misiunea Deep Space-1 constă în studierea unui 
asteroid şi a unei comete şi, cel mai important, testarea 
în condiţii reale a motorului ionic ce va echipa sonda. 

Principial vorbind, motorul ionic furnizează forță de 
propulsie prin ejectarea cu viteză mare printr-un ajutaj 
a unui flux de gaz format din ioni de xenon. Energia 
necesară ionizării atomilor de xenon, aflat la bord într-o 
cantitate de 45 kg, este furnizată de panourile solare 
cu o putere de 2 kW. 

Avantajul față de motoarele-rachetă clasice constă 
în viteza superioară de expulzare a gazelor: 112 000 
km/h față de 16 640 km/h în cazul clasic. In 
consecinţă, rezultă o tracţiune considerabilă. Sigur, 
dimensiunile şi masa redusă ale motorului montat pe 
sonda de 100 kg vor face ca în cazul concret 
experimentat valoarea forţei de propulsie să fie redusă 
corespunzător, la numai 1x104 kgf. În vid însă, cele 
câteva grame forţă vor propulsa vehiculul cu circa 
35 000 km/h. 

Să comparăm această viteză cu recordul atins de 
sonda spaţială Ulysses, şi anume 54 600 km/h. In acel 
caz, viteza a fost atinsă ca efect al inerţiei date de 
arderea treptelor rachetei lansatoare. Ulysses nu a 
atins 54 600 km/h “prin forţe proprii”, sonda 
nedispunând de un sistem de propulsie propriu. 

Motorul ionic nu va funcţiona decât după ieşirea din 
atmosferă. Ridicarea la altitudinea respectivă se va 
face cu ajutorul unei rachete purtătoare, de tip Delta-2. 
Obiectivul misiunii, cercetarea cometei West- 
Kohoutek-lkemura şi a asteroidului Christa McAuliffe 
(botezat cu numele profesoarei-astronaut dispărute în 
tragedia navetei Challenger), păleşte în faţa confirmării 
sau neconfirmării viabilităţii propulsiei ionice. (A4.M.) 


exterior printr-un ajutaj, o 
conductă cu secţiune cres- 
cătoare spre capătul 
exterior. Destinderea gaze- 
lor fierbinţi creează un 
câmp de presiune pe pere- 
tele interior al ajutajului, 
câmp a cărui repartiție 
variază în funcţie de altitu- 
dinea de zbor. Optimul 
repartiţiei presiunilor în aju- 
taj înseamnă optimul ran- 
damentului de funcţionare 
a motorului; inconstanţa 
repartiţiei respectivelor pre- 
siuni în zborul ascensional 
al rachetei face însă ca 
ajutajul - şi deci motorul - 
să aibă o funcţionare optimă necorespunzătoare. 
Responsabilă de acest neajuns este presiunea 
exterioară, atmosferică, ce variază cu înălţimea. 
Problema este rezolvată în cazul rachetelor clasice 
multietaj prin proiectarea unui ajutaj diferit pentru fiecare 
treaptă, optimizat pentru o anume plajă de altitudini. 


DC-X reprezintă prima încer- 
care de realizare a unui 
vehicul spaţial complet reuti- 
lizabil. Acest proiect a fost 
abandonat, punându-se ac- 
centul pe VentureStar - 
avionul orbital. 


Aerospike - motorul rachetă 
cu ajutaj neconvențional 


Companiei americane Rocketdyne, aceeaşi care 
construieşte motoarele navetelor spaţiale, i-a fost 
încredinţată de către NASA sarcina realizării unei 
alternative la ajutajul convenţional. Contractul a fost 
încheiat în vederea găsirii unui sistem de propulsie 
adecvat vehiculului spaţial monoetaj (reutilizabil) RLV. 
Supranumit VentureStar, RLV va înlocui în primele 
decenii ale secolului următor naveta spaţială. Vehiculul 
monoetaj va avea, oricum, un unic tip de ajutaj. 

Un motor mai bun este un motor care să consume 
aceeaşi cantitate de combustibil pentru a dezvolta o 
tracţiune superioară sau care să furnizeze aceeaşi 
tracţiune consumând mai puţin combustibil. Este 
interesant acest aspect, dacă ne gândim că se doreşte 
scăderea proporţiei carburantului în masa vehiculului 
de generaţie următoare. Cum arată însă acest motor 
mai bun decât motoarele rachetă clasice? 

Motorul inovator foloseşte un concept nou, care 
este denumit în terminologia de specialitate engleză 
aerospike. Conceptul constă în înlocuirea ajutajului 
convenţional cu un corp masiv, convergent, în jurul 
căruia gazele arse evacuate se destind (vezi figura). 
Influenţa variaţiei presiunii atmosferice asupra tracţiunii 
devine neglijabilă, întrucât destinderea nu are loc într-o 
incintă semiînchisă. Flacăra observabilă în partea 
inferioară a rachetei (vehiculului spaţial), ce reprezintă 
manifestarea vizibilă a gazelor evacuate, îşi ajustează 
dimensiunea în mod natural, în funcţie de altitudine. 

Un motor de tip aerospike având acelaşi gabarit ca 
un motor al navetei spaţiale ar furniza un surplus de 
tracţiune de circa 12 tf. Pentru fiecare kilogram de 
combustibil consumat în cursul unei secunde de 
funcţionare, motorul inovator ar oferi, prin aceeaşi 

Motorul aerospike: Influenţa variaţiei presiunii atmosferice 
asupra tracţiunii devine neglijabilă, întrucît destinderea nu are 
loc într-o incintă semiinchisă. Flacăra observabilă în partea 
inferioară a rachetei (vehiculului spaţial), ce reprezintă 
manifestarea vizibilă a gazelor evacuate, îşi ajustează 
dimensiunea în mod natural, în funcție de altitudine. 


comparaţie, un surplus de 2 kgf. 

Aerospike nu este ferit nici el de critici, dintre care 
cea mai importantă se referă la temperatura foarte 
mare la care este supusă terminația convergentă. In 
interiorul flăcării, temperatura atinge 3 000*C. Or, cu 
greu putem găsi un material care să reziste în atare 
condiţii fără să se topească. Este necesar să se 
realizeze un circuit de răcire a terminaţiei. 


Motorul este testat în zbor 


În cazul prototipului experimentat de NASA în zbor 
pe extradosul unui avion SR-71, terminația este 
fabricată din oţel masiv în care au fost perforate canale 
prin care apa de răcire este pompată în permanenţă. 
Date fiind dimensiunile avionului care serveşte drept 
platformă de testare, prototipul este realizat la scara 
1:10. SR-71, folosit în perioada războiului rece ca avion 
spion, este de altfel cel mai potrivit suport pentru 
încercarea noului motor. 

Capacitatea de a zbura cu de peste trei ori viteza 
sunetului (Mach >3,2) îl apropie de condiţiile reale de 
viteză în care va evolua vehiculul spaţial monoetaj. 

De fapt, în plus faţă de motorul aerospike propriu- 
zis, avionul poartă un rezervor cu hidrogen lichid şi un 
compartiment electronic ce supraveghează motorul. 

Încercările la care a fost supus la sol prototipul au 
scos în evidenţă o oarecare ineficienţă a sistemului de 
răcire a rampei terminale în regim de tracţiune maximă. 
Este motivul pentru care programul experimental a fost 
la un moment dat încetinit. 

În zbor, încercarea cea mai dificilă constă în 
alternarea unor scurte perioade de regim maximal cu 
opriri bruşte ale motorului. Echipa de ingineri rămasă la 
sol beneficiază în permanenţă de imagini ale flăcării 
jetului de gaze graţie unor camere de luat vederi 
telecomandate. 


Înapoi la comparații 


Rampa terminală rigidă a motorului aerospike nu 
permite modificarea orientării jetului de gaze arse, aşa 
cum se întâmplă la ajutajele convenţionale. Este 
cunoscut că ajutajele boosterelor şi ale navetelor sau 
rachetelor lansatoare îşi pot modifica în mod comandat 


axa de simetrie în raport cu axa motorului. Se realizează 
în acest fel modificarea direcţiei de zbor a rachetei. 

Dacă privim însă rampa terminală ca pe o prismă cu 
două feţe convergente şi două paralele, baza fiind fixată 
pe corpul motorului, este logic ca prin comandarea de 
debite diferite de gaze pe suprafeţele adiacente să se 
obţină forţe locale diferite. Dezechilibrul de forţe este 
exploatat pentru manevrarea vehiculului spaţial. 

Demonstrarea fiabilităţii conceptului aerospike va fi 
urmată de integrarea motorului în corpul vehiculului 
RLV. VentureStar ar avea nevoie de şapte motoare de 
acest tip şi dimensiuni comparabile cu cele ale 
motoarelor navetei. Monoetajul va decola vertical şi va 
ateriza în zbor planat. Având o configuraţie de corp 
portant, fără aripă, vehiculul va trebui să aibă un centru 
de greutate atent calculat. Cele 7 motoare amplasate în 
partea posterioară a corpului portant ameninţă însă, 
prin greutatea lor substanţială, stabilitatea aparatului. 
Este important deci să avem nişte motoare uşoare. 
Rocketdyne prevede că acest lucru ar putea fi realizat 
prin folosirea unor materiale compozite speciale. 

În locul instalării în interiorul rampei terminale a unui 
sofisticat sistem de răcire cu lichid, se pare că 
motoarele de serie vor fi răcite cu aditivi speciali 
introduşi în combustibil. 

Ţinând cont de aceste lucruri, fiecare motor de serie 
va cântări circa 2 300 kg, adică două treimi din 
greutatea unui motor al navetei. 

Monoetajul RLV va avea, conform estimărilor, o gre- 
utate la decolare de aproximativ 900 t, de două ori mai 
mică decât în cazul navetei. Şi comparaţiile pot 
continua... 

Istoric vorbind, conceptul aerospike a fost introdus o 
dată cu primele schiţe ale navetelor actuale. Putem 
spune deci că are peste 20 de ani. Motivul pentru care 
a fost abandonat la vremea respectivă s-a datorat 
incapacității tehnologilor de a propune materialele şi o 
schemă constructivă eficientă a ansamblului propulsiv. 
In timpul scurs, cercetătorii au rafinat însă conceptul. 
Adaptând spusele unui fost astronaut implicat în 
program am putea scrie: 

“Am văzut o machetă la Rocketdyne în '72 şi se 
auzea că va fi motorul viitorului. Ei bine, aştept de mult 
timp acest lucru...”. 


ANDREI MERTICARU 

„LED-URI PENTRU 
SANATATEA MEDIULUI 


etectarea concentraţiei unor gaze ca dioxidul de 
D carbon, metanul sau dioxidul de sulf, prezente 

ca impurități nedorite, reprezintă o problemă 
foarte importantă pentru un mare număr de aplicații 
industriale şi nu numai. 

Tehnologia pentru determinarea concentraţiei şi 
controlul acestora există. De exemplu, dacă un 
detector de radiaţii infraroşii găseşte o linie de absorb- 
ție cu lungimea de undă de 4,2 um, aceasta reprezintă 
un semn sigur al prezenţei CO,. 

Totuşi, senzorii utilizaţi până în prezent au unele 
neajunsuri considerabile, unul dintre 
acestea constituindu-l limita de 
detecție de 4,5 um, în timp ce 
radiaţiile gazelor menţionate mai sus 
au lungimi de undă cuprinse în 
intervalul 3-10 um. 

O altă problemă o ridică 
filamentul din tungsten din 
componența sursei de lumină, prea 
voluminos, cu o perioadă de 
funcționare limitată şi care trebuie 
menținut într-o cameră specială ( 
dacă există pericolul degajării de 
metan. 

Funcționarea LED-urilor se 
bazează pe un principiu foarte 
simplu: în momentul ocupării 
golurilor (particule fictive având 
sarcină electrică pozitivă) din 
structura semiconductorului de către 
electronii liberi se produce o 
eliberare de energie sub formă de lumină (fotoni). 
Lungimea de undă a acestora depinde de diferenţa 
dintre nivelurile de energie a electronilor liberi şi a 
golurilor. Dar datorită efectului de recombinare a pere- 
chilor electron-gol, temperatura semiconductorului 
creşte foarte mult. Pentru a-l menţine în stare de 
funcţionare un timp mai îndelungat, LED-ul ar trebui 
menţinut la temperatura azotului lichid, ceea ce ar duce 
la nişte preţuri prohibitive. 

Recent, o echipă de specialişti britanici a anunţat 
înlăturarea acestui obstacol prin utilizarea unor cristale 
semiconductoare multistrat realizate din “sandvişuri” 
multireţea de InAs/(InAsSb), material care permite 
funcţionarea LED-ului la temperatura camerei. 
Descoperirea vine într-un moment în care, datorită 
conversiei din domeniul militar în cel civil, atenţia 
specialiştilor s-a deplasat de la senzorii de control al 
armamentului spre controlul mediului şi alte aplicaţii 
civile. Astfel, a devenit posibilă acum proiectarea şi 
fabricarea unor materiale semiconductoare cu pro- 
prietăţi optice şi electronice îmbunătăţite. Modificând 
grosimea straturilor componente se schimbă lăţimea 
benzii de conducţie şi implicit lungimea de undă. 

Importanța acestor cercetări pentru controlul 
mediului înconjurător este foarte mare, putându-se 
realiza senzori de monitorizare a poluării, detectând 


alimentare 


gaze ca CO;, CO, CH}, NO,, SO, aflate în concentraţii 
foarte mici. 

In horticultură controlul concentraţiei de CO, poate 
contribui la creşterea productivităţii şi a calităţii 
recoltelor. In industria minieră şi petrochimică, sisteme 
de detecție bazate pe aceste tehnologii pot descoperi 
din timp acumulările periculoase de metan, de exem- 
plu. Neplăcerile provocate de CO, în interiorul clădirilor 
pot fi înlăturate prin menţinerea unui nivel optim al 
acestui gaz. 

Cea mai spectaculoasă aplicaţie este cea din 
industria automobilelor. Plasând un detector în ţeava 
de eşapament, un calculator aflat la bordul maşinii 
poate controla concentraţia de CO,/CO nearse, ceea 
ce conduce la o scădere a poluării mediului 
înconjurător. Alte aplicaţii ale acestor dispozitive vor fi 
puse la punct în următorii 2-3 ani. 


RADU DOBRECI 

ÎN CĂUTAREA UNDELOR 
GRAVITAȚIONALE 


Un grup de astronomi britanici şi germani au 
proiectat un dispozitiv de detectare a undelor 
gravitaționale. Sensibilitatea aparatului (denumit 
GEO 600) îi permite acestuia detectarea unei variaţii 
de 20 cm a distanţei dintre Pământ şi centrul Căii 
Lactee. 

Undele gravitaționale au rămas nedetectate până 
în prezent, deşi au fost “prezise” de Albert Einstein. 
Prevăzut a fi pus în funcţiune până în 1999, 
detectorul va avea două braţe dispuse perpendicular 
unul pe celălalt; cu ajutorul a două oglinzi, care vor 
reflecta o rază laser, va fi înregistrată în permanenţă 
lungimea braţului. Interacțiunea cu o undă gravi- 
taţională va determina o modificare relativă a 
lungimii unui braţ faţă de celălalt cu o valoare nu mai 
mare decât diametrul unui atom. 

Proiectat să determine şi sursa de provenienţă a 
undelor, proiectul a fost realizat în colaborare de către 
universităţile din Hanovra, Glasgow şi Cardiff. (A.D.) 

TELEVIZIUNEA DIGITALĂ 


îngropat LP-ul analogic din vinil. In ciuda preţului 

său ridicat, discul digital a depăşit toate 
barierele, datorită uşurinţei de manipulare şi calităţii 
redării. O revoluţie similară este pe cale să se producă 
şi în televiziune. Ea ne promite sute de canale, o 
calitate deosebită a imaginii, precum şi servicii 
interactive. Televiziunea digitală va reuşi să înlocuiască 
sistemul clasic? Rămâne de văzut. 

Fabricanţii vor trebui să convingă publicul de 
avantajele televiziunii digitale, pentru a justifica 
inevitabila mărire de preţ. Succesul lor va depinde de 
capacitatea de a lua decizii tehnice corecte: alegerile 
greşite pot duce la o supraîncărcare cu echipament 
costisitor, care, în plus, prezintă şi riscul de a se 
demoda în câţiva ani. Companiile din SUA, Europa şi 
Japonia depun eforturi pentru dezvoltarea sistemelor 
digitale, însă o ciudată serie de coincidenţe a făcut ca 
una dintre ţări să ajungă în prima linie a revoluţiei 
televiziunii digitale: Marea Britanie. Atât difuzorii, cât şi 
spectatorii emisiunilor de televiziune vor avea mult de 
câştigat dacă această revoluţie va avea loc, însă vor 
avea, deopotrivă, şi mult de pierdut dacă lucrurile vor 
evolua prost. 


A: trecut zece ani până ce CD-ul digital a 


DE CE ESTE NECESARĂ 
TELEVIZIUNEA DIGITALĂ? 


În august 1997 va fi gata de lansare o nouă serie de 
sateliți Astra. La scurtă vreme după aceea, va începe 
difuzarea a câteva sute de noi canale TV digitale. Unul 
dintre obstacolele cu care va trebui să se confrunte 
această încercare este necesitatea creării rapide a unui 
public pentru acest sistem. Să nu uităm că, pentru a 
putea viziona aceste canale, telespectatorii vor avea 
nevoie de un tip nou de decodoare şi de un nou sistem 
de recepţie a semnalului. Probabil că cel puţin în prima 
etapă companiile de distribuire a programelor prin 
cablu vor avea un rol deosebit. Ele pot să recepționeze 
programe digitale, să convertească o parte din acestea 
sub formă analogică şi să le trimită spre abonaţi. In 
acest fel, telespectatorii nu vor mai avea nevoie de un 
echipament nou pentru a viziona programele. În cele 
din urmă, companiile de cabluri ar putea oferi 
abonaților lor interfeţe digital-analogice şi astfel ar 
distribui semnalul într-o formă binară. 

În fine, mai este şi BBC. În luna mai, imediat după 
ce guvernul a acordat corporației un nou contract pe 10 
ani, directorul general, John Bert, a anunţat planul său, 
care include începerea emisiunilor TV digitale la 
sfârşitul anului 1997. El a promis că, în următorii zece 
ani, BBC va transmite programe digitale prin indiferent 
ce mijloace - satelit, transmiţătoare terestre sau cablu. 

Fiecare staţie analogică necesită o bandă de 8 
MHz. Emiţătoarele ce folosesc aceeaşi frecvenţă 
trebuie să fie separate de sute de kilometri, deoarece 
chiar şi cele mai slabe interferenţe creează “dungi” pe 
ecran. Ca atare, frecvențele alocate emisiei terestre 
analogice pot “suporta” numai câteva canale TV, într-o 
ţară de dimensiuni medii. Un satelit retransmite mai 
multe canale, dar, de fapt, semnalul lui este recepționat 


pe o mare arie geografică şi, practic, dispunem de un 
număr redus de canale într-o anumită limbă naţională. 
Revoluţia digitală multiplică de zece ori numărul de 
canale TV care pot emite pe aceeaşi bandă de frec- 
venţă. Această îmbunătăţire se datorează, în parte, no- 
ilor metode de comprimare a datelor (ceea ce înseam- 
nă că, pentru o imagine, este necesară transmiterea 
unei cantităţi mai mici de informaţie), precum şi noilor 
tehnici de procesare rapidă. Numărul de canale digitale 
pe o singură bandă de frecvenţă va depinde de sistemul 
ales. Semnalul digital poate fi utilizat fie pentru a 
transmite un număr redus de programe cu imagini de 
înaltă rezoluţie, fie mai multe programe diferite cu o 
calitate echivalentă sistemelor actuale. Chiar şi atunci 
când nu este asigurată calitatea imaginii, sunt oferite alte 
avantaje; telespectatorii vor putea trimite comenzi către 
difuzorii de programe, prin linii telefonice sau prin cablu, 
ceea ce le va îngădui să ia parte la întreceri, să voteze în 
cadrul dezbaterilor televizate, să parieze în diverse forme 
de jocuri sau să primească filmele dintr-o “bibliotecă” 
centrală, la ore convenabile. Astra afirmă că în următorii 
doi ani noii săi sateliți vor fi capabili să răspundă 
semnalelor trimise prin antenele telespectatorilor. 


PROIECTELE PREZENTULUI ȘI ALE VIITORULUI 

Poziţia Marii Britanii în linia întâi a revoluţiei digitale 
TV se datorează în mare parte ritmului rapid al 
dezvoltării europene. Avântul acestui gen de tele- 
viziune provine, la rândul său, din lecţia învățată în 
urma eşecurilor unui proiect de televiziune analogică. 
In anii ‘80, fabricanţii şi difuzorii de emisiuni s-au reunit 
într-un proiect de cercetare paneuropeană, numit 
Eureka 95, care urmărea să elaboreze o tehnologie TV 
de înaltă rezoluţie. HD-MAC (acesta este numele său) 
era un sistem hibrid în care imaginile transmise în 
formă analogică erau însoţite de semnale digitale 
“ajutătoare”. Televizoarele special proiectate foloseau 
aceste semnale pentru a crea imagini mai mari şi mai 
clare decât cele pe care le vedem astăzi. MAC a fost 
creat, în principal, pentru a proteja industria electronică 
europeană de concurenţa japoneză din domeniu. 
Comisia europeană a încercat să forțeze companiile 
europene să folosească MAC, însă acestea s-au opus. 
Producătorii, cum sunt Philips (Olanda), Thomson 
(Franţa) şi Nokia (Finlanda), au adoptat un alt plan, 
dezvoltând în secret sisteme digitale de televiziune, pe 
care să le poată folosi în cazul în care MAC va da greş. 
În final, HD-MAC n-a ajuns la nici un rezultat. 

În septembrie 1993, nedescurajaţi de “decesul” lui 
HD-MAC, fabricanți şi difuzorii europeni au pus bazele 
grupului Digital Video Broadcasting (emisiuni video 
digitale). Obiectivul lor era acela de a pune bazele 
standardului unui sistem care să se axeze pe necesităţi 
comerciale şi nu pe capricii politice. Cu o viteză 
remarcabilă, grupul DVB a propus deja trei standarde: 
pentru cablu, pentru satelit şi pentru transmisiile 
terestre. Toate se bazează pe MPEG-2, un standard 
internaţional de comprimare digitală. Principala 
deosebire între cele trei standarde DVB constă în felul 
în care semnalul este comprimat pentru transmisie. 


TEHNICĂ 


Sistemele prin satelit sau prin cablu apelează la teh- 
nicile folosite pentru a expedia poşta electronică prin 
liniile telefonice obişnuite. Cele mai noi modemuri trimit 
informaţia prin varierea amplitudinii unui semnal 
analogic între limite diferite, fiecare dintre acestea 
reprezentând un “unu” sau un “zero”. În plus, ele 
“copiază” (dublează) semnalul analogic şi-l trimit pe 
linie defazat faţă de semnalul original. Acest duplicat 
poartă şi el informaţii/date sub formă digitală. Rezultatul 
este un flux extrem de rapid de impulsuri digitale. Însă 
sistemul funcţionează numai dacă semnalele (undele) 
nu sunt perturbate de interferenţe sau distorsiuni. 
Această condiţie este îndeplinită de cablurile TV, care 
se comportă asemenea unor “conducte” electronice - ce 
protejează semnalele de distorsiuni - şi de sistemele 
prin satelit - care ajung la antenele receptoarelor direct 
din spaţiu, sub forma unui fascicul îngust. Semnalele TV 
terestre sunt, în schimb, afectate de interferenţe. În 
drumul lor către antenele telespectatorilor ele se reflectă 
în clădiri, dealuri etc., astfel că la receptor ajung 
variante ale aceluiaşi semnal, la momente de timp 
diferite. Din această cauză, la un televizor clasic, pe 
ecran apar “purici” sau imagini dublate. Pe un ecran 
digital, “ecourile” de acest gen “zăpăcesc” atât de mult 
decodorul, încât acesta nu mai poate procesa imaginea. 

Soluţia constă în utilizarea unui sistem de corecție 
numit COFDM (Coded Orthogonal Frequency Division 
Multiplex - multiplexor codat pentru divizarea orto- 
gonală a frecvenţei) care a fost elaborat pentru sistemele 
radio digitale. În loc să trimită un singur canal, căruia i se 
alocă o anumită bandă de frecvenţă, difuzorii pot trimit 
un pachet de mai multe mii de canale înguste, aflate 
unul lângă altul în spectrul electromagnetic, asemenea 
dinţilor unui pieptene. Orice reflexie nedorită, suferită de 
semnalul originar, este corectată automat, la recepţie. 
BBC susţine că pentru o transmisie terestră de bună 
calitate ar fi necesare 8 000 de asemenea canale 
(sistemul 8k), în timp ce producătorii de aparatură 
electronică arată că sunt suficiente 2 000 (sistemul 2k). 


PROBLEMA CALITĂȚII 


Grupul DVB a decis acum să lase problema alegerii 
sistemului la latitudinea fiecărei ţări. Unele, printre care 
şi Spania, vor renunţa la serviciile digitale, până când 
cipurile necesare vor deveni acceptabile din punctul de 
vedere al costului. În acelaşi timp, pentru a evita orice 

întârziere, Marea Britanie a optat pentru sistemul 2k. 
Această decizie este riscantă, întrucât receptoarele 2k 
nu vor putea recepționa niciodată transmisiile 8k. Astfel 
că, o dată ce BBC-ul va inaugura emisiile sistemelor 
2k, zarurile vor fi definitiv aruncate. Dacă sistemul dă 
greş - şi se dovedeşte a fi necesară tehnologia 8k - 
toate receptoarele vor deveni inutile. Rolul de deschi- 
zător de drumuri s-ar putea dovedi primejdios pentru 
Marea Britanie. 

După ce euforia iniţială va trece, telespectatorii vor 
putea beneficia de televizunea digitală numai dacă se 
vor hotărî să cumpere echipamentul necesar recep- 
ționării şi decodării noului tip de semnale. Fără con- 
sumatori, întregul eşafodaj, clădit cu atâta trudă, se va 
prăbuşi. Telespectatorii care vor dori să recepţioneze 
transmisiile digitale vor avea nevoie fie de un aparat TV 
de tip nou, fie de o interfaţă, care să convertească 
codul digital în semnale analogice, ce vor “intra” apoi în 
televizorul convenţional. Din păcate, nu toţi tele- 
spectatorii vor putea vedea imaginile în întregime. Să 


amintim că pe piaţă încep să se impună tuburile de 
format 16:9 - aşa-numitele tuburi cu ecran lat-, în timp 
ce standardul clasic este 4:3). Difuzorii trebuie să 
găsească o soluţie pentru a transmite programele 
digitale astfel încât să poată fi vizionate în bune condiţii 
atât pe monitoarele cu ecran lat, cât şi pe cele 
convenţionale, cu ajutorul unei interfeţe specifice. BBC 


tups 


a ajuns la un compromis, care probabil va deveni un 
standard internațional. Ideea constă în a transmite 
imaginile în format 14:9. Cu ajutorul acestui sistem, 
telespectatorii cu aparate de format 4:3 vor pierde o 
parte din imaginile laterale şi vor vedea dungi negre 
înguste în părţile superioară şi inferioară. Aparatele cu 
ecrane late vor expanda semnalul şi apoi vor ajusta 
partea superioară şi cea inferioară a imaginii pentru a 
se potrivi cu ecranul 16:9. 

Din păcate, nu este suficient, pentru a recepționa un 
semnal digital, să ne procurăm interfeţe specializate. Deşi 
antenele TV terestre pot recepționa, în cele mai multe 
cazuri, transmisiile digitale, telespectatorii care urmăresc 
emisiunile transmise prin satelit vor avea nevoie fie de un 
nou tip de antenă, fie de modificări costisitoare ale vechii 
antene. Cu toate că de la lansarea televiziunii digitale s-a 
scurs mai bine de un an, BSkyB încă mai vinde antene 
care nu vor putea recepționa semnalele digitale. lar 
compania nu a anunţat până în prezent cum 
intenţionează să introducă receptoare de satelit digitale în 
locuinţele telespectatorilor. 

Preţul prognozat de grupul DVB pentru un decodor 
este de 485 de lire. Acest preţ este mult prea ridicat pentru 
consumatori, care s-au obişnuit ca prețul unui sistem prin 
satelit complet să nu depăşească 100 de lire. În trecut, 
Murdoch a subvenţionat antenele satelit, în schimbul 
angajamentului telespectatorilor de a plăti abonamentul, 
pe termen lung, pentru canalele sale. Dacă BSKyB 
doreşte să treacă obstacolul preţului, va trebui să 
găsească soluţii similare. 


DANA GHINEA 


DECEMBRIE 1996 

Minisubmarine vânătoare de mine 


inele marine constituie în prezent arma 
M submarină cu cel mai bun raport cost/eficaci- 


tate fiind relativ uşor de fabricat, simplu de 
depozitat, manevrat şi mascat. In plus, minele marine 
moderne “inteligente” pot rămâne în stare activă 
perioade îndelungate. 

Contramăsurile necesare pentru a neutraliza minele 
marine sunt tot atât de variate ca şi tipurile de mine 
existente. Există mine de fund diferite ca mărime sau 
formă şi care se folosesc până la adâncimi de 
maximum 200 m, mine ancorate care se pot folosi până 
la adâncimi de 800 m şi, desigur, între aceste două 
categorii principale şi alte multe subcategorii de mine, 
care fac viaţă grea sistemelor de dragaj naval. De 
exemplu, minele în derivă sau minele mobile (care-şi 
pot schimba poziţia din timp în timp, dispunând de o 
capacitate integrală de navigaţie), minele “buchet” 
(constând dintr-un număr de mine legate la acelaşi 
dispozitiv de ancorare) sau minele false. Toate creează 
dificultăţi dragoarelor şi vânătoarelor de mine. Se 
adaugă la aceasta faptul că minele marine pot fi dotate 
cu sesizoare magnetice, electrice, acustice, de 
presiune sau cu o combinaţie a acestora. 


n mr met 


Minisubmarinul Sea Eagle. 


Războiul din Golful Persic a arătat cât de uşor este 
să execuţi baraje de mine şi cât de dificil este apoi să le 
draghezi. Acest fapt a devenit un exemplu clasic de 
situaţie în care arme, relativ nesofisticate, pot crea 
ameninţări serioase la adresa celor mai bine dotate 
flote de război din lume. 

Se consideră că după acest război s-au tras-unele 
concluzii pertinente, dar multe ţări nu-şi vor putea 
permite să dezvolte mijloace de dragaj adecvate până 
când pericolele concrete nu vor fi percepute direct. 
Totuşi, în orice situaţie, orice flotă trebuie să-şi asigure 
unele mijloace de dragaj. 

Sigur, la minele ancorate nu este obligatorie o 
identificare individuală a lor şi dacă dragorul are un 
corp amagnetic, pericolele vor fi mai reduse. Ca o 
alternativă mai pot fi utilizate la dragaj elicoptere sau 
nave mici, fără echipaj, comandate de la distanţă 
pentru a executa mai ales dragaj magnetic şi acustic în 
faţa dragoarelor. 

Impotriva minelor de fund cel mai frecvent se 
folosesc minisubmarine telecomandate. Din descrierea 
constructivă şi funcţională a unora din aceste 
minisubmarine apare clar dificultatea neutralizării 


minelor, precum şi caracteristicile tehnice mai 
deosebite ale aparatelor telecomandate. 


Minisubmarinul suedez Sea Eagle 


Minisubmarinul Sea Eagle operează cu dragoarele 
suedeze din clasa Landsort. Este lansat şi dirijat în 
fasciculul hidrolocatorului pentru vânătoare de mine al 
dragorului-mamă şi este dirijat către mină. 

Minisubmarinul are două camere TV care-l ajută pe 
operatorul de pe dragor la dirijare în timpul apropierii fina- 
le de obiect. Energia, datele şi comenzile sunt transmise 
printr-un cablu cu flotabilitate neutră, lung de 350 m. 

Când minisubmarinul a ajuns la o distanţă între 5 şi 
10 m de obiect, operatorul comandă extinderea unui 
braţ telescopic, prevăzut în vârf cu o cameră TV în 
miniatură (diametrul 2,5 cm) cu care inspectează 
obiectul din mai multe poziţii şi care permite dispunerea 
încărcăturii într-o poziţie optimă ce face ca încărcătura, 
mai mică, să provoace explozia minei prin simpatie. 

O dată minisubmarinul urcat la bord, este transmis un 
semnal acustic pentru a detona încărcătura de distrugere. 
Distanţa de transmitere este între 350 şi 1 000 m. 

Sea Eagle are şase elice propulsoare cu ajutorul 
cărora îşi poate menţine orice poziţie comandată de 
operator, utilizându-se circuitul de control prin care vin 
date de la giroscoape, pendule şi aparate de măsurat 
adâncimea şi pleacă semnale de comandă. 

Sea Eagle măsoară 1,45 m, cântăreşte 90 kg în 
aer, are o viteză maximă de 2,5 noduri şi poate opera 
până la adâncimi de 350 m. 


Minisubmarinul Pinguin B3 


A fost realizat de firma MBB şi marina militară 
germană. Structura principală a minisubmarinului 
constă din corpul rezistent la presiune, în lungime de 
3,5 m, în care se găsesc toate subsistemele. Cu o 
secţiune eliptică în partea din faţă, o secţiune cilindrică 
în partea mediană şi o secţiune parabolică în spate, 
corpul are o formă optimă pentru o minimă rezistenţă la 
înaintare în apă. Este construit dintr-un aliaj de 
aluminiu pentru a fi rezistent la coroziune şi a avea o 
semnătură magnetică minimă. 

Rezistenţa corpului asigură atingerea adâncimilor 
maxime necesare pentru vânarea minelor. Corpul se 
poate desface în trei părţi: cea din faţă, cea mediană şi 
cea din spate pentru a asigura un acces optim la toate 
subsistemele din interior. 

Sesizoarele şi bateriile de bord sunt dispuse în 
secţiunea din faţă. In secţiunea mediană se află 
electronica de control, tancurile de balast, cârligul 
pentru încărcătura de distrugere anterioară şi propulsia 
verticală (pentru a se obţine o flotabilitate neutră şi 
pentru a controla mişcările pe verticală ale minisub- 
marinului). Secţiunea posterioară conţine electronica 
de control al subsistemului de propulsie, servocârmele, 
tancul de balast pupa şi cârligul pentru a doua 
încărcătură de distrugere. 

Pentru a îndeplini cerințele tipice pentru vânătoarea 
de mine, o înaltă manevrabilitate şi o suficientă 
rezervă de putere/viteză, minisubmarinul este echipat 
cu două propulsoare puternice (motoare de curent 


Minisubmarinul PAP-104. 


continuu), fixate pe piloni ataşaţi în partea posterioară. 
Motoarele se pot roti în ambele sensuri şi sunt cuplate 
direct la elice cu pas fix. Prin variaţia turaţiei la fiecare 
din cele două motoare, vehiculul girează. Două cârme 
orizontale permit o scufundare dinamică. Viteza 
maximă este de 6 noduri. Cu ajutorul motorului vertical 
cu elice din secţiunea mediană, vehiculul se poate 
menţine în imersiune într-o poziţie staţionară. 

Energia necesară pentru propulsoare, electronică şi 
alte subsisteme este asigurată de bateria de la bordul 
minisubmarinului, care are o capacitate suficientă 
pentru câteva misiuni. S-a ales această soluţie în loc 
de alimentarea de la o sursă exterioară prin cablu 
pentru că: 

T misiunile de vânătoare de mine sunt relativ scurte 
ca durată; 

T o alimentare de la o sursă exterioară s-ar putea 
să nu îndeplinească cerinţele referitoare la valoarea 
câmpului electromagnetic propriu şi sunt necesare 
cabluri groase care pot influenţa negativ performanţele 
hidrodinamice ale vehiculului. 


Cu ajutorul microprocesoarelor şi a sesizoarelor 
(giroscoape de drum şi poziţie, aparat de măsurat adân- 
cimea, loch), ce furnizează şi analizează date privind 
comportarea vehiculului, au loc în mod continuu com- 
paraţii între datele introduse de operator şi valorile reale. 
Deviaţiile sunt înlăturate prin pornirea sistemelor de pro- 
pulsie orizontală şi verticală şi prin manevrarea cârmelor. 

Această soluţie are unele avantaje printre care 
menţionăm: 

UI un control simplu şi sigur al vehicului; operatorul 
introduce numai date despre drum, viteză şi adâncime; 


J o activare automată şi precisă a propulsiei şi 
guvernării, lucru foarte important în imediata vecinătate 
a minei. 

Cu tancurile de balast, dispuse deasupra încărcături- 
lor de distrugere (de câte 120 kg fiecare) din zonele sec- 
ţiunii medii şi posterioare, poziţia minisubmarinului sub 
apă poate fi menţinută şi după eliberarea acestor 
încărcături. 

Pentru a putea identifica şi distruge minele în orice 
condiţii de vizibilitate, minisubmarinul este echipat cu o 
cameră TV de înaltă rezoluţie. Camera asigură un 
unghi de vedere optim şi poate scana zona de lucru din 
faţă, de dedesubt şi din spate. 

Pentru a putea opera în ape tulburi, Pinguin dispune şi 
de un hidrolocator pentru distanţe scurte, de înaltă rezo- 
luţie, pentru identificarea obiectelor de pe fundul mării. 

Faptul că transportă două încărcături pentru 


distrugerea minelor permite vehiculului să angajeze 
două mine în cadrul unei singure misiuni, prelungind 
profilul misiunii. 

In locul încărcăturii posterioare, Pinguin poate fi 
echipat cu alte echipamente ca, de exemplu, foarfece 
de tăiere, utilizat în cazul minelor ancorate. 

Minisubmarinul este comandat de la distanţă printr-un 
cablu care-l leagă de staţia de control, aflată, de obicei, pe 
nava dragor. Din stația de control operatorul trimite 
comenzi şi recepționează date de la sesizoare privind 
starea minisubmarinului şi ceea ce “vede” acesta. Datele 
sunt afişate pe monitoare. Cablul este din fibră optică, 
întărit cu Kevlar, pentru a nu fi sensibil la interferenţele 
electromagnetice, a rămâne subţire şi uşor, având, în 
acelaşi timp, o suficientă rezistenţă la întindere pentru a 
permite ca minisubmarinul să poată fi tras, cu ajutorul lui, 
la nava-mamă, dacă circumstanţele o cer. 

Pe monitoarele din staţia de control sunt afişate 
imaginile furnizate de camera TV şi hidrolocatorul 
minisubmarinului, precum şi alte date de stare 
necesare interfeţei om-maşină. Desfăşurarea misiunii 
poate fi urmărită pe situaţia afişată pe care se regăsesc 
poziţiile navei-mamă, a minisubmarinului şi a 
obiectului/ţintei. 

Când hidrolocatorul dragorului-mamă identifică un 
obiect suspect, minisubmarinul este lansat la apă cu 
ajutorul unei macarale de bord şi este dirijat, la suprafaţa 
apei, până la zona obiectului suspect, după care, de la 
staţia de control, se comandă imersiunea şi vehiculul este 
dirijat spre obiect. Dirijarea se efectuează pe fasciculul 
hidrolocatorului navei-mamă, astfel că pe monitor este 
afişată tot timpul poziţia minisubmarinului faţă de obiectul 
suspect şi nava-mamă. 

In apropierea obiectului este cuplat hidrolocatorul 
sau camera TV a minisubmarinului şi se execută 
apropierea finală în regim relativ independent. Pinguin 
poate amplasa încărcătura de distrugere în vecinătatea 
imediată a minei de fund. Dacă în zonă sunt mai multe 
obiecte suspecte, vehiculul se apropie de fiecare 
pentru a-l identifica. Dacă se identifică o a doua mină, 
se poate amplasa cea de-a doua încărcătură de 
distrugere lângă aceasta. După ce minisubmarinul este 
retras la bord, se comandă explozia încărcăturilor. 

Calitățile sistemului Pinguin permit ca acesta să 
poată fi folosit de pe o diversitate de platforme, unele 
mai puţin sofisticate decât dragoarele obişnuite. 


Minisubmarinul francez PAP-104 


A intrat în serviciu în anul 1972, în prezent aflându-se 
în funcţiune peste 325 de astfel de minisubmarine instalate 
pe 75 dragoare sau vânătoare de mine din 11 marine de 
război şi care au efectuat peste 15 000 de misiuni. 

Minisubmarinul PAP-104 este dirijat de la nava-mamă 
prin cablu. Datele şi comenzile se transmit prin fibră optică. 
Este autopropulsat, utilizând energia unei baterii de 
acumulatoare proprii. Dispune de o sursă de lumină 
comandată pentru cercetarea fundului, camere TV pentru 
luminozitate redusă şi color, hidrolocator pentru 
identificarea obiectelor, manipulator, foarfece exploziv 
pentru mine ancorate şi încărcătură explozivă (100 kg) 
pentru distrugerea minelor de fund. Se poate scufunda 
până la o adâncime de 150 m şi poate operala2 m 
deasupra fundului mării, utilizând o parâmă de ghidare. 


Comandor dr. ing. NECULAI FUDULU 

efectul de sera (I 


Un semnal de alarma pentru planeta (incă) albastra SS y ~ a i ae 


Spațială Europeană (ESA) să îşi stabilească centrul 

de lansări spaţiale a rachetelor Ariane în Guyana 
franceză, în 1964, Kourou era un sătuc liniştit pe coasta 
Atlanticului, numărând aproape o sută de suflete. Localnicii 
îşi câşigau existenţa îndeletnicindu-se cu vânatul în pădurile 
tropicale din împrejurimi sau pescuind în apele calde ale 
oceanului. Astăzi, la Kourou locuiesc aproximativ 20 000 de 
persoane, adică o cincime din populaţia ţării, mulţi dintre ei 
fiind rezidenţi europeni, iar peste 1 300 lucrând în cadrul 
centrului de lansări spaţiale. Acest centru se întinde, în 
prezent, pe aproximativ 96 000 ha (acoperite cu păduri cu 
trei decenii în urmă), unde au fost construite clădiri imense în 
care rachetele sunt asamblate, alimentate şi pregătite pentru 
zbor. O dată la fiecare săptămână, liniştea pădurii este 
tulburată de zgomotul lansării unei rachete, zgomot mult 
amplificat în ultimele luni datorită testelor finale pentru noul 
model Ariane-5. 

Pentru a putea transporta în spaţiu o încărcătură cel 
puţin de două ori mai mare decât predecesoarea sa, 
Ariane-4, noul model de rachetă a fost înzestrat cu cele 
mai puternice motoare construite vreodată în Europa. 
Numai că, datorită volumului imens de combustibil necesar 
pentru lansarea unei rachete Ariane-5, pentru prima oară 
în istoria sa ESA trebuie să ia în considerare impactul 
asupra mediului înconjurător. Cele două rezervoare ale 


C u mai bine de 30 de ani în urmă, înainte ca Agenția 


` 237 t de combustibil 
sunt arse în 2 minute 


4 ya aa 
rachetei conţin fiecare câte 237 t de combustibil care ard în 
2 minute. În timpul procesului se consumă aproximativ 156 
t de oxid de aluminiu, 128 t de monoxid şi dioxid de carbon, 
96 t de acid clorhidric, 36 t de azot, 14 t de hidrogen şi 24 t 
de vapori de apă, toate aceste substanţe arse (consumate) 
căzând şi depunându-se peste pădurile şi oceanul din jurul 
centrului de lansare (vezi fig. 1). Principalul motiv de 
îngrijorare ar fi cauzat, potrivit specialiştilor, de volumul 
mare de acid clorhidric format atunci când tone de apă 
sunt pulverizate în “norul” de gaze emanate de rachetă 
pentru a absorbi vibraţiile datorate arderii combustibilului. 
Acesta stă la baza formării ploilor acide. 

Deşi impactul asupra mediului înconjurător nu este de 
neglijat, alarmant este şi impactul pe care aceste lansări 
(pe lângă mulţi alţi factori) îl are asupra stratului de ozon. 
In 1991, Robert Harwood, de la Departamentul de Meteo- 
rologie al Universităţii din Edinburgh, a realizat un studiu 
pentru Organizaţia Mondială de Meteorologie în care des- 
cria modul cum rachetele spaţiale deteriorează stratul de 
ozon. Studiul, bazat pe nouă lansări ale navetelor spaţiale 
americane şi pe şase lansări ale rachetei americane Titan, 
pe o perioadă de 12 luni, a relevat că aceste lansări reduc 
anual cantitatea de ozon din atmosferă cu aproximativ 
0,1%. Cele opt lansări anuale prevăzute pentru Ariane-5 
vor urmări acest procent. Semnalul de alarmă tras de 
Harwood a fost însă cel referitor la efectul pe termen lung 
pe care anumiţi compuşi ai acidului clorhidric îl au asupra 
stratului de ozon. Când aceşti compuşi sunt eliberaţi în 
atmosferă, ei se împart în “tipul activ”, care acționează 
instantaneu asupra ozonului, distrugându-l, şi “tipul con- 
servă”, care rămâne inactiv o lungă perioadă de timp, 
după care se poate transforma în compuşi “tip activ”. Deşi 
proporţia celor două categorii de compuşi nu este încă 
bine determinată şi nici perioada după care tipul conservă 
se poate transforma într-un tip activ, totuşi ar trebui luat în 
considerare şi potenţialul pericol reprezentat de tipul 
conservă, în special acum, la sfârşit de mileniu, când ESA 
va domina piaţa lansărilor comerciale de rachete în spaţiul 
cosmic, prin noul model Ariane-5 (fig. 2). 


Ce reprezintă efectul de seră? 


Majoritatea celor care citesc acum aceste rânduri au 
auzit vorbindu-se în cadrul emisiunilor ştiinţifice despre 
efectul de seră şi despre acţiunea nocivă a anumitor gaze 
asupra stratului de ozon din atmosferă. Deşi cele două feno- 
mene, efectul de seră şi reducerea stratului de ozon, repre- 
zintă lucruri aparent diferite, între ele există o legătură foarte 
strânsă. Efectul de seră se manifestă printr-o încălzire glo- 
bală a suprafeţei Pământului, în timp ce reducerea stratului 
de ozon permite pătrunderea în atmosfera terestră, deci atin- 


gerea suprafeţei Pământului, şi a radiaţiilor cu o lungime de 
undă mai mare sau mai mică decât până în prezent. 

Această mărire a spectrului de radiaţii care ajung la 
suprafața Pământului poate pune în pericol viaţa datorită 
efectului lor nociv (al utravioletelor în special). Ambele 
fenomene au la bază aceeaşi cauză: omul. lar exemplul 
de mai sus (al rachetei Ariane) este unul din nenumăratele 
cazuri, mai ales după începutul revoluţiei industriale, în 
care s-a dovedit că acţiunea omului aspra mediului 
înconjurător se poate dovedi nefastă. 

Din punct de vedere astronomic, Pământul şi satelitul 
său Luna se află la aceeaşi distanţă de Soare. Numai că, 
deşi ambele corpuri cereşti primesc aceeaşi cantitate de 
căldură pe metru pătrat de la Soare, temperatura medie a 
suprafeţei Pământului este de 15*C, în timp ce temperatura 
medie a suprafeței Lunii este de -18*C. Această diferență 
benefică pentru omenire în cazul Pământului se datorează 
atmosferei terestre care reţine căldura primită de la Soare, 
căldură care altfel s-ar pierde în spaţiul cosmic (fig. 3). 
Reţinerea căldurii de către atmosferă, asociată cu încălzirea 
suprafeței terestre care rezultă, reprezintă ceea ce se chea- 
mă efectul de seră, care este un fenomen vital pentru aceas- 
tă planetă. “Eroii” acestui fenomen sunt anumiţi componenți 
minori ai atmosferei - gazele de seră, în special dioxidul de 
carbon şi vaporii de apă. Din păcate, activitatea omului după 
debutul revoluţiei industriale (în special după 1850) a pertur- 
bat echilibrul stabilit de natură de-a lungul a miliarde de ani 
de evoluţie. Cantitatea de CO, din atmosferă a crescut 
considerabil de la aproximativ 280 ppm (părţi per milion), cât 
măsura în 1800, la 360 ppm în prezent, în special prin 
arderea masivă a combustibililor fosili (petrol şi cărbune). 

Deşi este denumit efect de seră, fenomenul în sine nu 
este similar cu ceea ce se petrece în cazul captării căldurii 
de către o seră obişnuită, în care aerul din interior, după ce 
se încălzeşte, nu poate scăpa prin convecţie, iar reglarea 
temperaturii se face cu ajutorul unor ventilatoare. In cazul 
efectului de seră, energia radiată de Soare (în special din 
spectrul vizibil al radiaţiei). cu lungimi de undă cuprinse între 
0,4 şi 0,7 um traversează atmosfera terestră fără a suferi 
vreo modificare, cu excepția unei mici fracțiuni, care este 
reflectată înapoi în spaţiu. 

Temperatura suprafeţei Soarelui determină natura 
radiaţiei sale. Soarele radiază energie ca un corp negru, şi 
anume cu o cantitate foarte mică de radiaţii, în cazul 
lungimilor de undă din capătul spectrului de emisie, şi cu 
un maxim de intensitate în interiorul spectrului. Radiația 

produsă de Soare în spectrul vizibil corespunde unei tempe- 
raturi de aproximativ 6 000 K (fig. 4). Această radiaţie încăl- 
zeşte suprafaţa terestră. La rândul său Pământul emite îna- 
poi în spaţiul cosmic exact aceeaşi cantitate de energie pe 
care o primeşte de la Soare, dar la o temperatură mult mai 
scăzută - aproximativ 15*C (255 K). Spectrul de corp negru 
corespunzător acestei temperaturi are un maxim în domeniul 
infraroşiilor (şi nu în domeniul vizibil), ca în cazul Soarelui 
(vezi fig. 4), în intervalul cuprins între 4 şi 100 um. O parte 
din radiaţia terestră este captată de atmosferă, nu departe 
de sol. Vaporii de apă absorb puternic radiaţii cu lungimi de 
undă cuprinse între 4 şi 7 um, iar dioxidul de carbon 
absoarbe radiaţii cu lungimi de undă între 13 şi 19 um. 
Radiația captată încălzeşte partea inferioară a atmosferei, 
iar aerul astfel încălzit radiază energie (în cea mai mare 
parte în domeniul infraroşiilor) în toate direcţiile. O parte din 
această energie îşi creează drum spre partea superioară a 
atmosferei şi de aici în spaţiul cosmic, dar cealaltă parte 
revine la suprafața Pământului, pe care o încălzeşte şi mai 
mult. Acest fenomen reprezintă efectul de seră. 


Factorul uman și o mică istorie 
a efectului de seră 


Poluarea excesivă şi urmările catastrofale pe care le-ar 
putea determina i-a îngrijorat nu numai pe oamenii de ştiinţă, 
ci, în cele din urmă, şi pe guvernanţii şi oamenii de afaceri 
din întreaga lume. In urma Conferinţei de la Rio (1992), 
conducătorii politici ai statelor lumii au semnat o Convenţie 
asupra mediului înconjurător, al cărei scop principal este de 
a stabiliza cantitatea de gaze de seră din atmosferă la 
nivelul existent în 1990 până în anul 2000. Insă acest lucru 
nu se poate face decât impunând o serie de limitări severe 
multor procese industriale, deoarece, potrivit revistei 
elveţiene L'Hebdo, care citează una dintre declaraţiile 
oficiale ale cercetătorilor şi politicienilor în urma Conferinţei 
de la Rio: “Este puţin probabil ca actuala reîncălzire a 
atmosferei să aibă o origine naturală... Aceasta este 
influenţată mai degrabă de activitatea umană”. Principala 
cauză o reprezintă creşterea cantităţii de CO, din atmosferă, 
iar modelele realizate cu ajutorul computerelor, pe baza 
informaţiilor cu privire la temperatură şi alţi parametri ai 
climei, la nivelul întregului glob prevăd o încălzire globală. 

Oamenii de ştiinţă au ştiut despre existenţa efectului 
de seră cu mult înainte de apariţia computerelor. In anul 
1827, matematicianul francez Jean Baptiste Joseph 
Fourier (1768-1830), devenit celebru datorită seriilor 
trigonometrice care îi poartă numele, a sugerat pentru 
prima oară existenţa unui fenomen de reţinere a căldurii 
solare la suprafaţa Pământului, utilizând analogia (deşi 
incorectă) cu panourile de sticlă ale unei sere obişnuite. Un 
alt om de ştiinţă, irlandezul John Tyndall, a publicat un articol 
în 1863 în Philosophical Magazine cu privire la efectul 

Soluțiile celui de-al treilea set de probleme 


Fie ABCD paralelogramul dat şi AC 
diagonala pe care dorim să o împărţim 
în trei părţi congruente. 

Alegem pe latura DC un punct 
oarecare M. Cu rigla prelungim latura 
AD şi o intersectăm cu dreapta MB. Fie 
P punctul lor de intersecţie. 


Construim (fireşte numai cu o riglă) 
dreptele AM şi DB. Notăm intersecţia 
lor cu O. Trasăm dreapta PO până 
când intersectează latura AB în punctul 
E. Avem AE = EB. (Demonstraţie facilă 
şi cunoscută!) Dreapta DE va intersec- 
ta diagonala AC într-un punct notat de 
noi cu S. Evident, AS = 1/} AC. 

Cu o construcţie similară se obţine 
punctul T, pentru care AT = 1/4 AC. 


Pentru cei care nu reuşesc să 
demonstreze că AT = 1/4 AC le venim 
în ajutor arătând că triunghiul ASE este 
asemenea cu triunghiul CSD în raportul 
1/7. Aşadar AS/sc = 1/2 şi imediat 
AS = 1/ AC. 

Problema a doua 


lată cum se realizează construcţia 
unui cerc numai cu compasul. 

Cu centrul într-un punct oarecare P 
al circumferinței date, trasăm un arc de 
cerc care va intersecta cercul în 
punctele A şi B. 


Cu, centrele în punctele A şi B tra- 
săm arce de cerc care trec prin P de 
rază AP şi care se intersectează a 
doua oară în punctul C. Cu centrul în C 
trasăm un arc de cerc care trece prin P 
(deci de rază CP) şi care va intersecta 
primul arc de cerc trasat în punctele E 
şi F. 

Cu centrele în E şi F vom descrie 
apoi două arce de cerc ce trec prin P 
(deci de raze EP). Intersecţia acestor 
două arce de cerc se va face a doua 


„PP 


oară în punctul O, care este tocmai 
centrul circumferinței date. 


Justificarea teoretică a construcției 

Facem notaţiile: P' a doua inter- 
secţie a dreptei PCO cu cercul iniţial, Q 
intersecţia acestei trepte cu cercul de 
centru C şi rază CE, cu D intersecţia ei 
cu coarda AB şi cu G intersecţia cu 
dreapta EF. Deoarece PP' este diame- 
tru, iar AB L PP' avem: AP? = PD.PP' 
(teorema catetei, iar triunghiul drep- 
tunghic APP”), [1]. 

Deoarece PQ este diametru în cer- 
cul de centru C şi rază EC, iar AP = EP 
(raze în cercul cu centrul în P) vom 
avea AP? = EP? = PG - PQ, [2]. 

Evident, C este simetricul lui P faţă 
de AB, iar O simetricul lui P faţă de 
EF, aşa că PQ = 2PC = 4PD. Dar O 
este şi simetricul lui P faţă de AD aşa 


că PG = PO/,, iar relaţia [2] devine 


AP? = 2PD . PO, [3]. 

Egalând relaţiile [1] şi [3] se obţine 
PP' = 2 PO şi cum PP' este diametru 
rezultă că O este centrul cercului. 


Dacă v-a plăcut acest concurs în 
conţinut şi formă şi dacă mai doriţi să 
aflaţi despre importanţa unui zero, cum 
numărau strămoşii noştri, dacă este sau 
nu ghinionist numărul 13, dacă se poate 
înmulţi pe degete, care este cel mai mare 
număr prim, cum a intrat statistica în viața 
noastră de toate zilele, cu ce se ocupau 
zeii, ce ştia Euclid, cum se poate demon- 
stra teorema lui Pitagora cu o'coală de 
hârtie şi un foarfece, noutăți despre miste- 
riosul şi minunatul număr n, de ce aveau 
albinele dreptate, cartea Matematica gim- 
naziului între profesor şi elev vă va satis- 
face aceste curiozități şi multe multe 
altele. Dacă doriţi să vă bateţi capul cu 
cele mai frumoase probleme de algebră 
ale gimnaziului, dacă doriţi să cunoaşteţi 
paradoxuri şi sofisme din lumea matema- 
ticii, dacă doriţi să râdeţi cu sau de 
matematicieni celebri, nu ezitaţi şi coman- 
dați această carte la CP 74-66 Bucureşti. 


IOAN DĂNCILĂ 


Din păcate, nu am primit soluţii corecte 
pentru ambele probleme. Mulţi dintre par- 
ticipanțţii la concurs au făcut greşeli ele- 
mentare (nu se pot trasa paralele numai 
cu rigla, numărul m este iraţional-etc.). De 
aceea vom oferi câte o jumătate de pre- 
miu concurenţilor Bogdan-Nicolae Cîrstea- 
Popescu din Câmpulung şi lonică Pău- 
nescu din Baia de Arieş, care au rezolvat 
corect câte una din problemele propuse. 


vaporilor de apă ca gaz de seră, iar în 1890 suedezul 
Svante Arrhenius şi americanul P.C. Chamberlain au luat în 
calcul problemele care ar putea apărea în urma creşterii 
cantității de CO, din aer (considerând că folosirea masivă a 
cărbunelui, principalul combustibil la vremea respectivă, ar 
putea duce la o încălzire globală). 

Potrivit statisticilor, între anii 1880 şi 1940 temperatura 
medie a aerului la suprafaţa Pământului a crescut cu 
aproximativ 0,25*C, însă între 1940 şi 1970 s-a constatat o 
răcire globală cu 0,2*C, ceea ce a pus sub semnul întrebării 
legătura dintre creşterea cantitativă de CO, din atmosferă şi 
încălzirea climei. Noile măsurători cu privire la cântitatea de 
CO, din atmosferă realizate după 1970 şi mai recentele 
modelări pe computer prevăd totuşi o încălzire globală cu 


aproximativ 2*C în următorul secol. Întrebarea care se pune 
este în ce măsură această încălzire este legată de factorul 

uman. Potrivit unui studiu realizat de IPCC (Intergovernmental 
Panel on Climate Change), corpul ştiinţific consultativ al 
Convenţiei asupra Mediului Inconjurător semnată la Rio de 
Janeiro în 1992, temperatura va creşte cu aproximativ 2°C 
până în anul 2100, determinând o creştere a nivelului mărilor 
cu aproximativ 0,5 m. De asemenea, vor apărea schimbări 
neobişnuite ale climei, precum perioade lungi de secetă sau 
de vreme ploioasă, vreme caldă sau rece în perioade 
neobişnuite ale anului (faţă de normal) sau furtuni puternice, 
în special în zonele de coastă ale Americii de Nord şi Asiei. 


EUGEN APĂTEANU 


E EXPERIMENT INI 
Cata apa consuma plantele? 


poţi verifica cele însuşite din textele manualelor cu 
3 ajutorul unor mici experimente. De asemenea, 
mai ştim că laboratoarele şcolilor noastre sunt slab 
dotate şi numai pasiunea unor dascăli mai face ca 
elevii să poată lua contact cu ştiinţa altfel decât din 
cărţi. De aceea încercăm să vă propunem câteva mici, 
să le zicem, “lucrări de laborator” care au marele 
avantaj că pot fi făcute de absolut oricine, cu materiale 
care se pot procura uşor. Menţionăm că materialul de 
față are la bază un articol apărut în revista Science & 
Vie nr. 946, 1996. 

Vă propunem să determinaţi cantitatea de apă 
absorbită de o plantă. Pentru aceasta “punem la 
dispoziţia” plantei un anumit volum de apă şi măsurăm 
variaţia lui. Evident, consumul fiind relativ mic, trebuie 
să găsim o metodă de mărire a preciziei măsurătorii. 
Mai întâi să vedem de ce materiale avem nevoie: de un 
pahar Berzelius (dacă nu aveţi poate fi bună şi o sticlă 
cu gâtul larg), o seringă cu ac, 30-40 cm de tub 
transparent (îl puteţi procura dintr-o trusă de perfuzie), 
plastilină de bună calitate (nu trebuie să fie 
fărâmicioasă), un bec puternic (opţional) şi, evident, o 
plantă (puteţi să o alegeţi pe care o doriţi). Din câte 
constataţi, absolut toate materialele sunt foarte uşor de 
procurat. 

Mai întâi vom curăța cu atenţie rădăcinile plantei cu 
ajutorul unui jet de apă (1). După aceea luăm tubul 
transparent şi acul de seringă şi cu ajutorul plastilinei le 
fixăm în jurul plantei (2). Este nevoie ca, în prealabil, să 


S tim cu toții că este mai uşor să înveți atunci când 


frământăm bine plastilina pentru a se înmuia. Fixăm 
planta în paharul Berzelius, având grijă să asigurăm o 
etanşeitate perfectă (3). Cu ajutorul seringii introducem 
apă în pahar până când aceasta începe să curgă din 
tub (4). Punem planta la lumină (putem folosi un bec 
puternic) şi declanşăm un cronometru (5). Acum putem 
trece la măsurătoarea propriu-zisă. La intervale 
regulate de timp măsurăm scurtarea coloanei de apă 
din tubul transparent. Cunoscându-i secţiunea, putem 
măsura volumul de apă consumat. 

Pentru ca experimentul nostru să devină mai 
interesant, vă propunem să reprezentaţi grafic variaţia 
consumului. Mai puteţi să încercaţi să măsuraţi cu 
aproximaţie suprafaţa frunzelor şi să determinaţi 
raportul consum/suprafață. Repetaţi măsurătoarea 
pentru mai multe specii şi vedeţi ce se întâmplă. Se mai 
pot imagina şi alte artificii. De pildă, puneţi în preajma 
plantei un ventilator şi vedeţi ce se întâmplă. Mai puteţi 
corela măsurătorile cu temperatura mediului ambiant şi 
cu cantitatea de lumină (pe care o puteţi varia 
modificând puterea becului) pe care o primeşte planta. 

În încheiere, îi rugăm pe cei care vor efectua acest 
experiment să ne comunice rezultatele obţinute, 
precizându-ne şi condiţiile de măsurare (puterea 
becului, specia plantei etc.). De asemenea, am fi 
bucuroşi dacă dumneavoastră ne-aţi propune “lucrări de 
laborator” simple şi interesante. 

CENTRUL DE INFORMARE SI CONSULTANTĂ PENTRU TINERET 
http://lde.sfos.ro/infotin 


1. Nevoia de sistem 


Este cazul să se vadă şi să se analizeze în societatea 
noastră ce este real şi ce este posibil în aplicarea principiilor, 
nu ce este speculativ şi ipotetic. A urma o altă cale înseamnă, 
după cum se ştie, a filozofa şi nu a guverna. 

Trebuie curățată pe cât este posibil această practică a 
abstracţiilor şi a demagogiei politice, a construcţiei de ipoteze 
şi argumentaţii din nimic. 

Pentru a realiza aceste lucruri este nevoie în primul rând 
de încadrarea oricărui domeniu şi oricărei activităţi într-un 
sistem pragmatic bine pus la punct şi în al 
doilea rând, oameni care să creeze şi să 
menţină sistemul în funcţiune. 

Nu am să expun principalele raţiuni ale 
nevoii de sistem şi consecinţele ce ar rezulta 
din acestea, dar vreau să fac câteva precizări. 
1. Conceptul de sistem, alături de metoda 

inductivă, poate fi folosit cu mare succes şi 

ca un instrument metodologic de cercetare 
şi investigare. Comportarea sistemului 
depinde de structura sa. 

2 Abordarea sistemică permite evidenţierea 
unor calităţi integrative, de sistem, pe care nu le posedă 
nici unul din elementele componente luate separat 
(realizează efectul de sinergie). 

3. Sistemul reprezintă o unitate deosebită de ceea ce 
înseamnă fiecare element în parte. Criteriile de optim ale 
elementelor diferă de cele ale sistemului. 

4. Sistemul se reglează numai prin intermediul informaţiei. 
Informaţia (fie ea valoare, preţ, ştire etc.) nu poate fi mai 
bine percepută şi valorificată decât într-un sistem. 

Schema oricărui proces de conducere a unui sistem 
dinamic complet este: 

a. Recepţionarea informaţiei (informaţie de intrare), etapă în 
care au loc selecţia, analiza conţinutului, a volumului 
acesteia. 


. Prelucrarea informaţiei de intrare, ce presupune 

sistematizarea acesteia, combinarea (compararea dintre 
informaţia nouă şi cele existente deja), adoptarea deciziei 
(opţiunea pentru una din combinaţiile privind comportarea 
sistemului) şi programarea deciziei (descompunerea 
deciziei) într-o anumită succesiune de acţiuni şi 
descompunerea acţiunilor în operaţiile elementare care 
laolaltă duc la realizarea deciziei). 


c. Transmiterea informaţiei către grupul ţintă sau în general 
organelor de execuţie. 
d. Conexiunea inversă. 

În această idee, societatea românească în ansamblul ei 
trebuie concepută ca un sistem care să comporte două 
aspecte: 

Sistem închis, când ne referim la mediul social-politic în 
care am fost obişnuiţi ca societate să trăim, obişnuinţă la care 
renunţăm cu greu. 

Sistem deschis în cazul în care există dorinţa reală de 


“deschidere spre o societate civilă, dezvoltată, în definirea 


conceptului de normalitate. 

lată părerea unui specialist în domeniu, sociologul Alin 
Teodorescu: 

«Există dificultăţi în definirea conceptului de societate 
deschisă, ceea ce implică greutăţi în comunicarea mesajului 
către structurile oficiale. Instituţiile oficiale acceptă greu 


conceptul de societate deschisă pentru că, atât în vest, cât şi în 
est, ele au fost construite pentru autoapărare şi dominare, iar 
nu pentru a facilita deschiderea, comunicarea, dezbaterea. 
Conceptul de societate deschisă este el însuşi un concept 
deschis, îşi modifică definiţia în funcţie de context şi etape, deci 
este neoperaţional din punct de vedere al instituţiilor. Sunt 
diferenţe între lupta pentru societatea deschisă în România în 
1985, în 1990 şi în 1996. Asta nu înseamnă că acest concept 
este relativ, ci - în perfectă concordanţă cu teoria popperiană a 
cunoaşterii - că este circumstanţial, depinde foarte mult de 
propriile noastre cunoştinţe despre realitate, ca şi de o atitudine 
cu temeiuri adânci. Dacă este cunoaştere, atunci cere timp. 
Dacă este atitudine, atunci cere educaţie. 

In România, teoria sistemelor a fost abordată, fără a fi însă 
studiată, aprofundată şi abia apoi aplicată, aşa cum o fac ţări 
dezvoltate din lume. Acest lucru se datorează faptului că în 
studiul teoriei sistemelor, fie el economic, informaţional sau de 
alt tip, este nevoie de două mari categorii de oameni: una care 

să creeze sistemul şi alta care să-l menţină în 
|! funcţiune, economişti, jurişti, sociologi, 
- psihologi, pe de o parte, matematicieni, 
„|. informaticieni, statisticieni, pe de altă parte». 

i In societatea românească, INFOTIN are un 
rol bine fixat, axat pe trei domenii: educaţie, 
” informare şi comunicare. 

i Nevoia de educaţie în România este 
~ uriaşă. Şi nu mă refer aici la globalitatea ei, ci 
"cu precădere la educaţia de tip informaţional în 
care prezenţa unei noi tehnologii, calculatorul, 
poate duce la realizarea visului de milenii al 
pedagogilor: raportul elev-profesor de 1 la 1. 
Pe de o parte. Pe de altă parte, surmontarea handicapului 
prezent în toate ţările ce au cunoscut o guvernare totalitară: 
neperceperea importanţei informaţiei ca vector de progres. De 
fapt, Octav Onicescu, gigantul matematician român autor al 
Mecanicii invariantive, “înzestrează” informaţia cu dimensiune. 

Informarea, ca suport esenţial al dezvoltării, a lipsit aproape 
total în ultimii 50 de ani. Incercările anilor 1990-1996 s-au lovit 
de inerția unui sistem închis, ce a viciat în parte mesajul 
informaţional. 

Referitor la comunicare, aici lucrurile stau şi mai prost, 
dacă se poate aşa ceva. Vectorii de comunicaţie sunt la nivelul 
anilor ‘50, accesul în timp real la surse de informare pare de 
domeniul fanteziei, iar zâmbetul cu care eşti întâmpinat atunci 
când pomeneşti de cele aproximativ 60 de milioane de bănci 
de date din lume (INTERNET) cu acces online este un 
inhibitor aproape perfect. 

Cred că în acest moment rolul INFOTIN în tripletul 
“educaţie, informare, comunicare” este acela de factor de 
presiune dezinhibitor faţă de tineri, de interfaţă între sursele 
de informare primare şi tânărul de pe stradă, din şcoală sau 
din platformele industriale. 


2. Actual la INFOTIN 

Sectoare active 

Documentare, sector principal al INFOTIN ce se ocupă cu 
achiziţia şi stocarea informaţiilor primare clasificate pe 10 
clase de informare: 

Învăţământ 

Sectoare de activitate, meserii, formare profesională 

Relaţii de muncă 

Relaţii sociale 

Viaţă asociativă 

Timp liber 

Sport turism 

Mondotin 

Sănătate 

Viaţă practică 

Locuri de muncă (jobtin), serviciu specializat în bursa 
locurilor de muncă, cu o strategie bine definită în relaţionarea 
ofertant - petent al unui loc de muncă. 

Relaţii cu publicul (hotline) serviciu de informare prin 

DIMENSIUNEA EUROPEANĂ A INFORMARII TINERETULUI 


An urma studiilor realizate în mai 
multe țări asupra necesităților de 
informare exprimate de tinerii înşişi, 

precum şi asupra întrebărilor puse de 
tineri în centrele de informare pentru 
tineret, este general recunoscut că 
dimensiunea europeană a informării 
tineretului trebuie dezvoltată. 

Această dimensiune are un aspect 
evident, dar şi unul mai puţin evident. 
Aspectul evident este necesitatea unei 
informări relative la mobilitatea în 
Europa, la vacanțe şi posibilităţi de 
loisir în alte ţări europene, la pro- 
pas europene pentru tineret. 

spectul mai puțin evident este faptul 
că întrebările puse de tineri, referitoare 
la deciziile esențiale pe care trebuie să 
le ia în viața cotidiană, deşi prezintă 
variaţii considerabile în funcţie de ţară, 
capătă din ce în ce mai mult o dimensi- 
une europeană. Astfel, un număr din 
ce în ce mai mare de tineri pun 
întrebări despre ei Il de viaţă, 
muncă şi studii ale tinerilor din alte ţări 
şi, probabil, asemenea cereri vor fi tot 
mai numeroase pe măsură ce se va 
dezvolta procesul integrării europene. 

Sunt în studiu următoarele pro- 
bleme specifice: 


1. Emblema europeană 
de identificare a centrelor 
de informare pentru tineret 


In ultimii ani au fost înregistrate pro- 
grese considerabile în dezvoltarea 
reţelelor naţionale de servicii de infor- 
mare pentru tineret. ERYICA (Agenţia 
Europeană pentru Informarea şi 
Consilierea Tinerilor) a publicat recent 
un repertoar european al centrelor de 
informare pentru tineret. Totuşi există 
încă numeroase lacune ce trebuie 
completate pentru a avea siguranţa că 
un tânăr care vine într-o altă ţară euro- 
peană, pentru a o vizita sau pentru a se 
stabili acolo, va putea să identifice şi să 
găsească cu uşurinţă centrul de infor- 
mare de care are nevoie. O propunere 
merită să fie luată în considerare: 
adoptarea unei embleme europene a 
centrelor de informare pentru tineret, 
care să îndeplinească anumite criterii şi 
care să devină familiară tinerilor. 


2. Formarea personalului 
centrelor de informare 
pentru tineret 

Calitatea serviciilor de informare a 
tineretului depinde într-o foarte mare 


măsură de diversele competenţe ale 
personalului acestora, care diferă după 
strategia adoptată de serviciu: infor- 
mare, documentare, consultanţă. In 
acelaşi timp se constată că foarte 
puţine ţări au programe de formare 
specifice în acest domeniu sau orga- 
nizează cursuri și stagii de formare 
practică. Unele ţări nu au deloc formare 
specifică în informarea tineretului. Este 
un domeniu care trebuie considerat pri- 
oritar: acele module de formare cores- 
punzătoare activităţilor esenţiale ar 
putea fi elaborate la nivel european, 
urmând să fie adaptate condiţiilor 
naţionale şi locale specifice. Este în 
curs de elaborare o cooperare euro- 
peană în domeniul formării generale a 
animatorilor de tineret - în aceasta 
putându-se integra şi formarea în 
materie de informare a tineretului. 


3. Crearea resurselor 
în materie de informare 
la nivel european 


Nevoia de informaţie “transnaţio- 
nală”, atât generală, cât şi pe chestiuni 
specifice (condiţii de muncă, studii, pro- 
tecție socială), este într-o continuă 
creştere, dar informatorul nu reuşeşte 
mereu să obţină informaţii precise şi 
actualizate, chiar dacă lucrează într-un 
centru foarte bine dotat. Multitudinea 
limbilor vorbite în Europa este un 
enorm obstacol în calea difuzării 
informaţiei esenţiale. O altă dificultate 
decurge din faptul că, adesea, informa- 
ţia primită are un caracter local, deoa- 
rece în ţara de origine nu există struc- 
tura naţională însărcinată cu furnizarea 
informaţiilor locale la o scară mare. 

In ultimii ani au fost create diferite 
servicii pentru a se încerca satisfa- 
cerea acestor cerințe. Centrele de 
informare din mai multe ţări au realizat 
“Spațiile EUROPA”, specializate în 
oferirea răspunsurilor la întrebările 
despre posibilitățile de tot felul desti- 
nate tinerilor în alte ţări. Din 1986, 
ERYICA a coordonat publicarea “Ghi- 
durilor tânărului călător”, care cuprind 
informaţii practice pentru tineri; colecția 
cuprinde deja 12 ghiduri, 

Guvernele Franţei, Greciei, Spaniei, 


Luxemburgului şi Portugaliei au cola- 
borat la proiectul “EURO JEUNES” ce 
avea ca scop crearea unei baze de 
date europene descentralizate, cu 
informaţii referitoare la mobilitatea 
tinerilor. A fost creat şi pus la dispoziţia 
structurilor participante un program 
informativ simplu, permiţând schimbul 
de date sub formă operativă, cu mini- 
mum de traduceri şi de alte activităţi 
suplimentare. 

Alte experienţe şi programe pentru 
demararea şi intensificarea cooperării 
între serviciile existente în diferite ţări 
depind în principal de deciziile pe plan 
naţional, dar instituţiile europene ar 
putea să ia iniţiativa de a încuraja şi de 
a ajuta derularea proiectelor pertinente. 


4. Ameliorarea sistemului de 
distribuire 


Există un consens asupra faptului 
că atât conceperea documentelor de 
informare, cât şi crearea rețelelor de 
distribuire eficace sunt sarcinile princi- 
pale ale oricărui serviciu profesionist de 
informare pentru tineret - la fel de 
importante ca strângerea şi organi- 
zarea informaţiilor -, dar este recunos- 
cut că în practică nu li se acordă aten- 
ţia şi resursele necesare. Cu rare 
excepţii, un sistem deficitar de distri- 
buire a informaţiilor naţionale antrenea- 
ză o proastă distribuire a informaţiilor 
“transnaţionale”. 

Şi în acest caz, o mare parte a 
soluţiei depinde de deciziile naţionale. 
Dacă în fiecare ţară ar exista una sau 
mai multe reţele eficace de distribuire a 
informaţiilor naţionale, precum şi o 
strategie coerentă pentru colectarea şi 
prelucrarea datelor naţionale şi 
transnaţionale, acestea ar putea fi uti- 
lizate cu un minimum de cheltuieli 
suplimentare pentru a difuza informaţii 
la scară europeană. 


ŞERBAN URSU 


telefon (+401-3237373) ce se va dezvolta începând cu anul 


1997 printr-un post de radio. 


Informatică - comunicaţii. Aici este poate cel mai pregnant 
vizibilă o modificare a structurii INFOTIN, înțelegând în primul 
rând o readaptare la necesitatea de comunicare; volumul de 
informaţii stocat în prezent trebuie să devină direct accesibil, 
în timp real şi de către toţi tinerii cărora le este adresat. 
Pentru aceasta INFOTIN va fi legat atât la centrele de 
comunicaţii naţionale, cât şi la cele internaţionale, vectorii de 
portabilitate informaţională fiind cu precădere cei informatici. 


caracter coordonator pentru centrele INFOTIN judeţene. 


Conectarea la INTERNET se va face prin antenele de 128 k 


În acest sens preconizăm ca până la sfârşitul anului 1996 să 
existe cel puţin patru centre regionale de comunicare cu 


de la laşi şi Bucureşti, respectiv 64 k de la Timişoara şi Cluj 
ale Fundaţiei Soros, interconectarea regională bazându-se pe 
infrastructurile deja create de RTNS, IIRUC sau PUB. 

Se poate specula ideea că până la sfârşitul acestui secol 
INFOTIN va reprezenta o forţă reală în sistemul achiziţionării, 
stocării, procesării şi comunicării informaţionale pentru tinerii 
din România, cu un rol activ în acelaşi timp în transferul 
informaţional din zona central şi est-europeană. 


Prof. RADU JUGUREANU 
E-mail: raduj 8 ldc.sfos.ro 

Ce ne spun planetele? 


Ne apropiem de cel de-al treilea mileniu şi nu am aflat încă tot ce am fi dorit de la vecinii noştri 
cereşti cei mai apropiaţi: planetele. Unii mai încearcă să-şi găsească propriul destin în poziţiile lor. 
Cei mai mulţi vor să dezlege însă tainele planetei pe care trăim, descoperindu-le pe cele ale 
planetelor din Sistemul Solar. Ne-am născut doar în aceleaşi condiţii, dar, ca şi fraţii ce cresc în 
aceeaşi familie, avem o evoluţie diferită, un destin diferit. De aici şi interesul tot mai mare acordat 
misiunilor spaţiale destinate cercetării Sistemului Solar. 


ăscut cu 4,56 miliarde de ani 
N în urmă, el este format din 

câteva planete, de mase şi 
dimensiuni diferite, orbitând în jurul 
Soarelui. Cele mai apropiate - 
Mercur, Venus, Pământ şi Marte - 
sunt mici şi solide, compuse în spe- 
cial din silicați şi metale. Cele mai 
îndepărtate - Jupiter, Saturn, Uranus 
şi Neptun - sunt mari şi gazoase, 
înconjurate de sateliți şi de gheaţă. 
O singură excepţie: cuplul Pluton- 
Charon - mici corpuri pietroase aco- 
perite de gheaţă, situate la periferia 
Sistemului Solar. 

Cel mai apropiat corp ceresc 
este totuşi propriul nostru satelit - 
Luna. El a fost, de altfel, şi primul 
obiect ceresc explorat. Cartografie- 
rea suprafeţei sale şi studiul 
eşantioanelor lunare aduse pe 
Pământ ne-au permis să-i cunoaş- 
tem istoria. In urma unui proces de 
diferenţiere magmatică, scoarţa 
lunară, compusă în special din mi- 
nerale uşoare, bogate în aluminiu, 
se va solidifica şi va “pluti” pe o 
manta densă, compusă din mine- 
rale bogate în fier. Scoarța, groasă 
de circa 70 km, a suferit cu 3,8 
până la 3 miliarde de ani în urmă 
un intens bombardament meteoritic 
care i-a ciuruit craterele aflate deja 
pe suprafaţa ei; cele de pe faţa vizi- 
bilă s-au umplut cu o lavă bazaltică, 
produsă ca urmare a fuziunii par- 
tiale a rocilor bogate în metale. A 
urmat apoi o ploaie de micromete- 
oriţi, cu diametre de cel mult 1 mm, 
care a lăsat în urmă bine cunoscu- 
tul sol regolitic, care, pe alocuri, 
poate atinge chiar 10 m grosime. 

Sonda americană Clementine, 
care a realizat prima hartă de an- 
samblu a suprafeţei lunare, a des- 
coperit şi cel mai mare crater de 
impact din Sistemul Solar: aproape 
de Polul Sud, el are un diametru de 
2 500 km şi o adâncime de 12 km. 

Următorul vecin (în ordinea 
depărtării de noi) este Venus. Invă- 
luită de o atmosferă groasă de 


dioxid de carbon şi acid sulfuric, 
veşnic bătută de vânturi, frumoasa 
planetă şi-a ascuns mult timp mis- 
terele. Dar iată că tot misiunile 
spaţiale ne-au făcut să aflăm câte 
ceva despre ea. In primul rând, 
este lipsită de apă. Sondele sovie- 
tice Venera au dovedit că solul 
venusian e compus din roci bazal- 
tice ce suportă temperaturi de până 
la 470*C şi presiuni de peste 90 de 
ori mai mari decât cele de pe 
Pământ. După sondele Venera 15 
şi 16 şi cele americane Pioneer, 
sonda americană Magellan a reuşit 
să cerceteze aproape întreaga 
suprafață. Dintre noutăţi: zone 
înalte situate de-a lungul Ecuato- 
rului şi aproape de Polul Nord, iar 


ştim însă dacă Venus e şi azi activă 
din punct de vedere geologic. 

De cealaltă parte a Terrei se 
află Marte. De două ori mai mică 
decât planeta noastră, Marte este 
învăluită într-o atmosferă de dioxid 
de carbon, bântuită uneori de fur- 
tuni violente. Emisfera sudică este 
ciuruită de cratere (ceea ce dove- 
deşte o vârstă de 4 miliarde de ani), 
dar şi de canale prin care a curs 
poate cândva apă. Clima marțiană 
e acum uscată şi rece. In emisfera 
nordică sunt mult mai puţine 
cratere, dar foarte multe formaţiuni 
geologice datorate acţiunii eoliene, 
vulcanice sau chiar fluviilor şi ghe- 
țarilor. Intre cele două emisfere, 
deci la Ecuator, se ridică o uriaşă 


Vulcanul Sapas Mons, de pe planeta Venus (imagine sintetizată pe baza datelor trans- 
mise de sonda Magellan). 


cea mai mare înălţime este de circa 
10 km, deci ceva mai mult decât 
Himalaya. Puținele cratere de pe 
suprafaţa sa ne spun că aceasta 
are în jur de 500 milioane de ani 
vechime. Numeroasele edificii vul- 
canice foarte variate dovedesc că 
Venus se comportă ca o placă 
crustală unică, deformată prin miş- 
cările convective de sub manta. Nu 


umflătură vulcano-tectonică, domul 
Tharsis (înalt de 7 km şi larg de 800 
km), pe care se înalţă 4 vulcani. 
Unul din aceştia, Olympus Mons, 
cu înălţimea sa de 25 km şi baza 
de 700 km, este cel mai înalt din 
Sistemul Solar. La estul său se află 
o prăpastie de 5 000 km lungime, 
200 km lărgime şi 7 km adâncime, 
brăzdată de o reţea de canioane şi 

Detaliu al zonei jupiteriene, cunoscută sub 
numele de Marea Pată Roşie, unde viteza 
vântului atinge 360 km/h. 


de falii. Este Valles Marineris. Ca şi 
Pământul, Marte are două calote 
polare care evoluează în funcție de 
anotimpuri. După eşecul din 1993 
al misiunii americane Mars Obser- 
ver, NASA a lansat programul 
MESUR (Mars Environmental Sur- 
vey) Pathfinder pentru trimiterea 
spre Marte a unui vehicul robotizat 
şi a unui satelit. Misiunile Mars 94 
şi Mars 96 destinate studiului atmo- 
sferei şi solului au fost amânate 
pentru 1998. 

Un interes deosebit îl prezintă şi 
cei peste 4 000 de asteroizi recen- 
zați care orbitează între planetele 
telurice şi cele gigante. Cei identifi- 
cați au diametrul de peste 1 km şi 
sunt compuşi din minerale bogate 
în aliaje de fier-nichel, dar şi de 
apă. In februarie 1995 a fost 
lansată sonda NEAR (Near-Earth- 
Asteroid Rendez-vous) care trebuie 
să ajungă după trei ani la Eros, un 
asteroid de 40 km x 14 km x 14 km. 
Înainte de Eros, NEAR va ajunge, 
în iunie 1997, la mica planetă 
Matilda, de 60 km diametru. 

Dincolo de centura de asteroizi 
se află giganţii Jupiter şi Saturn. De 
10 ori mai mari ca Pământul, ei 
sunt nişte baloane uriaşe de hidro- 
gen şi heliu, cu slabe urme de 
metan, amoniac şi vapori de apă. 
Atmosferele ce le învăluie sunt 
extrem de agitate. Pe Saturn 


bântuie adevărate uragane (cu 
viteze de peste 1 800 km/oră). 
Cicloanele pot dura chiar mai bine 
de trei secole, ca, de pildă, Marea 
Pată Roşie de pe Jupiter. Tempera- 
tura poate depăşi chiar 30 000°C, 
iar presiunea 45 milioane atmosfere 
terestre. Sonda Galileo, lansată în 
1989, a transmis imagini fasci- 
nante, dintre care sunt bine cunos- 
cute cele ale impactului cometei 
Shoemaker-Levy 9 cu Jupiter (iulie 
1994) şi cele ale sateliților galileeni 
ai lui Jupiter (lo, Europa, Ganimede 
şi Callisto). Misiunea a atins însă 
faza cea mai spectaculoasă în 
decembrie 1995, când a coborit un 
modul în atmosfera joviană, satu- 
rată de amoniac, sulfuri şi cristale 
de gheaţă de apă ce pot atinge 
temperaturi de până la -160*C. 


cular pe ecliptică. Astfel, a reuşit 
ca, între 19 iunie şi 29 septembrie 
1994, să survoleze regiunea polară 
sud a Soarelui şi un an mai târziu, 
la 31 iulie 1995, a atins latitudinea 
solară nordică maximă, de 80,2%. 
Este prevăzut şi un al doilea tur în 
jurul Soarelui, ale cărui regiuni po- 
lare le va survola din nou în 2000 şi 
2001, când activitatea Soarelui va fi 
maximă. 

În sfârşit, la periferia Sistemului 
Solar, dincolo de Uranus, se află 
îndepărtatul Pluton şi satelitul său 
Charon. Cele două corpuri mici soli- 
de, acoperite de gheaţă de apă sau 
de metan, sunt considerate în ultima 
vreme a fi mai degrabă două pla- 
nete sau o planetă dublă. Ele vor fi 
studiate de misiunea Pluto Express. 


Triton, cel mai mare satelit al lui Neptun, prezintă la suprafaţa sa gheizere vulcanice. 


Anul 1997 va fi, probabil, anul 
lansării misiunii Cassini, destinată 
cercetării lui Saturn. Modulul misiu- 
nii - Huygens - ar trebui să traver- 
seze atmosfera lui Titan în 2004. 

O misiune spaţială extrem de 
interesantă este Ulysse. Lansată în 
octombrie 1990 pentru studiul celor 
doi poli solari, ea s-a apropiat de 
Jupiter în februarie 1992. Pornind 
iniţial dintr-un plan vecin cu eclipti- 
ca, sonda a profitat de efectele 
gravitaționale ale lui Jupiter pentru 
a trece apoi într-un plan perpendi- 


Imagini ale planetei Saturn obţinute cu ajutorul telescopului spațial Hubble. 


Nu putem părăsi însă Sistemul 
Solar înainte de a obţine cât mai 
multe informaţii asupra cometelor - 
martorii naşterii acestui sistem şi ai 
evoluţiei sale. Datorită micilor 
dimensiuni şi depărtării de Soare, 
ele se modifică însă foarte mult, 
ceea ce ne ajută să înțelegem şi 
mai bine ce se întâmplă în Univers. 
Sonda spaţială Rosetta, care va fi 
lansată probabil în 2003, are ca 
misiune tocmai studiul lor. 

Nu a trecut nici o jumătate de 
secol de la lansarea primului satelit 
artificial terestru şi acum vorbim de 
misiuni spaţiale planetare şi solare. 
Ce ne va mai rezerva oare secolul 
XXI? Poate vreo misiune galactică. 
In ritmul în care au evoluat ştiinţa şi 
tehnica în ultimele decenii, putem 
spera aproape orice. 


Dr. MAGDA STAVINSCHI 

“Există foarte multe mituri ale căror origini am fi tentaţi să le căutăm în negura timpurilor, dar care, de 
fapt, au fost create în epoca contemporană (...) Este şi cazul lui Moş Crăciun (...) Mulţi dintre noi - şi 
nu numai copiii - sunt gata să afirme că este vorba despre un personaj extrem de bătrân, ale cărui 
înfăţişare şi rol, atât de bine codificate astăzi, ar fi multiseculare. Nu este adevărat. Imaginea sa a fost 
creată în secolul al XIX-lea.” Aşa începe un interesant articol apărut în prestigioasa revistă L'Histoire, 
din care aflăm că Moş Crăciun, aşa cum îl întâlnim astăzi, în vestul, dar şi în estul Europei, s-a “născut” 
la New York, în 1820, din vechile legende ale Europei nordice. 


A ncet, încet, moşul “cu plete dalbe” care vine în fiecare 
an în sania trasă de reni, cu sacul plin de dulciuri şi 
jucării, a devenit personajul principal al nopţii din 

ajunul Crăciunului. Această mare sărbătoare creştină 

este celebrată la 25 decembrie, ziua naşterii Domnului 

(Dies natalis), înscrisă în calendarul ecleziastic roman din 

anul 354. Alegerea datei a fost cu totul arbitrară, la 

început fiind destinată să absoarbă diverse sărbători 
păgâne care celebrau, cu mult înainte de naşterea lui 


lisus Hristos, la solstițiul de iarnă, renaşterea Soarelui, 
după cea mai lungă noapte a anului. 

Obiectele simbolice cu care Occidentul creştin va 
înconjura, chiar în exces, sărbătoarea naşterii lui Hristos 
sunt departe de a avea o legătură directă cu episodul 
relatat în Evanghelii. leslea - în care apar o serie de 
personaje reprezentate în funcţie de imaginaţia 
realizatorului - este o “invenţie” medievală, iar buturuga 
(la început cea adevărată, aşezată în cămin şi stropită cu 
vin, ulei, sare, apă sfinţită sau ceară, mai târziu 
transformată în prăjitura cu acelaşi nume) şi bradul sunt 
în mod evident atribute păgâne, limitate la ariile culturale 
scandinave şi germane. In Franţa, de exemplu, pomul de 
Crăciun a fost adus, în anii 1840, de o prințesă germană, 
Helene de Mecklenburg-Schwerin, nora regelui Louis- 
Philippe, burghezia franceză a timpului redescoperind 
astfel bucuria reunirii familiei în jurul pomului de Crăciun. 
In ţara noastră bradul a fost introdus cam în aceeaşi 
perioadă, venind din aceeaşi zonă a Europei. Oamenii 
săraci îl împodobeau cu covrigi, colăcei, mere şi nuci, iar 
cei mai înstăriți cu globuri multicolore, dulciuri şi lumânări. 
La întoarcerea de la biserică, membrii familiei, strânşi în 
jurul unei mese îmbelşugate şi al bradului împodobit, 
cântau colinde. 

Moş Crăciun este, cu siguranță, eroul cel mai “tânăr” 
al acestei poveşti. Fără îndoială, el a fost precedat de o 
lungă serie de personaje care aveau o funcţie 
asemănătoare: cea de a împărţi cadouri copiilor - imagini 
vii ale pruncului lisus. Este vorba, în primul rând, despre 
Magi, pe care imaginaţia populară i-a reprezentat 
aducând minunate cadouri (deşi Evangheliile nu se referă 
la aşa ceva), despre micul lisus, care aducea portocale, 
fructe uscate sau jucării, şi mai ales despre Sfântul 
Nicolae. Acest episcop creştin care a trăit în veacul al Ill- 
lea în Anatolia a devenit, o dată cu trecerea anilor, în 
anumite regiuni din centrul şi nordul Europei, protectorul 
copiilor. Desigur, nu prea seamănă cu Moş Crăciun; 


| LEGENDĂ ȘI ADEVĂR | ŞI ADEVĂR 


Sfântul Nicolae soseşte călare pe un măgar, în noaptea 
de 5 spre 6 decembrie, în general însoţit de Moşul cu 
biciul (Petru cel Negru în Ţările de Jos), pe care o morală 
severă a crezut de cuviinţă să îl integreze tabloului. În 
seara de 5 decembrie, copiii puneau lângă sobă morcovi 
şi varză pentru măgarul încărcat cu două coşuri - unul cu 
cadouri pentru copiii cuminţi, altul cu bice şi vergi, pentru 
copiii neascultători. Tot lângă sobă erau aşezaţi şi 
pantofii, micuţii aşteptând apoi cu nerăbdare, dar şi cu 
nelinişte, sosirea moşului. 

Pentru a fi transformat în Moş Crăciun, Sfântul 
Nicolae a trebuit să treacă, o dată cu imigranții nord- 
europeni, majoritatea protestanți, Oceanul Atlantic şi să 
poposească în Statele Unite ale Americii. Aici, în anii 
1820, fiul unui reverend, Clement C. Moore, el însuşi 
profesor la New York şi poet în timpul liber, a fost cel care 
a avut ideea să îl transforme pe Sfântul Nicolae într-un 
personaj mai profan. Sfântul a fost “nevoit” să renunţe la 
toiag şi la mitră şi a început să semene cu un moş cu 
obraji bucălaţi, cu o frumoasă barbă albă, care soseşte 
într-o sanie trasă de reni, coboară prin coş şi pune 
jucăriile în jurul bradului frumos împodobit. Acest 
personaj compozit, numit Santa Claus, deformare a 
numelui olandez al Sfântului Nicolae, va veni de acum 
înainte în noaptea de Crăciun, sărbătoare comună a 
bisericilor creştine, fie că acestea admit sau nu cultul 


Se apropie sfârşitul anului şi, 
pentru copii, venirea lui Moş Crăciun 
încărcat cu daruri. Dar înaintea lui, în 
noaptea de 5 spre 6 decembrie, va 
poposi în casele noastre un alt 
personaj: Sfântul Nicolae. 

Spre deosebire de Moş Crăciun, 
Sfântul Nicolae a existat cu adevărat. 
S-a născut probabil în anul 270 în 
Lycia. Mai întâi călugăr, apoi abate, 
devine episcop al micului oraş Myra 
(astăzi Demre) din Asia Mică. 
Persecutat sub împăratul Dioclețian 
(284-305), onorat sub Constantin cel 
Mare (306-337), el a fost, până la 
moartea sa, în 343, un zelos 
adversar al arianismului - curent 
religios creştin care nega natura 
divină a lui lisus Hristos. Legenda 
spune că Sfântul Nicolae l-a pălmuit 
pe preotul Arius la Conciliul de la 
Niceea, reunit în 325 pentru a 
condamna această erezie. 

Cultul Sfântului Nicolae a luat 
naştere în biserica greacă, s-a 
dezvoltat foarte repede în Orient, 
apoi a câştigat Occidentul în epoca 
cruciadelor şi după transferarea, în 
1087, a moaştelor sale de la 
Demre, Turcia, la Bari, Italia. Din 
secolul al XI-lea, Sfântul Nicolae se 
bucură de o mare popularitate în 
Italia, dar şi în Lorena, Franţa de est 
şi Germania renană. 

O dată cu trecerea anilor, 
legenda s-a îmbogăţit cu întâmplări 
minunate. Episcopul Myrei, se 
spune, ar fi potolit o furtună şi ar fi 


sfinţilor. În fine, cum “inventatorii” moşului făceau parte 
dintr-o naţiune de pionieri optimişti, Moşul cu biciul va 
dispărea dintre personajele care îl însoțesc pe Santa. 

In anii 1860, Thomas Nast, unul dintre celebrii 
ilustratori americani ai vremii, va impune reprezentarea 
bine cunoscută acum nouă tuturor: costumul roşu, tivit cu 
alb, boneta, roşie şi ea, sacul plin cu jucării, pe scurt, 
imaginea pe care Nast, un imigrant german, născut la 
frontiera alsaciană, a păstrat-o despre Pelze Nicol din 
copilăria sa. 

Biserica catolică nu a privit cu aceiaşi ochi ca şi 
confesiunile protestante evoluţia moşului nostim care, pe 
nesimţite, se va substitui pruncului lisus, neacceptând 
prea uşor laicizarea progresivă a sărbătorii naşterii 
Domnului. In 1951 - adică nu prea departe de zilele 
noastre - episcopul oraşului francez Dijon a ars efigia 
moşului “păgân” în faţa unei biserici, în prezenţa a două 
sute cincizeci de membri ai organizaţiei Jeunesses 
catholiques. In zadar însă; după mai bine de patruzeci de 
ani, Moş Crăciun încă îi mai farmecă pe copii, care 
trăiesc această noapte magică, alături de părinţii lor, ca 
pe o noapte cu totul deosebită, în care sunt copleșiți de 
atenţii, ca nişte mici regi. 

scăpat oamenii de foame uscând şi 
înmulțind sacii de grâu care 
căzuseră în mare. Pentru a salva de 
la dezonoare trei tinere fete al căror 
tată plănuia să le prostitueze, fiindcă 
nu reuşea să le mărite, Sfântul 
Nicolae a aruncat pe fereastra 
acestora, trei nopţi la rând, pungi 
pline cu aur - o variantă vorbeşte de 
mere de aur. Dar istoria cea mai 
cunoscută se referă la cei trei 
copilaşi (în alte variante trei cărturari, 
soldaţi sau studenţi) care căutau 
spice de grâu pe câmp în timp de 
foamete: ei au cerut găzduire unui 
măcelar (sau hangiu), care i-a 
omorît, i-a tăiat în bucăţi şi i-a pus la 
sărat ca pe nişte purcei, plănuind să 
îi servească clienţilor. Făcând 
semnul crucii, Sfântul Nicolae a 
adunat bucăţile şi i-a readus la viață 
pe cei trei. Miracolele au continuat şi 
după moartea sfântului; ele explică 
de ce a fost ales protectorul copiilor, 
patronul marinarilor şi al călătorilor, 
al fetelor de măritat, al producătorilor 
de parfumuri sau al farmaciştilor, dar 
şi al prizonierilor. 

Sfântul Nicolae nu a încetat să 
fie venerat, chiar dacă sub o altă 
formă mai aproape de zilele noas- 
tre. Reforma l-a făcut să dispară din 
Germania de nord în secolele XVI 
şi XVII, dar el a continuat, în alte 
părţi, să îi încânte pe micuţi până 
ce a fost pus în umbră, mai recent, 
de Moş Crăciun. 

Comportamentul 


nimalele sunt adeseori categorisite oarecum 
A: din punct de vedere al hrănirii, în erbivore, 

carnivore şi omnivore. Deşi această clasificare este 
destul de relativă, ea s-a dovedit utilă în biologie. 
Comportamentele de dobândire a hranei sunt adaptate în 
funcţie de natura acesteia din urmă, variind de la o specie 
la alta atât în ceea ce priveşte actul consumator prin care 
hrana este ingerată (după ce este în prealabil ucisă, în 
cazul prădătorilor), cât şi comportamentul apetitiv prin 
care se ajunge la executarea actelor consumatoare. |n 
general, speciile erbivore au comportamente apetitive de 
dobândirea hranei mai puţin variate şi complexe, ele 
reducându-se la căutarea activă a alimentelor de regulă 
prin deplasări, deşi în unele cazuri există specializări de 
diferite grade. In acest sens, pot surveni deplasări pe 
distanţe relativ mici în cadrul teritoriilor sau pe distanţe 
lungi sub forma unor adevărate migrații determinate de 
alternarea sezoanelor secetoase cu cele ploioase. Există 
o variabilitate mai mare a comportamentelor implicate în 
executarea actelor consumatoare, eventual a fazelor 
specializate şi orientate ale comportamentelor apetitive 
imediat premergătoare. In cazul erbivorelor tipice, cum 
sunt mamiferele ungulate ale căror membre sunt 
adaptate pentru alergare, tiparele de manipularea hranei 
sunt destul de simple şi se bazează, în esenţă, pe 
cooperarea limbii, buzelor, dinţilor incisivi şi musculaturii 
gâtului. Limba şi buzele sunt, de regulă, prehensile, dinţii 
incisivi secţionează hrana fragmentând-o, iar muşchii 
execută mişcările integrate ale acestor organe, inclusiv 
mobilitatea direcţionată a extremității cefalice. Capa- 
citatea renului şi a altor cervide din zonele temperate de a 
scurma zăpada, îndepărtând-o pentru a descoperi hrana 
vegetală, reprezintă un comportament mai complex, 
nefolosit de ungulatele de savană. Alte erbivore dispun 
de o specializare avansată, utilizând membrele anterioare 
în consumarea hranei. Majoritatea rozătoarelor, de 
exemplu, prezintă metode caracteristice de manipulare a 


hranei, tipice pentru speciile respective. Roaderea unor 
alimente, cum ar fi seminţele, nucile sau fructele, necesită 
ca acestea să fie imobilizate ferm în timp ce dinţii incisivi 
lucrează asupra lor. Modalităţile în care diferitele specii 
efectuează acest comportament variază, depinzând de 
gradul de dexteritate “manuală” care, la rândul lui, este 
strâns legat de modul de viaţă al speciei respective. 
Speciile cățărătoare sau care-şi sapă vizuini au labe 
relativ mobile, cu un grad pronunţat de supinație! şi 
pronaţie?. Speciile exclusiv terestre au o mobilitate mai 
redusă a membrelor anterioare. In spaţiul său natural de 
viaţă, cobaiul (Cavia aperea porcellus) foloseşte rar 
membrele anterioare în hrănire; vegetaţia este roasă aşa 
cum se află, rădăcinile acesteia fixând-o suficient de solid 
astfel încât fragmente din ea pot fi prinse cu buzele şi 
dinţii şi smulse cu o mişcare smucită a capului, îndreptată 
înapoi. Când însă, în captivitate, cobaiul este hrănit cu 
elemente deja fragmentate, el manifestă un 
comportament de hrănire destul de stângaci. Paka 
(Cuniculus paca), de asemenea, nu poate folosi labele 
pentru hrănire, dar o astfel de incapacitate este 
neobişnuită printre rozătoare. La celelalte specii, 
comportamentul frecvent întâlnit este ţinerea hranei între 
cele două labe anterioare, dar modalităţile particulare în 
care se manifestă această conduită variază de la un 


și natura hranei 


grup la altul. Postura de hrănire a veveriţei stând pe 
labele dinapoi şi ţinând hrana între labele anterioare este 
bine cunoscută. Multe muride (şoareci, şobolani) adoptă 
o poziţie similară, dar ele pot mânca şi în poziţie culcată, 
aşezate pe coate. Porcul spinos (Hystrix cristata), ai cărui 
tepi face ca poziţia şezândă pe membrele posterioare să 
fie imposibilă, îşi sprijină coatele şi membrele anterioare 
pe sol şi ţine hrana între membrele din faţă. 

S-ar putea crede că aceste tipare diferite de 
manipularea hranei sunt rezultatul învăţării şi doar 
uniformitatea structurii este aceea care produce 
uniformitatea metodelor de hrănire în interiorul speciei. 
Deşi s-au întreprins puţine cercetări privind ontogeneza 
tiparelor de hrănire ale rozătoarelor, datele existente arată, 
cel puţin în unele cazuri, că lucrurile nu stau aşa. Puii de 
cobai nu încearcă să ţină hrana în labele anterioare, 
întâmpinând serioase dificultăţi şi abandonând eventualele 
tentative; ei se hrănesc în acelaşi mod ca adultul chiar de 
la început. Un pui de Crycetomys crescut la mână de R.F. 
Ewer a început să mănânce înainte de a deschide ochii şi 
o făcea ţinând hrana în labele anterioare în maniera tipică 
a rozătoarelor, asemenea veveriţei, deşi întâmpina 
dificultăţi în menţinerea echilibrului. In aceste cazuri, 
învăţarea nu are, evident, nici un efect direct asupra 
structurii corpului care determină desfăşurarea tiparului 
motor. Tiparele motorii specifice s-au dezvoltat desigur în 
relaţie cu structura corpului, dar indivizii nu au descoperit 
prin încercare şi reuşită care este cea mai eficientă 
modalitate comportmanetală de a manipula hrana. 
Tiparele comportamentale de hrănire par să fie rezultatul 
unui proces de dezvoltare tot atât de controlat genetic ca şi 
dezvoltarea structurilor organice împreună cu care 
formează o unitate adaptativă integrată. 

' Supinaţia reprezintă mişcarea de rotaţie a antebraţului care 
apropie mâna de axul median al corpului. 

2 Pronaţia reprezintă mişcarea de rotaţie pe care mâna şi ante- 
braţul le execută din afară către interior. 

Există atât printre nevertebrate, cât şi printre vertebrate 
numeroase specii care se hrănesc într-un procent extrem 
de ridicat sau chiar în exclusivitate cu proteină animală sub 
forma unor alte specii ce pot face parte, la rândul lor, dintre 
nevertebrate sau vertebrate. Referidu-ne la mamifere, 
acestea îşi aleg prada din propria clasă, din celelalte clase 
de vertebrate sau din diverse clase de nevertebrate, în 
special dintre insecte, un întreg ordin de mamifere fiind 
denumit ordinul insectivore (/nsectivora), după cum există 
un ordin al carnivorelor (Carnivora) în care intră grupuri 
mai mult sau mai puţin specializate, mai mult sau mai puţin 
eurifage sau stenofage. Există însă şi câteva specii de 
lilieci (Chiroptera) net carnivore: Phyllostomus hastatus, 
originar din America tropicală, consumă lilieci aparţinând 
altor specii, mici rozătoare şi păsări; Megaderma lyra din 
Extremul Orient capturează păsări, rozătoare şi batracieni. 
Carnivorele fissipede mari, cum sunt leii, tigrii, leoparzii, 
câinii sălbatici africani, vânează mai ales ungulate, în timp 
ce speciile mici atacă prăzi de talie redusă. 

Un caz aparte îl reprezintă marile carnivore ce atacă 
omul spre a-l consuma în calitate de pradă; sunt aşa- 
numiții man-eaters (mâncătorii-de-om) cărora li s-ar potrivi 
la fel de bine termenul de carnivore antropofage. Factorii 
ce determină această formă de comportament deviant şi 
nu foarte răspândit, totuşi existent, sunt insuficient 
cunoscuţi. În unele cazuri, pare să fie vorba de animale 
handicapate fizic sau psihic la care un atac întâmplător, 
dar reuşit asupra unui om antrenează după sine dispariţia 
reacției de evitare a omului în general şi teama pe care 
acesta o determină de obicei asupra animalelor. Acest 
fenomen poate surveni şi la animale normale, care vor 
sesiza prin condiţionare operantă eficienţa crescută a 
reacției de atacare a omului. In alte cazuri s-a presupus că 
o perioadă de foamete poate determina o femelă ce 
trebuie să-şi crească puii să adopte comportamentul de 
man-eaters. Această interpretare ar explica faptul că 
majoritatea mâncătorilor de oameni sunt femele. O serie 
de date vin în sprijinul acestui punct de vedere. In India, 
marea foamete ce a bântuit în provincia Gujerat în anii 
1901-1903 a fost însoţită de o recrudescenţă a 
comportamentului de man-eaters la tigrii şi leoparzii din 
zonă; în Africa centrală, la leii din câmpia Rwindi-Rutshuru 
s-au înregistrat epidemii de antropofagie în jurul anului 
1860 şi între anii 1904 şi 1909, coincizând pe cât se pare 
cu o reducere masivă a efectivelor antilopelor ce formau 
principalul stoc de hrană al speciei. In mod similar, 
masacrul comis de tigrii în 1762, când, se afirmă, au 
invadat oraşul Bhiwapur a coincis cu o secetă excesivă ce 
a provocat moartea în masă a erbivorelor şi migraţia celor 
rămase în viaţă spre alte regiuni. 

Tigrul atacă de obicei omul când acesta este singur şi 
mai ales când doarme, deci se află în poziţie orizontală. 
El manifestă, se pare, preferinţă pentru femei şi copii. Am 
observat la tigrii din grădina zoologică adoptarea poziţiei 
de pândă premergătoare atacului, tipică felinelor, când 
aceştia vedeau copii sub şapte ani ce mergeau pe aleile 
de vizitare. Acest lucru pare să indice că tigrul, asemenea 
altor prădători mari, nu atacă în mod normal omul atât 
timp cât acesta îl domină cu privirea de la un nivel situat 
deasupra planului vizual median al animalului. Există 
informaţii că tigrul atacă femeile mai ales la râu. Poate o 
face pentru că acolo femeile se apleacă sau stau pe vine 
pentru a spăla (rufe) sau a se spăla (pe corp) şi această 
poziție ghemuită, ce situează fiinţa umană la nivelul privirii 
tigrului, declanşează atacul. Este desigur o simplă 
ipoteză. În mod cert însă datele privind atacurile 
mâncătorilor-de-oameni au fost exagerate, bazându-se 
adesea pe relatări anecdotice, transmise oral şi având 


toate caracteristicile zvonului. R.G Burton afirma de altfel 
că ucigaşii de oameni sunt tot atât de rari printre animale 
ca şi asasinii printre oameni. 

In cazul speciilor necrofage, proteina animală este 
procurată prin consumarea cadavrelor. Dintre păsările 
răpitoare de zi, vulturii s-au adaptat - spre deosebire de 
acvile, ulii, şoimi - la hrănirea cu hoituri. Corbii consumă şi 
ei adeseori cadavre. Există diferenţe între executarea 
actelor consumatoare la aceste specii. |. Pop descrie 
devorarea unui cadavru de porc domestic de către doi 
corbi (Corvus corax) şi de un vultur alb (Neophron 
percnopterus). |n timp ce corbii alegeau şi ciuguleau din 
masa musculară, vulturul, cu ciocul lui lung şi subțire, s-a 
hrănit numai cu intestine, inclusiv cu conţinutul acestora. 

Mamiferele carnivore prădătoare consumă mai rar 
cadavre. Uneori revin la prada vânată în ajun, alteori fac 
rezerve din această pradă ucisă şi neconsumată în 
întregime. Există însă carnivore, cum sunt hienele, 
specializate în consumarea cadavrelor. Într-adevăr, 
hienele se dovedesc capabile să digere elemente care 
rămân neatinse de alte mamifere carnivore, cum ar fi 
materia organică a oaselor, iar componentele 
nedigestibile provenind din coarne, copite, fragmente de 
schelet, ligamente, păr sau pene sunt regurgitate sub 
forma de ingluvii amestecate adesea cu iarbă. Acest mod 
specializat de a elimina deşeurile este probabil motivul 
pentru care hienele nu-şi hrănesc puii prin regurgitare, 
aşa cum fac majoritatea carnivorelor. Totuşi, s-a exagerat 
mult când li s-a atribuit hienelor un regim exclusiv 
necrofag. Ulterior, s-a constatat că hienele vânează 
frecvent animale vii, folosind tactici comportamentale 
specifice. Hiena brună (Hyaena brunnea) şi hiena 
vărgată (Hyaena hyaena) sunt, ce-i drept, predominant 
necrofage, cu toate acestea o proporţie importantă din 
hrana lor constă din insecte, vertebrate mici, ouă, fructe şi 
alte vegetale. Hiena pătată (Crocuta crocuta) mănâncă 
aproape orice, dar, în sălbăticie, 90% şi chiar mai mult din 
alimentaţia lor constă din mamifere având greutatea 
peste 20 kg şi pe care, în majoritate, le-au ucis ele însele. 
O singură hienă pătată poate vâna o antilopă-gnu 
(Connochaetes sp.) ce cântăreşte până la 170 kg, după o 
urmărire pe o distanţă de 7 km cu o viteză de peste 60 
km pe oră. Se practică de asemenea vânătoarea în grup. 
Frecvența manifestării comportamentului de vânătoare 
depinde de disponibilitatea hoiturilor. Adesea, hienele 
pătate fură din prăzile doborite de alte carnivore, în 
special de lei. 

Malnutriția infantila 

Malnutriţia infantilă perturbă nu numai comportamentul 
copiilor, ci şi sănătatea lor fizică. Ea reduce, de asemenea, în 
mod durabil capacităţile intelectuale ale acestora. 


sunt subalimentaţi. Malnutriţia are forme evidente 

în ţările sărace, jurnalele şi emisiunile TV 
prezentându-ne adesea din regiunile devastate de foame 
sau de războaie micuţi cu corpuri scheletice, care abia 
pot să stea în picioare. Ea este mai puţin evidentă, deş 
comună, în ţările bogate: în 1992, 12 milioane de copii 
americani aveau un consum alimentar inferior aporturilo' 
zilnice recomandate de Academia de ştiinţe din SUA. 

Malnutriţia copiilor provoacă probleme de sănătate 
care pot să devină cronice şi să conducă la moarte. 
pierderea extremă în greutate, oprirea creşterii, dimi- 
nuarea rezistenţei imunitare. In primii cinci ani de viaţă, 
consecinţele sunt în mod particular dramatice: organis- 
mul se află într-o perioadă de creştere rapidă şi are 
nevoie de mai multă energie şi hrană. 

Malnutriţia perturbă, de asemenea, dezvoltarea inte- 
lectuală. Multă vreme s-a crezut că ea acţionează unic, cre- 
ând leziuni cerebrale ireversibile. Studiile recente demon- 
strează că aceste leziuni sunt, de fapt, reversibile şi că dez- 
voltarea intelectuală este influenţată şi de alte mecanisme. 


A stăzi, pe Terra, 195 milioane de copii sub 5 ani 


Un model simplist 


Legăturile dintre malnutriție şi performanţele 
intelectuale au fost studiate de la începutul secolului, dar 
numai în anii '60 acumularea de date asupra subnutriţiei în 
țările industrializate şi a malnutriţiei severe în ţările în curs 
de dezvoltare a permis examinarea consecinţelor pe 
termen lung ale carenţelor nutritive. In America Latină, în 
Africa şi Statele Unite ale Americii, copiii care sufereau de 
malnutriție aveau rezultate mai puţin bune la testele QI, 
faţă de cei hrăniţi corespunzător, cu statut social şi 
economic comparabil. Mai multe studii au confirmat că 
malnutriţia infantilă limitează dezvoltarea intelectuală. _ 

Această relaţie pare simplă la prima vedere. Intre 
momentul concepţiei şi vârsta de 2 ani, creierul creşte 
până la 80% din mărimea sa. După “teoria efectului 
principal”, în această perioadă critică malnutriţia 
întrerupe dezvoltarea normală a creierului şi creează 
leziuni grave şi definitive. 

Totuşi această teorie supraevaluează importanţa 
primilor 2 ani de viaţă. Creşterea creierului copiilor 
subalimentaţi nu se încheie totdeauna după 2 ani: dacă 
alimentaţia se ameliorează către 3 ani, ea poate să 
revină la valori cvasinormale. Apoi, malnutriţia creează 
leziuni cerebrale chiar şi după vârsta de 2 ani. O 
alimentaţie corespunzătoare de-a lungul întregii copilării 
este deci necesară dezvoltării intelectuale. 

Pe de altă parte, teoria efectului principal nu explică 
handicapurile create de o malnutriție mai puţin pronunţată. 
Intr-adevăr, tot în anii '60 s-a observat că acei copii uşor 
subalimentaţi - subalimentaţie datorată unor boli -, dar 
proveniţi din familii cu venituri medii sau superioare, nu 
aveau aceleaşi tulburări intelectuale ca aceia ce 
proveneau din familii sărace. Or, dacă o alimentaţie 
insuficientă nu ar provoca decât leziuni cerebrale, nu ar 


Un mic dejun echilibrat, oferit copiilor înaintea orelor de clasă, 
combate malnutriţia şi problemele de dezvoltare intelectuală care 
îi sunt asociate. 


mai exista diferenţe între cele două grupe. Cu toate 
acestea, s-a observat că anumite elemente, cum ar fi 
veniturile părinţilor sau nivelul de educaţie, limitează sau 
întăresc efectele devastatoare ale subalimentaţiei. 

In cursul anilor '70, David Levitsky şi Richard Barnes, 
de la Universitatea Cornell, au explicat, experimentând 
pe rozătoare, modul în care malnutriţia încetinea 
dezvoltarea intelectuală, fără să creeze leziuni cerebrale. 
Animalele suferind de malnutriție memorau mai puţin bine 
traseul unui labirint, fiind lipsite de energie, şi evitau 
contactele cu alte animale şi cu obiectele; mamele se 
ocupau puţin de micuţii mai pasivi, ceea ce le încetinea 
creşterea şi dobândirea independenţei. 

Se pot extrapola aceste rezultate la om? Scorurile slabe 
la testele QI ale copiilor subalimentaţi se datorează doar 
unei lipse de interacţiune cu persoanele din jurul lor şi cu 
mediul? O schimbare fundamentală în interpretare ar 
deschide alte perspective? Copiii ar putea fi îngrijiţi prin 
favorizarea interacțiunilor lor sociale? 

Un studiu, dirijat de Ernesto Pollitt - profesor la 
Universitatea din Davis, California - în Guatemala, ne 
informează revista Pour la science, 223/1996, a confirmat 
parţial aceste ipoteze, arătând în acelaşi timp că sărăcia şi 
malnutriţia se combină şi afectează dezvoltarea intelectuală 
pe termen lung. Cercetarea a continuat cu un alt studiu, 
realizat între 1969 şi 1977, în care se analiza rolul 
adaosurilor nutritive în prevenirea problemelor de sănătate 
legate de malnutriție. In 1969, nutriţioniştii, care considerau 
că în ţările în curs de dezvoltare copiii suferă mai ales de 
carenţe în proteine, au administrat femeilor gravide şi 
copiilor din două sate un adaos de proteine numit Atole, 
după numele unei fierturi calde, preparată tradiţional în 
Guatemala din porumb. Locuitorii altor două sate, grupul 
martor, au primit o băutură dulce, denumită Fresco, obţinută 
din fructe. Ambele preparate aveau vitamine, săruri 
minerale şi calorii. Fresco nu aducea însă decât o treime din 
caloriile furnizate de Atole. 

Toate femeile însărcinate şi toţi copiii sub 7 ani au fost 
invitaţi să participe la acest experiment: peste 2 000 l-au 
acceptat. Examinarea copiilor a arătat că cele două 
adaosuri alimentare au ameliorat starea lor de sănătate, 
dar că produsul Atole era superior băuturii Fresco. 


MEDICINĂ III 


Procentul de mortalitate infantilă s-a diminuat cu 69% în 
satele ce primeau Atole şi cu 24% în cele unde s-a 
administrat Fresco. Dar numai Atole a ameliorat viteza de 
creştere a copiilor sub 3 ani. 


O evaluare pe termen lung 


In 1988 şi 1989, E. Pollitt şi colaboratorii săi au 
evaluat consecinţele pe termen lung ale acestor adaosuri 
nutritive asupra dezvoltării intelectuale. Ei au fost 
interesaţi mai ales de un grup de 600 de adolescenţi şi 
tineri adulţi, între 11 şi 27 de ani, ale căror mame au 
folosit Atole sau Fresco în timpul sarcinii şi care au 
continuat să consume aceste adaosuri până la cel puţin 
2 ani. Subiecţii au trecut testele de vocabular şi de 
înţelegere, un examen de cultură generală, un test de 
aritmetică şi un test standard de inteligenţă nonverbală. 
Rezultatele au fost corelate cu nivelul lor de educaţie şi 
cu statutul economic al familiei din care proveneau 
(evaluate după calitatea locuinţei, meseria tatălui şi 
nivelul de educaţie al mamei). 

Copiii care au primit Atole la începutul vieţii aveau 
rezultate mai bune la teste, comparativ cu cei cărora li s-a 
administrat Fresco. De asemenea, toţi cei ce au consumat 
Atole aveau aproape aceleaşi rezultate (vezi graficele). 
Totuşi ei proveneau din familii foarte sărace şi rezultatele 
lor erau inferioare faţă de cele ale copiilor din familii cu 
venituri medii dintr-o regiune mai prosperă a Guatemalei: o 
bună alimentaţie nu compensa deci complet efectele 
negative ale sărăciei asupra intelectului. 

Adaosul Atole a crescut, de asemenea, efectele 
benefice ale învăţării. Cu cât şcolarizarea era mai lungă, 


Rezultate la testul de vocabular 


Medie Mică 


Nivel de sărăcie 


Rezultate la testul de vocabular 


2-3ani Peste 3 ani 


Mică sau zero 


Durata de şcolarizare 


Capacităţile intelectuale ale adolescenților şi tinerilor adulţi care 
au primit adaosuri nutritive în copilărie au fost evaluate, prin teste, 
pentru a determina impactul regimului alimentar şi al sărăciei. 


cu atât mai diferite apăreau rezultatele adolescenților 
care consumaseră Atole şi Fresco. După alte studii, 
capacităţile de învăţare depind de proximitatea ultimei 
mese: un mic dejun înainte de începerea orelor de clasă 
întăreşte aceste capacităţi, mai ales la copiii ameninţaţi 
de malnutriție. 

Cei care au consumat Atole aveau rezultate mai 
bune, deoarece şi creşterea şi dezvoltarea lor socială şi 
emoţională era mai bună. Copiii care au primit Fresco 
prezentau o creştere mai lentă şi un timp de recuperare 
mai lung după boală. Cum dezvoltarea lor era retardată, 
în medie aceştia au început să meargă mai târziu decât 
cei din lotul Atole. Or, o asemenea întârziere se pare că 
frânează achiziționarea capacităţilor cognitive pe care le 
dobândesc micuţii atunci când explorează mediul încon- 
jurător. Şi pentru că aceşti copii subalimentaţi erau mai 
puţin dezvoltați, comparativ cu ceilalaţi, adulţii îi tratau ca 
şi când ar fi fost mai mici ca vârstă, fapt ce întârzie 
dezvoltarea intelectuală. Invers, cei care au consumat 
Atole fiind mai bine hrăniţi, creşteau repede şi erau 
stimulaţi de anturajul lor. lată deci că şi alţi factori, ca, de 
pildă, mediul social, sunt importanți. 

Rezultatele obţinute în Guatemala ilustrează perfect 
interacţiunile dintre nutriţie, sărăcie şi educaţie. Adaosurile 
nutritive nu compensează decât în parte consecinţele 
sărăciei. Un copil bine hrănit explorează mai mult mediul 
său, dar o comunitate săracă nu oferă mare lucru de 
explorat. Cu toate că şcoala stimulează suficient copiii, 
malnutriţia poate să-i reducă beneficiile. Concluzia cea mai 
importantă a acestui studiu este că malnutriţia infantilă are 
consecinţe asupra capacităţilor intelectuale la vârsta adultă. 

Dacă cele două adaosuri nutritive se deosebesc mai 
ales prin conţinutul lor în proteine, ele aduc, de asemenea, 
cantităţi diferite de energie, vitamine şi săruri minerale. 
Intr-adevăr, alte lucrări au pus în evidenţă legăturile dintre 
vitaminele şi sărurile minerale esenţiale şi capacităţile 
mintale. In Jawa, de exemplu, E. Pollitt şi colegii săi au 
demonstrat legăturile strânse dintre anemia prin carenţa în 
fier (consecinţa cea mai frecventă a malnutriţiei) şi 
reducerea capacităţilor intelectuale şi motrice la copil. Ei au 
administrat adaosuri de fier bebeluşilor de 12-18 luni care 
sufereau de anemie. Acest aport a ameliorat performanţele 
copiilor la testele psihomotorii. 

Menţionăm însă că adaosurile nutritive nu anulează, 
singure, consecinţele pe termen lung ale subnutriţiei 
infantile. Idealul ar fi o susţinere suplimentară a dezvoltării 
capacităţilor sociale. Programele educative specifice 
copiilor din comunităţile sărace pot, se crede, să remedieze 
problemele asociate cu malnutriţia infantilă. 

Pentru a fi eficiente în mod real, aceste intervenții tre- 
buie să fie generale şi susținute. Majoritatea copiilor suba- 
limentaţi trăiesc în condiţii care întăresc consecinţele mal- 
nutriţiei. Ei nu au decât puţin sau deloc acces la îngrijiri 
medicale, iar şcolile în care învaţă sunt prost echipate. 
Aceşti copii sunt, de asemenea, expuşi maladiilor infec- 
țioase, ce le reduc considerabil energia necesară învăţării. 

Prevenirea malnutriţiei infantile este indispensabilă nu 
numai din considerente morale, dar şi economice. Milioa- 
nele de dolari investiţi în educaţie sunt, practic, irosiţi, 
atunci când şcolarii devin handicapaţi din punct de vedere 
intelectual datorită malnutriţiei. Aceasta le reduce capaci- 
tăţile de învăţare şi, mai târziu, productivitatea la locul de 
muncă. Să sperăm că lupta împotriva malnutriţiei şi a con- 
secinţelor sale va ameliora calitatea vieţii unui important 
segment al populaţiei globului şi, în consecinţă, a întregii 
societăţi. 


VOICHIŢA DOMĂNEANŢU 

| ARHEOLOGIE | 


Instalatia 
de turnat clopote din 


curtea Primariei Vechi 
din Sibiu 


An evul mediu, meşteşugul turnării clopotelor din bronz 
| deosebit de prețuit, la fel cum era prețuit sunetul ce 

chema credincioşii la biserică sau le anunţa pericolul. 
Meşterii care turnau clopotele produceau tunuri şi 
cristelniţe. 

Acelaşi spirit care punea necesitatea înaintea frumo- 
sului, nevoia imediată înaintea ataşamentului faţă de 
creaţie, spirit care s-a perpetuat de-a lungul timpului, a 
dus la retopirea clopotelor când a fost nevoie de tunuri şi 
la transformarea tunurilor când au devenit impracticabile. 
Din aceste motive, se păstrează puţine clopote vechi. Un 
clopot din 1507 a fost repus recent în funcţiune la Biserica 
Azilului din Sibiu. Un alt clopot, datat 1626, se află în co- 
lecţiile Muzeului de Istorie din Sibiu şi altele, retopite în 
mai multe rânduri, sunt în turnul Bisericii Evanghelice din 
Sibiu. 

Cu atât mai rar sunt descoperite unele instalaţii sau 
fragmente din tiparele din lut care au rămas în urma 
turnării clopotelor. Instalaţii pentru turnat clopote au fost 


descoperite la Winchester (Marea Britanie), Leibgott - 


(Danemarca), Visegrad (Ungaria). Descoperirea de 
acelaşi fel din curtea Primăriei Vechi din Sibiu devine cu 
atât mai importantă cu cât se leagă nu numai de 
exemplele menţionate, ci şi de alte amenajări din 
vecinătate: o clădire din lemn din secolele XIII-XIV, un 
crematoriu pentru gunoaie din secolul al XVIII-lea, 
substrucţiile actualei clădiri reasamblate după 1470. 

Instalaţia de turnat clopote din curtea Primăriei Vechi 
se compunea dintr-o vatră de formă ogivală, uşor 
înclinată, amenajată din lut. Vatra se înclina spre o groapă 
în care a fost instalat tiparul din lut din care s-a păstrat 
doar partea inferioară. In pământ a fost descoperită o 
masă de lut de formă cvasicirculară, alungită spre nord. 
Pământul a fost ars într-un mediu reducător, cu excepţia 
unei zone înguste care a rămas roşie. Intreaga masă 
avea diametrul de 1,50 m, dar zona mai înaltă, marcată 
de o dungă roşie, se reducea la diametrul de 1 m. 

În momentul descoperirii nu am avut analogii, astfel că 
am apelat la analize metalografice. Analiza efectuată de 
doamna Agata Olaru la Institutul de Fizică Atomică din 
Bucureşti a dat la iveală un aliaj din care se produceau în 
evul mediu clopotele şi tunurile. 

Tehnologia producerii clopotelor a evoluat în apusul 
Europei de la cea descrisă în secolul al XII-lea de 
Theopilus la cea ce apare în secolul al XVI-lea în lucrarea 
lui Biringuccio (Italia). Primul autor descrie metoda “cerii 
pierdute”. Numele îi revine de la materialul care se aşeza 
între miezul tiparului şi cămaşa exterioară. Aliajul topit lua 
locul cerii. Costul ridicat al cerii şi imposibilitatea de a 
refolosi tiparul, o dată cu creşterea cererii de clopote, a 
determinat o invenţie descrisă de Biringuccio. Miezul şi 

Tiparul de lut descoperit în curtea Primăriei Vechi din Sibiu: 


cămaşa erau produse separat, după solidificarea aliajului 
urmând a fi spartă doar cămaşa. Chiar dacă Biringuccio 
şi-a redactat lucrarea în 1540, metoda era folosită în 
secolul al XIII-lea, aşa cum demonstrează descoperirea 
de la Winchester-Old Minister. 

Urmele păstrate în subsolul Primăriei Vechi din Sibiu 
aparţin unei vetre folosite pentru topirea aliajului şi pos- 
tamentului pe care a fost fixat clopotul. Relaţia cu 
instalaţia de turnat clopote este dată şi de compoziţia . 
fragmentelor metalice, ca şi de aceea a bucăţilor de lut ce 
conţin pleavă şi alte substanţe anorganice. Din nefericire, 
nici o bucată de lut nu provine din partea pe care se aflau 
inscripţii. 

Clopotul turnat în actuala curte a Primăriei Vechi, în 
apropierea Bisericii Evanghelice, poate fi considerat ca 
printre cele mai vechi clopote cunoscute în literatura de 
specialitate. Primul, turnat în anul 1350, a fost retopit în - 
1789, an în care s-a publicat inscripţia originală. Clopotul, 
opera meşterului Johannes Csylag, avea diametrul maxim 
de 1,30 m şi înălţimea de 1 m. 

Al doilea clopot (“clopotul ceasului”) poartă o inscripţie 
cu majuscule gotice ce îl datează în a doua jumătate a 
secolului al XIV-lea. El avea diametrul maxim de 1,50 m şi 
înălţimea de 1,30 m. Registrele de cheltuieli ale 
Magistratului cuprind sumele de bani plătite pe la 1371- 
1373 unui turnător de clopote, soţiei sale, pentru 
procurarea cuprului şi a staniului. 

“Clopotul nopţii”, cu diametrul maxim.de 1 m şi 
înălțimea de 0,90 m, a fost turnat în 1411 de un meşter 
venit din Germania. După această dată, pe locul unde a 
fost turnat s-au ridicat construcţii ce făceau operaţia de 
turnare mult mai dificilă. 

Dintre cele trei clopote menţionate doar ultimul se păs- 
trează în turnul bisericii, înălţat şi el în secolul al XV-lea. 


PETRE BEŞLIU, muzeograf, 
Muzeul Brukenthal Sibiu 

dintre cele mai controversate probleme ale 
creştinismului. 

Poate că mulţi dintre noi se întreabă de ce toate 
bisericile creştine sunt pictate cu chipurile sfinţilor, când 
prima poruncă a creştinismului interzice categoric acest 
fapt. Încă din cele mai vechi timpuri, omul a simţit 
nevoia reprezentării imaginii pe care o dădea puterii 
superioare recunoscută de întreaga comunitate şi 
mărturie stau picturile rupestre sau ceramica pictată. 

Primii creştini susțineau că în “casa Domnului” nu 
trebuie să existe “chipuri cioplite”. Decorarea bisericilor 
a fost una dintre cele mai contestate acţiuni ale artiştilor 
plastici de factură religioasă din acel timp. 

Dar, cu toate că marea masă a populaţiei aplauda 
pictura din biserici, “intelectualitatea” vremii (preoţi, 
călugări, autorităţi administrative) interzicea acest lucru. 

Pentru a înțelege de ce trecerea de la vechea 
mentalitate la acceptarea imaginii picturale s-a realizat 
cu dificultate, este necesar să cunoaştem contextul 
social şi cultural al primelor veacuri ale erei creştine. 

Este cunoscut faptul că până la apariţia tipăriturilor 
(secolul al XV-lea) şi mult după acest eveniment scrisul 
şi cititul erau accesibile unui foarte restrâns grup de 
oameni. Singurii care cunoşteau scrierile vremii erau 
călugării copişti sau miniaturiştii din mănăstirile- 
„biblioteci (scriptora), organizate în adevărate reţele. 
Textele - fie biblice, fie laice - nu puteau ajunge decât 
la foarte puţini oameni. 

În secolul al VI-lea, capii bisericii cer opinia papei cu 
privire la decorarea bisericilor creştine cu chipuri sacre. 
Surprinzător, papa Grigore | cel Mare (590-604) este 
favorabil acestei idei: oamenii aveau nevoie să 
cunoască Biblia, dacă nu prin text, prin imagini. Astfel 
se explică apariţia celor mai mari biserici şi catedrale 


ka roblema prezentării lui Dumnezeu a fost una 


Rolul icoanei 
in istoria 
credintei crestine 

á i 


creştine pictate mai ales după secolul al VI-lea. Este 
perioada cea mai prolifică în materie de construcţii 
arhitecturale religioase. În timpul domniei lui Iustinian | 
(527-565), la Constantinopol a fost construită 
capodopera stilului bizantin, catedrala Sf. Sofia, 
transformată de sultanul Mahomed în moschee, iar la 
Ravenna San Vitale. ; 

Este momentul în care apare elementul ce 
influențează profund întreaga istorie a artei religioase: 
imaginile trebuiau să renunțe la expresivitate, formele 
trebuiau să fie hieratice, nu trebuiau să reprezinte 
trupuri sau chipuri... umane. Astfel, artiştii reprezintă 
numai trupul lui lisus aproape gol (doar El s-a întrupat), 
celorlalți sfinți le sunt acoperite toate formele care ar 
putea duce cu gândul la uman. 

Pictura bisericească reprezintă miraculosul, tratând 
minunile lui lisus, viaţa Sa, relaţia Sa cu Tatăl etc. 

La mijlocul secolului al XVI-lea s-a pus din nou 
problema imaginii sacre în religie. Cei ce ridicau 
această problemă susțineau că este imposibil să se 
limiteze infinitatea (caracteristică lui Dumnezeu) în 
marginile unui chip uman. Şi din nou creştinii devin 
ostili faţă de orice fel de reprezentare. În Ţările de Jos 
ia naştere chiar gruparea iconoclaştilor (distrugătorii de 
icoane), mişcare populară protestantă ce a demolat o 
serie de opere arhitecturale şi picturale de artă 
religioasă. 

Antiiconoclaştii au intervenit pentru a opri la timp 
acest val distrugător. Argumentul lor: dacă Dumnezeu 
Şi-a dat un trup uman şi a coborit printre noi, este de 
datoria noastră să-L reprezentăm. Cu toate că acest 
argument a fost mai puţin puternic decât cel adus de 
papa Grigore cel Mare, a reuşit să salveze multe 
monumente de la distrugere. 

De mai multe sute de ani, icoanele sunt implicate în 
adevărate ritualuri (creştinii sărută crucea, icoana 
Maicii Domnului, Altarul pe care e pictat lisus, cer 
îndurare şi ajutor imaginii Fiului, singurul mijloc care e 
aproape de lumea noastră şi care reprezintă divinitatea 
etc.). 


LORENA ARMULESCU, 
elevă, Liceul “Gheorghe Țiţeica” 
Drobeta-Turnu-Severin 


Curier ST 


Ciprian Cioara, Bd Unio UH 11/6, Satu-Mare, cod 


3400, doreşte să corespondeze cu toţi cei care sunt 
pasionaţi de fenomenul OZN, literatura SF. Cumpără 
cărți, reviste, articole din domeniu. 

-Convorbire imaginară 
cu Alfred No 


gară am luat o trăsură. l-am arătat vizitiului 

bilețelul cu numele străzii. A dat din cap şi am 
pornit. Prin ferestruică vedeam San Remo. Mă uitam cu 
atenţie la rochiile lungi şi portul italiencelor. Era ultima 
modă a sfârşitului de secol. Trăsura a oprit în faţa unei 
case bătrâneşti frumoase. Avea zidurile de piatră 
acoperite de flori agăţătoare în toate culorile. O bătrână 
doamnă cu părul strâns în coc pe ceafă şi cu urme de 
aluat pe rochia neagră, mi-a deschis uşa şi m-a poftit în 
salon. Acolo stătea el şi aştepta. Stătea într-un fotoliu 
de piele tocit, cu capul aplecat pe spate. Era un om 
bătrân şi foarte obosit. Păru-i era rar şi albit în 
întregime. În timp ce mă aşezam într-un fotoliu în faţa 
lui, m-a invitat la un pahar de vin. Amabil, am vorbit 
puțin de vreme înainte de a-mi scoate creioanele şi 
bloc-notesul. 

- Care este numele dv. complet? 

- Alfred Nobel. 

- Ce vârstă aveţi? 

- M-am născut la Stockholm în 1833, aşa că se 
poate socoti cu uşurinţă. 

- Aveţi familie? 

- Părinţii mei, Immanuel şi Andrietta, sunt morţi. 
Fratele meu mai mic, Emil, a murit când avea 16 ani. In 
viaţă am doi fraţi mai mari, Ludwig şi Robert. Altă 
familie nu mai am. 

- Cum a fost copilăria dv.? 

- Locuiam cu familia la Stockholm pe Lâăngholmen. 
Când noi, copiii, eram încă mici, tata s-a mutat singur la 
St. Petersburg, deoarece îl forţau creditorii în urma unui 
faliment. A rămas să ne îngrijească mama, vânzând 
zarzavaturi în piaţă. Dar când eu am împlinit nouă ani, 
ne-am mutat cu toţii la St. Petersburg deoarece 
începuse să-i meagă bine tatălui meu. 

- Ce studii aveţi? 

- Deoarece tata cumpărase în Rusia un atelier 
mecanic şi câştiga bine, şi-a permis să cheltuiască bani 
cu studiile noastre. Eu şi fraţii mei am învăţat la şcoala 
rusă şi eu m-am calificat chimist. 

- Ce limbi vorbiţi? 

Alfred zâmbi, dar deveni serios înainte de a 
răspunde. 

- Vorbesc suedeza, rusa, germana, franceza şi 
engleza. 

- Ce altceva vă mai pasionează? 

- Literatura şi poezia. 

- Cu ce v-aţi ocupat după terminarea studiilor? 

- Părinţii m-au trimis în lume. Eram ca un lup 
singuratic şi m-au trimis în lume ca să rup această 
izolare. Am călătorit timp de doi ani în Suedia, 
Germania, Franţa, Italia şi America de Nord. 


- Ce a fost cel mai interesant în această călătorie? 


A m sosit în Italia într-o zi călduroasă de vară. Din 


k 


Pentru câteva minute, Alfred zbură departe cu 
gândul, apoi zâmbi înainte de a se sfârşi visul şi 
răspunse cu un ton serios. 

- La Paris am întâlnit prima dată iubirea vieţii mele. 
Era o fată bună şi frumoasă ce se numea Riviere şi era 
fiică de farmacist. Imi furase inima, dar, tragic, avea să 
moară de tuberculoză chiar în timpul vizitei mele la 
Paris. Pot spune că am fost chiar îndrăgostit la Paris şi 
că acea iubire nu o pot uita. 

O perioadă importantă din timpul călătoriei mele a 
fost, de asemenea, perfecţionarea mea la profesorul 
T.J. Pelouze într-un laborator din Paris. Aici începuse 
el fabricarea nitroglicerinei şi eu am prevăzut ce 
posibilităţi are aceasta. 

- V-aţi întors acasă la familie? 

- Da, după doi ani m-am reîntors la St. Petersburg. 
Afacerile tatălui meu înfloreau şi eu am lucrat în 
companie la diferite secţii. Dar a venit mai târziu 
războiul Crimeii şi-au încetat comenzile. Firma a fost 
lichidată, iar familia s-a mutat din nou la Stockholm. 


- Cum a fost când ați fabricat dv. nitroglicerina? 


- Tata şi cu mine aveam un laborator acasă la 
Stockholm. Acolo experimentam noi substanţele 
explozive şi fabricam uleiuri explozive. L-am convins pe 
J.W. Smith să contribuie cu 60 000 de taleri la 
construirea unei fabrici de nitroglicerină. In fabrică, eu 
lucram, eram director adjunct, inginer, comis-voiajor, 
agent cu reclama, casier, toate în acelaşi timp. In anul 
1865, l-am invitat pe regele Oscar al Il-lea la o 
demonstraţie în munţi. Exploziile au reuşit perfect, iar 
după aceasta afacerile au pornit din plin, ca pe roate. 


- S-a întâmplat vreodată vreun accident cu aceste 
experienţe? 

Alfred se posomori; în timp ce-şi aducea aminte de 
întâmplările neplăcute, ochii i se umeziră. Rămase 
tăcut un timp, apoi îşi reluă povestirea. 

- Da, desigur, desigur că se întâmplă accidente. 
Aveam o dată în depozit 140 kg de nitroglicerină, gata 
pentru livrare. Laboratorul ce se afla lângă depozit a 
sărit în aer. Fratele meu Emil şi încă şase persoane au 
decedat. De moartea fratelui meu mai mic sunt şi acum 
foarte îndurerat. Altă dată au explodat 700 kg. Atunci 
au murit 14 persoane. După toate acestea, autorităţile 
au interzis comerţul cu exploziv lichid. 


- Ce ați făcut atunci? 


- Atunci am fabricat dinamita, aceasta însemnând 
un risc mai mic la manipulare. Apoi am plecat în 
Germania şi-am construit o fabrică de nitroglicerină.” 
Era greu să te afirmi. Deseori, aveau loc accidente. Dar 
cum eu întotdeauna am fost încăpățânat, am reuşit să 
călătoresc în jurul lumii, să înființez companii şi să 
construiesc fabrici. 

- Când aţi obţinut primul av. patent? 


- Primul patent l-am obţinut în 1867, în Anglia, 
pentru dinamită sau, cum era denumită, “securitatea 

explozivului lui Nobel”. În anii următori am fost extrem 
de ocupat cu călătoriile în jurul lumii, cu pornirea 
multor altor fabrici... 


- Aţi muncit întotdeauna singur? 


- De cele mai multe ori singur. Am fost un lup 
singuratic, dar în timpul unei vizite la Paris, l-am întâlnit 
pe Paul Barbe. Impreună am început să organizăm şi 
să dezvoltăm colaborarea dintre diferitele companii. Ca 
urmare, am înfiinţat două mari trusturi: Nobel Dynamite 
Trust Co şi Société Centrale de Dynamite. Împreună 
am creat un imperiu. 

- Nu aţi dorit niciodată să vă căsătoriţi? 

- Desigur că doream să am o familie şi propriii mei 
copii. După ce am fost într-un permanent voiaj, m-am 
stabilit la Paris, oraşul visurilor mele. Aici am întâlnit o 
încântătoare femeie de 20 de ani ce se numea Sophie 
Hess. (Alfred avea atunci 43 de ani). Saga iubirii 
noastre s-a derulat timp de 18 ani. Sophiei i-am dăruit o 
casă la Paris, unde ne întâlneam în serile mele libere. 
În timpul lungilor mele călătorii, corespondam. Ţineam 
în secret această legătură deoarece ea nu se potrivea 
cercului meu. O răsfăţam, făcându-i multe şi scumpe 
cadouri. Dar povestea iubirii noastre s-a terminat brusc 
când ea a rămas gravidă cu un altul. A fost un şoc şi 
după aceasta n-am vrut să-mi mai împart viaţa cu 
nimeni. 

Alfred se ridică din fotoliul de piele. Se îndreptă spre 
vitrina bufetului, aduse sticla cu vin şi, cu mâna 
tremurândă, umplu paharele. 

- Nu aţi obosit niciodată să experimentați? 

- O, nu! E tot ce ştiu eu mai bine! În 1875 am 
descoperit, în laboratorul meu din Paris, gelatina 
explozivă. Era ceea ce mă interesa - substanţele 
explozive în scop militar. Cu această ocazie am 
descoperit şi emanaţia redusă de fum a prafului 
exploziv. Pot spune că totul a mers ca pe roate şi scurt 
timp după aceasta am descoperit praful exploziv Nobel. 

- De ce v-aţi mutat din Paris? 

- Am părăsit Parisul împotriva voinţei mele. De fapt, 
eu am vândut Italiei explozivul Nobel, motiv pentru care 
am fost acuzat de spionaj! A fost jignitor. Am fost 
obligat să-mi închid laboratorul din Paris şi să mă mut 
aici, la San Remo. 

- Câte patente ați înregistrat până acum? 

- Exact, nu ştiu, dar sunt peste 300. 

- Cum aţi cunoscut-o pe Bertha von Suttner? 


- Bertha e o femeie fascinantă! În ultimii ani am 
acordat mult timp problemelor păcii şi astfel am avut 
ocazia să o cunosc. Ea a scris o carte de succes ce se 
numeşte “Jos armele”. Cred că sunt importante 
dezbaterile despre pace. Eu mă ocup acum cu 
formularea testamentului meu şi mă gândesc să 
subvenţionez, cu o parte din averea mea, un premiu 
aceluia care a participat cel mai mult şi cel mai bine 
pentru fraternitatea popoarelor şi eliminarea sau 
reducerea armelor existente. În plus, m-am gândit să las 
prin testament cea mai mare parte a averii mele pentru 
o fundaţie Nobel. Deocamdată, acestea sunt numai 
gânduri, dar aş dori ca acele persoane care fac 
descoperiri sau îmbunătăţiri în domeniul chimiei, fizicii, 
medicinei sau literaturii, cât şi al păcii, să primească o 
sumă de bani pentru munca lor. 


- Cum a fost însă când aţi devenit proprietarul unei 
fabrici de armament? 


- Mă mutasem în Suedia, cu câtva timp în urmă, 
deoarece cred eu că noi, suedezii, suntem oameni 
oneşti. Acolo, am cumpărat o fabrică de armament - AB 
Bofors, Gullspang. Am primit multe comenzi pe care 
am câştigat bani buni. Dar poate fi cineva pentru pace 
atunci când deţine o fabrică de armament? 

- Din acest motiv vă gândiţi să donați bani pentru un 
fond al păcii? 

Alfred a fost puțin încurcat de această întrebare 
directă. El a privit afară prin fereastră şi cu degetele a 
prins paharul gol înainte de a răspunde cu un cuvânt 
de-abia auzit. 

- Da. 


O pauză jenantă de parcă ținea timpul pe loc. Mi-am 
adunat toate forțele şi cu curaj am continuat cu ultimele 
întrebări. 

- Acum, cum vă petrecețţi timpul? 

- Nu mai muncesc atât de mult. Am 62 de ani şi 
sunt suferind. De aceea încerc să-mi petrec cât mai 
mult timp posibil aici, la San Remo, unde clima este 
blândă. Citesc mult. Imi plac mult Ibsen şi Andersen. 
Apoi, chiar am început să scriu romane, la bătrâneţe. 


- De ce vă este cel mai teamă? 
- De a muri singur. 


Mi-am băgat bloc-notesul în rucsac şi mi-am băut 
paharul de vin. M-am ridicat din fotoliu şi i-am mulţumit 
lui Alfred pentru bunăvoința cu care m-a primit. M-a 
condus la uşă. Când am ajuns pe stradă, m-am întors 
şi-am văzut cum “bătrânul substanțelor explozive” 
stătea şi privea după mine. l-am făcut cu mâna înainte 
de a mă urca în trăsura ce urma să mă ducă la gară. 


Traducere şi adaptare: 
ION ENCULESCU, 
Goteborg, Suedia 


Alfred Nobel a murit la 10 decembrie 1896. El se 
afla în vila lui din San Remo când a suferit comoţia 
cerebrală ce i-a curmat viața. Teama lui a fost 
confirmată: şi-a sfârşit viața pe pământ înconjurat 
numai de străini, fără nici o rudă în apropiere. În 
ianuarie 1897 s-a deschis oficial testamentul. Averea 
lui se ridica la o sumă enormă la acea vreme - 33 
milioane coroane suedeze. Testamentul a fost criticat 
încă de la început, unii crezând că nu va fi validat. În 
plus, Nobel a fost un om fără urmaşi, aşa că mulţi 
vroiau să-şi primească partea. S-a întâmpinat opoziţie 
chiar din rândul rudelor defavorizate. Sophie Hess a 
apărut în arenă cu mari pretenţii. Presa îndemna 
deschis rudele să conteste oficial testamentul şi să se 
realizeze un compromis astfel încât moştenirea să fie 
împărțită între cei mai apropiaţi moştenitori şi instituţiile 
numite în testament. 

În cele din urmă, după discuţii furtunoase, dorinţa lui 
Alfred Nobel a fost respectată. La 29 iunie 1900 a fost 
înființată, în sfârşit, Fundaţia Nobel, iar la 10 decembrie 
1901 au fost acordate primele Premii Nobel. 

LAUREAȚII DIN 1996 


MEDICINĂ: 


IMUNOLOGIA 


Laureaţii Premiului Nobel 
pentru fiziologie şi medicină 
din acest an, australianul 
Peter C. Doherty şi elveţianul 
Rolf M. Zinkernagel, au 
elucidat, în 1974, felul în care 
celulele-cheie ale sistemului 
imunitar - limfocitele T - recu- 
nosc prezența unui agent 


Peter C. Doherty 


străin, declanşând apoi un an- 
samblu de reacţii contra intru- 
sului şi a celulelor infectate. 

Ei au observat că limfo- 
citele unui şoarece sunt in- 
capabile să provoace o reacţie 
contra celulelor infectate ale 
unui alt şoarece, ajungând la 
concluzia - pe care au şi de- 
monstrat-o - că limfocitele T 
sunt înzestrate cu receptori 
care le permit înainte de toate 
să recunoască celulele orga- 
nismului căruia îi aparţin - ce- 
lulele self. Şi numai în acestea 
ei sunt capabili să deceleze 
un agent infecțios. Intr-adevăr, 


celulele infectate au la supra- 
faţă un fel de “vitrină” - com- 
plexul major de histocompaii- 
bilitate - care “afişează” aparte- 
nenţa lor la organism şi poartă 
fragmente ale agentului 
infecțios. 

Această descoperire a per- 
mis conceperea unor noi vacci- 
nuri, utilizând doar partea imu- 
nogenă a virusului, punerea la 
punct a terapiilor împotriva ma- 
ladiilor autoimune şi, în perspec- 
tivă, stimularea imunităţii contra 
celulelor canceroase. (V.D.) 


CHIMIE: 
FULERENELE 


Premiul Nobel pentru chi- 
mie încununează o desco- 
perire de excepţie - fulerenele, 
botezate astfel de cercetători 
după numele arhitectului ame- 


ia i 
Robert F. Curl 


Hārold W. Kroto 


rican Buckminster Fuller, ale 
cărui construcții au fost la 
modă în anii ‘50. Acestea sunt 
constituite numai din atomi de 
carbon, printre ele numărân- 
du-se şi celebra moleculă 
alcătuită din 60 de atomi, 


Richard E. Smalley 


asamblaţi într-un poliedru cu 
20 de fațete hexagonale şi 12 
pentagonale, portret extrem 
de asemănător cu cel al unui 
balon rotund. 

Aceste eşafodaje inedite 
au fost descoperite, în 1985, de 
americanii Robert F. Curl şi 
Richard E. Smalley de la Uni- 
versitatea Rice (Houston) şi de 
britanicul Harold W. Kroto de la 
Universitatea din Sussex, care 
le-au identificat structura, des- 
chizând astfel calea unor 
cercetări fructuoase în chimie, 
fizica materialelor şi chiar în 
astronomie. (V.D.) 


FIZICĂ: 


HELIUL 
În 1972, cercetătorii 
americani David M. Lee, 


Douglas C. Osheroff şi Robert 
Richardson, care lucrau în ca- 
drul laboratoarelor de la Univer- 
sitatea Cornell, au descoperit o 
serie de fenomene foarte 
interesante atunci când răceau 
heliul 3 până la temperaturi 
apropiate de zero absolut 
(-273,15*C). Ei au constatat 
anomalii în viteza de răcire, 
ceea ce i-a făcut să creadă că 
au descoperit o nouă tranziţie 
magnetică în heliul solid, pe 
care o prevedeau unii teore- 
ticieni pentru temperaturi de 1 
până la 2 K. Cei trei fizicieni 
au înţeles că anomaliile se 
produceau în starea lichidă. In 
realitate, au obţinut starea 
suprafluidă, în jurul tempe- 
raturii de 2,7 K, a heliului 3. 
Această condensare, de 
origine cuantică, se manifestă 
prin lipsa oricărei vâscozităţi a 
lichidului şi era cunoscută încă 
din 1938 pentru heliul 4. 
Pentru heliul 3 descoperirea 


acestui fenomen era aştep- 
tată încă de multă vreme. 
Descoperirea din 1972 a 
deschis un nou câmp de 
cercetare. Amintim aici numai 
“experienţele de cosmologie” 
efectuate în urmă cu câteva 
luni, experienţe care au avut 
la bază tocmai suprarăcirea 
heliului 3. (C.R.) 


Douglas C. Oshero 


